
1 Eminescu sau despre Absolut, ediţia a Il-a, îngrijire, 
traducere şi prefaţă de Marian Papahagi, cuvânt înainte de Zoe 
Dumitrescu-Buşulenga, postfaţă de Mircea Eliade, cu un cuvânt 
pentru ediţia românească de Rosa del Conte, Ed. Dacia, Cluj- 
Napoca, 2003, p. 285. 

Preliminarii... 



într-o încercare de caracterizare a ceea ce el 
numeşte epoca lui Asachi şi Eliade, Paul Zarifopol 
susţinea că, din punct de vedere estetic, este de 
preferat lectura Psaltirii în versuri a lui Dosoftei 
sau a Ţiganiadei lui Ioan Budai-Deleanu decât a 
majorităţii producţiilor poetice ale erei prepaşop- 
tiste şi paşoptiste. 

Astfel, în opinia sa, 

„Simţul nostru literar actual ne face să 
gustăm unele versuri din Psaltirea lui 
Dosoftei nu numai în savoarea lor de trecut 
depărtat; ci găsim în ele şi o frumuseţe 
directă: arhaismul lor e în acord cu senti- 
mentul nostru viu al trecutului (s. n.). 

Din contră: poezia de la sfârşitul vea- 
cului XVIII şi începutul veacului trecut, de la 
Văcăreşti prin Cârlova şi Hrisoverghi, până la 
Asachi şi Eliade Rădulescu, ne insuflă, în 
definitiv, o atitudine dezaprobatoare. 

Pentru gustul cititorului de astăzi, acele 
încercări poetice sunt valori mai mult sau mai 
puţin degradate, şi nu simplu învechite. 

în mare parte, acea poezie ne apare, cum 
atât de exact spune d. profesor Densusianu 
despre Văcăreşti - ca poezie lăutărească. în 
adevăr, pentru noi acea literatură a căzut în 
bună parte la nivel suburban. în ea noi nu 

aflăm parfum de arhaism, ci aer de semi- 
cultură (s. n.)" 2 . 

Zarifopol e atât de vehement 3 , încât susţine 
că Eminescu a greşit atunci când a elogiat această 
perioadă, în Epigonii, numind-o veac de aur, când 
sintagma s-ar potrivi, de fapt, epocii lui Dosoftei: 

„Eminescu - [tocmai] Eminescu, condu- 
cătorul frumoasei limbi vechi româneşti - 
aşează, cu un procedeu regretabil sumar, tot 
scrisul din vremea lui Alecsandri şi 



2 Paul Zarifopol, Pentru arta literară, ediţie îngrijită, note, 
bibliografie şi studiu introductiv de Al. Săndulescu, Ed. Minerva, 
Bucureşti, 1971, p. 78. 

A se vedea toată pledoaria sa între p. 78-88 ale cărţii citate 

supra. 

3 Zarifopol e încă şi mai categoric decât Ş. Cioculescu, atunci 
când afirmă că nu putem „a vorbi hotărât de un romantism român. 
Românii care căutau a face poezie în anii 30 până la 40 luau ce 
găseau pe piaţa literară franceză. Romantică era poezia aceasta 
franceză la ea acasă, în Bucureşti şi în Iaşi ea nu era romantică, era 
[doar] poezia nouă din Apus, poezia pe care tinerii români aveau a o 
pune împotriva poeziei de imitaţie neogreacă. Romantism nu 
puteam avea, pentru că nu avusesem clasicism", cf. Idem, p. 99. 

Opinia noastră este aceea că, adaptând până la urmă ideile 
romantismului apusean la realitatea şi sensibilitatea românească, 
paşoptiştii sau măcar unii dintre ei, au reuşit să creeze o mişcare care 
se poate numi romantism românesc, ale cărei trăsături particulare 
sunt date tocmai de imposibilitatea de identificare a scriitorilor 
noştri cu realităţile Apusului. 

însă acest lucru nu exclude justeţea observaţiilor lui 
Zarifopol: în mare, romantismul paşoptist a debutat la noi ca o 
încercare de a schimba o imitaţie cu o altă imitaţie, înlocuind, adică, 
influenţa fanariotă cu cea franceză. De aici diletantismul scriitoricesc 
al epocii (pre)paşoptiste, remarcat chiar de poetul Gr. Alexandrescu 
şi acuzat de acelaşi Zarifopol. 

în veacul acesta există însă şi tendinţe, personale sau 
ocazionale ale poeţilor, spre adâncimi valorice, care merită reţinute. 
Am încercat şi noi să le punem în evidenţă, în cartea noastră: 
http://www.teologiepentruazi.ro/2014/01/11/epilog-la-lumea-veche- 
i-i-editia-a-doua/. 



Bolintineanu în „veacul de aur al scripturilor 
române", pe când e doar de prima evidenţă 
că, pentru Eminescu, ca şi pentru acei 
dintre noi câţi iubesc trecutul fără rezervă, 
„veacul de aur al scripturilor române" îl 
umplu atât de frumos Dosoftei, Costin şi 
Neculcea (s. n.)" 4 . 

Ceea ce este de prima evidenţă pentru 
Zarifopol (cum fusese şi pentru Eminescu) a fost şi 
este încă de neacceptat pentru mulţi: anume că 
„veacul de aur al scripturilor române" îl constituie 
epoca literară a lui Dosoftei, Miron Costin şi Ioan 
Neculce. în ceea ce priveşte eroarea lui Eminescu 
din Epigonii, un răspuns a fost oferit deja de 
Mircea Scarlat: 

„La adevărata epocă de aur a poeziei 
române vechi (Dosoftei, Miron Costin) nu se 
fac referiri în Epigoniil [Pentru că] elogiile din 
acest poem sunt adresate unor autori care, în 
intenţia lui Eminescu, ar fi oferit exemple de 
poezie naivă, în sensul schillerian al terme- 
nului [...]. 

Nucleul poemului îl constituie a doua lui 
parte, cea inaugurală fiind creată din 
necesităţi de strategie literară, ca o contra- 
pondere iluzorie pentru prezentul detestat" 5 . 

în afară de aceste argumente, cred că nu 
trebuie să pierdem din vedere nici când a scris 
Eminescu acest poem şi pentru cefei de public. De 



4 Paul Zarifopol, Pentru arta literară, op. cit., p. 105. 

5 Mircea Scarlat, Istoria poeziei româneşti, voi. II, Ed. 
Minerva, Bucureşti, 1984, p. 40. 

altfel, poetul şi-a publicat întotdeauna producţiile 
literare fiind conştient de gradul de înţelegere şi 
acceptare al publicului receptor, fie că vorbim de 
cel larg, fie de cel critic de la Junimea. 

Pe de altă parte, chiar Eminescu numeşte 
epoca veche veac de aur, în Scrisoarea III: 

„De-aşa vremi se-nvredniciră cronicarii şi 
rapsozii;/ Veacul nostru ni-l umplură saltimbancii 
şi Irozii.../ în izvoadele bătrâne pe eroi mai pot să 
caut; /.../ O eroi! Care-n trecutul de măriri vă 
adumbriseţi,/ Aţi ajuns acum de modă de vă scot 
din letopiseţi,/ Şi cu voi drapându-şi nula, vă 
citează toţi nerozii,/ Mestecând veacul de aur în 
noroiul greu al prozii. /.../ Dar lăsaţi măcar 
strămoşii ca să doarmă-n colb de cronici;/ Din 
trecutul de mărire v-ar privi cel mult ironici" 6 . 

Şi ne întoarcem la convingerea lui Paul 
Zarifopol, care, asemenea lui Eminescu, credea că 
„veacul de aur al scripturilor române îl umplu atât 
de frumos Dosoftei, Costin şi Neculcea". Şi prin 
aceasta este un caz rar de exeget român din secolul 
trecut, între cei situaţi pe linia estetismului, care a 
recunoscut, astfel, că literatura română veche nu 
reprezintă o falie disparată de literatura română 
modernă, ci o epocă primă, de aur, a acestei 
literaturi. 

Eminescu era cât se poate de conştient de 
această realitate si el nu a considerat niciodată că 

y 

poezia neoanacreontină şi paşoptistă reprezintă 
singura moştenire literară pe care i-au lăsat-o 
înaintaşii, ci s-a întors întotdeauna către literatura 
veche ca spre un izvor nesecat de limbă şi de 
viziune poetică pentru creaţiile sale. 



6 M. Eminescu, Opere I, ed. Perpessicius, p. 149. 

însă acest lucru, chiar dacă a fost cunoscut de 
contemporani, a trecut treptat în uitare, după 
moartea sa, iar la nivel exegetic a fost mai degrabă 
ocultat. 

Dosarul receptării critice a acestor influenţe 
din partea literaturii noastre vechi l-am prezentat 
integral într-o carte recentă 7 . Doresc să reamintesc 
acum doar momentele sale principale. 

Pe la începutul secolului al XX-lea, la foarte 
scurtă vreme după ce Maiorescu donase, în sfârşit, 
manuscrisele/ caietele lui Eminescu Academiei Ro- 
mâne (în 1902, după semnale de alarmă şi somaţii 
în presă), Ilarie Chendi scria: 

„Eminescu a căutat să întrupeze în 
poezia sa toate elementele cari ar putea 
alcătui o poezie artistică naţională şi a recurs 
la toate izvoarele din cari trebuie să porneas- 
că poezia oricărui popor. Din manuscrisele lui 
se poate vedea cu câtă dragoste a cetit şi 
studiat vechea literatură românească. 

[Chendi sesiza, înaintea lui G. Călinescu, 
câteva manuscrise româneşti din care 
Eminescu a copiat în caietele sale, reprodu- 
când, de asemenea, şi câteva aprecieri manus- 
crise ale poetului din care se înţelege cu 
prisosinţă admiraţia sa faţă de perioada 
veche, vorbeşte despre proiectele dramatice 
ale poetului, rămase nefinalizate, sau despre 
„planuri de epopee" etc] [...] 

Un alt mediu prin care Eminescu ajunge 
în atingere cu sufletul poporului român este 



7 Gianina Maria-Cristina Picioruş, Eminescu şi literatura 
română veche. Universalism, vizionarism şi imagistică literară, 
Editura Universităţii din Bucureşti, 2013, 550 p. 

studiul istoriei naţionale. El citea cronicile şi 
documentele istorice, si în citirea lor se călă- 
uzea de aceleaşi principii de literatură na- 
ţională cari se ridică în jurul continuităţii. în 
genere, istoria în ochii lui era poezie ea însăşi, 
cea mai înaltă poezie. [...] 

Astfel Eminescu era singurul poet care, 
din proprie intuiţie, cunoştea întreg neamul 
românesc, singurul care s-a însufleţit de 
poezia şi istoria noastră întreagă; el a visat o 
glorie unitară şi o cultură unitară pentru toţi 
românii [...] 

Devotamentul acesta cucernic pentru 
trecutul văzut în culorile vieţii străbune si ale 

y y 

poeziei era în parte şi o urmare psihologică a 
lipsei de conştiinţă naţională în neamul 
nostru de pretutindeni pe timpul activităţii 
lui Eminescu" 8 . 

O altă atenţionare, în acelaşi sens, îi aparţine 
lui Nicolae Iorga, aproape trei decenii mai târziu, 
într-o vreme dominată de junimişti, spune el, când 
nu se acorda „un preţ extraordinar vechii noastre 
literaturi din cărţile bisericeşti şi din manuscrip- 
tele scoase din uz", Eminescu 

„a avut curajul, el singur din toată 
generaţia, să iubească aceste însemnări, 
aceste zapise şi hrisoave [mult mai mult decât 
atât], si să se găsească fericit în mijlocul lor. 

[...] 

El însă s-a coborât în adâncimea acestei 
vechi literaturi şi a trăit în fiecare carte-, 



Ilarie Chendi, Eminescu şi vremea sa, Ed. Viitorul 
Românesc, Bucureşti, 1999, p. 21-22, 25, 27. 



fiecare rând din ele i-a zis ceva. Şi vă asigur 
pe dumneavoastră, cărora împrejurările vieţii 
nu v-au îngăduit să vă duceţi des la aceste 
izvoare de lumină adevărată, că nu este pagină 
din vechile noastre manuscripte şi tipărituri şi 
nu este bucată care să nu fie o adevărată lecţie 
de limbă pentru graiul de astăzi. Limba 
aceasta nu era limba nelucrată a maselor 
populare, ci era, dimpotrivă, o limbă înfăţi- 
şând sinteza dintre graiul popular şi vechea 
literatură grecească, şi este mult mai uşor să 
traduci pentru un foileton un roman francez 
la modă decât să preferi ceea ce gândirea 
creştină a avut de la început mai adânc şi mai 
subtil. Şi călugării de la 1700 erau nişte mari 
alcătuitori ai scrisului românesc, după ce în 
româneşte se putuse traduce, înainte de 1650, 
Herodot. 

Această literatură a cunoscut-o 
Eminescu, toată, înaintea lui Gaster şi 
înaintea lui Haşdeu. El s-a cufundat în 
această limbă - i-a descoperit toate tainele - : 
a fost astfel ucenicul râvnitor al tuturor 
scriitorilor pe care ni i-au lăsat veacurile cu 
mai puţin noroc decât al nostru" 9 . 

în celebrul său studiu din 1934, Opera lui 
Mihai Eminescu, G. Călinescu a inventariat sursele 
poetului, între care şi pe cele româneşti vechi. Le-a 
enumerat doar, repartizându-le la capitolul Filolo- 
gie şi neacordându-le o importanţă deosebită în 
elaborarea operei romantice eminesciene. 



9 Nicolae Iorga, Eminescu. El, generaţia lui şi generaţia 
noastră, Ed. Datina Românească, Vălenii de Munte, 1929, p. 10-11. 
Sublinierile ne aparţin. 

în 1955, Alexandru Elian a scos la lumină 
manuscrisele vechi care i-au aparţinut lui 
Eminescu, depozitate la Academia Română 10 . Titu 
Maiorescu le dăruise Academiei Române în 1904 
(doi ani mai târziu după caietele Eminescu), 
ocultând provenienţa lor, prin declaraţia că ar fi 
aparţinut tatălui său 11 . 

Toate aceste avertismente şi descoperiri nu au 
găsit însă decât foarte târziu un ecou în critica 
literară. Abia în 1962, Rosa del Conte a elaborat un 
studiu amplu dedicat lui Eminescu (publicat iniţial 
în italiană, la Milano), în care a luat în discuţie şi 
relaţia poetului cu tradiţia sa literară veche, cu 
spiritualitatea patristică şi cu literatura şi cultura 
ortodoxă/ bizantină. Nu s-a putut extinde, însă, la 
analize literare concludente, care să dovedească, în 
mod irefutabil, faptul că expresia şi viziunea litera- 
turii şi a spiritualităţii vechi româneşti şi-au pus o 
amprentă decisivă asupra operei eminesciene. 

Studiul lui Del Conte reprezintă însă o 
cotitură în eminescologie, nu numai pentru că a 
făcut legătura cu tradiţia spirituală şi literară 
românească şi bizantin-ortodoxă, căreia exegeza 
românească îi întoarce inexplicabil spatele, ci şi 
pentru că a susţinut, totodată, că Eminescu este un 



10 Al. Elian, Eminescu şi vechiul scris românesc, în Studii şi 
cercetări de bibliologie, I, 1955, p. 129-160, reluat în: Alexandru Elian, 
Bizanţul, Biserica şi cultura românească. Studii şi articole de istorie, 
ediţie îngrijită de Pr. Prof. Dr. Vasile V. Muntean, Ed. Trinitas, Iaşi, 
2003, p. 347-378. Vom cita din ediţia a doua. 

11 Nu faptul în sine, acela că a deţinut aceste cărţi vechi şi nici 
chiar acela că le cerceta îndeaproape (Călinescu a putut uşor 
repartiza acest lucru interesului strict filologic) constituie aspectul 
absolut esenţial pentru înţelegerea gândirii eminesciene - pentru că 
Eminescu a avut şi a citit enorm de multe cărţi. Dar nu proporţia lor 
în biblioteca flotantă a poetului este singura importantă, ci mai 
degrabă descoperirea unei amprente fundamentale a cugetării 
tradiţionale asupra sa. 

mare şi original poet al epocii romantice, care 
îmbogăţeşte „patrimoniul nostru spiritual [euro- 
pean] şi acela al omenirii" 12 prin opera lui, şi că 
este un poet al Absolutului, a cărui cugetare, de o 
profunzime impresionantă, a fost insuficient rele- 
vată de critica din tara lui. 

y 

Mircea Eliade, elogiind studiul Rosei del 
Conte, afirma: 

„Criticii români au subliniat influenţa 
tradiţiei autohtone asupra concepţiilor politi- 
ce şi literare ale lui Eminescu - dar nu şi-au 
închipuit că temeiul imaginaţiei şi al specula- 
ţiilor teoretice l-ar fi putut împrumuta din 
universul spiritualităţii arhaice româneşti (s. 
n.)" 13 . 

în recenzia pe care o făcea Emil Turdeanu, 
aflat şi el în exil, acesta nota: 

„autoarea dă operei lui Eminescu o 
dimensiune în veacuri pe care n-a avut-o 
până acum, şi o aşază în cadrul spiritualităţii 
bizantino-ortodoxe, comunicată poetului fie 
de textele vechi româneşti, fie de tradiţia 
orală a poporului. [...] 

„Mai presus de toate [...] un însetat de 
Absolut": teza aceasta esenţială a cărţii d-rei 

y y 

Del Conte alungă în umbră toate interpre- 
tările idilice sau revoluţionare ale operei lui 
Eminescu, toate minorele apropieri cu poeţii 
lunii, ai lacurilor, ai pădurilor de fag, etc, 
precum şi toate concluziile materialiste 



Rosa del Conte, Eminescu sau despre Absolut, op. cit., p. 26. 
Cf. Idem, p. 466. 



scoase din exploatarea ad libitum a explozi- 
vului împărat şi proletar" 14 . 

în urma ei, în România, doar Zoe 
Dumitrescu-Buşulenga a mai făcut apropieri de 
gândirea spirituală tradiţională, însă fără incur- 
siuni propriu-zise în tradiţia literară română veche 
şi fără să o amintească pe Del Conte, ci (după 
afirmaţiile sale) urmărind numai traseul teoretic 
sugerat de eseurile lui Lucian Blaga şi de studiile 
de istoria religiilor ale lui Mircea Eliade. 

în principalul său studiu despre opera 
poetului, Eminescu - cultură şi creaţie, din 1976, 
Buşulenga face mai mult trimiteri la arhetipuri. 
Operează însă decriptări de text care pot fi, în 
bună măsură, interpretate în avantajul celor care 
susţin ataşamentul fată de tradiţie al lui Eminescu. 

y y y y 

Din păcate, Rosa del Conte nu a avut 
posibilitatea să facă realmente un studiu compa- 
rativ, între opera lui Eminescu şi literatura noastră 
veche, bazându-se mai mult pe intuiţie şi pe 
concluzii extrase din fapte, nu dintr-un comenta- 
riu literar exhaustiv. 

Tocmai această sarcină extrem de dificilă 
(Paul Cernovodeanu considera că o analiză a 
interesului manifestat de Eminescu „pentru litera- 
tura veche românească în ansamblul ei" este o 
„sarcină evident dificilă şi de o reală comple- 
xitate" 15 ) ne-am asumat-o, beneficiind şi de apelul 
pe care, cu câţiva ani în urmă, 1-a făcut Mihai 



14 Emil Turdeanu, Laetitia Turdeanu-Cartojan, Studii şi 
articole literare, postfaţă şi note complementare de Mircea 
Anghelescu, Ed. Minerva, Bucureşti, 1995, p. 215. 

15 Paul Cernovodeanu, Eminescu şi cronografele româneşti, în 
Caietele Mihai Eminescu, voi. II, 1974, p. 55. 

Morarii pentru reluarea cercetărilor în această 
direcţie 16 . 

y 

Am plecat deci de la premisa că Eminescu 
poate fi comentat şi înţeles mult mai bine dacă nu 
se mai deviază sursologic pe teritorii literare şi 
filosofice cât mai îndepărtate şi dacă Eminescu este 
integrat în contextul ideal şi ideatic al romantis- 
mului major/ High Romanticism (primul roman- 
tism) şi al exigenţelor lui, între care fundamentală 
era întoarcerea la operele şi la spiritualitatea şi 
viziunea Evului Mediu. 

între 2010-2013 am elaborat, aşadar, un nou 
studiu 17 , care a apărut la Editura Universităţii din 
Bucureşti, fiind intitulat: Eminescu si literatura 

y 1 y 

română veche. Universalism, vizionarism şi imagis- 
tică literară (550 p.). Aveam, din fericire, în expe- 
diţia exegetică foarte dificilă pe care ne-am 
asumat-o, experienţa fundamentală a unor studii 
anterioare despre Eminescu, concretizate într-un 
volum 18 . 

Aveam, de asemenea, şi experienţa altor 
cercetări elaborate despre poezia română, editate 
tot la nivel online (primele patru volume din 



1 Mihai Moraru, De nuptiis Mercurii et Philologiae, Ed. 
Fundaţiei Culturale Române, Bucureşti, 1997, p. 197-211. 

17 L-am scris, de fapt, în decursul unui an, începând cu 
octombrie 2010, după care, până la momentul publicării sale (august 
2013) - întârziat din motive independente de mine - am fost ocupată 
cu alte studii şi activităţi şi nu am mai făcut decât unele adăugiri, 
rectificări sau retuşuri. 

18 A se vedea: Epilog la lumea veche I. 2, 
http://www.teologiepentruazi.ro/2010/06/04/epilog-la- 

lumea-veche-i-2/. 

De fapt, volumul acesta reunea articole pe care le-am publicat 
pe platforma noastră online începând din ianuarie 2007 (adică de la 
începutul funcţionării platformei noastre online). A se vedea: 
http://www.teologiepentruazi.ro/category/literatura-romana-din- 
perspectiva-ortodoxa/eminescu-si-ortodoxia/. 

Epilog la lumea veche, într-o primă ediţie, apărute 
între 2010 şi 2012, şi altele) la care se adăuga - nu 
în ultimul rând - un capitol din teza noastră 
doctorală 19 în care am remarcat apropierile care se 
pot face între viziunea poetică eminesciană şi cea a 
Sfântului Antim Ivireanul - primul, de altfel, în 
care am întreprins o cercetare extinsă comparativă 
menită să învedereze relaţia poetului cu literatura 
română veche. 

Am demonstrat, deci, în cartea amintită 
(Eminescu şi literatura română veche), că literatura 
română veche şi tradiţia spirituală românească au 
constituit surse şi factori absolut esenţiali în confi- 
gurarea operei eminesciene. 

Cartea prezintă rezultatele unui studiu 
comparativ foarte dificil, care şi-a propus să ana- 
lizeze opera lui Mihail Eminescu, pe de o parte, şi 
tradiţia literară română veche, pe de altă parte; la 
aceasta s-a adăugat investigarea unor surse funda- 
mentale ale literaturii patristice, precum şi o 
bibliografie generală cuprinzătoare, însumând exe- 
geza eminesciană, studii de literatură veche şi alte 
cărţi care ne-au fost necesare în elaborarea de- 
monstraţiei noastre. 

Studiul nostru a urmărit, în mod esenţial, să 
evidenţieze faptul că Mihail Eminescu era nu doar 
un excelent cunoscător al textelor vechi - fapt 
recunoscut de mai multă vreme - dar, mai cu 
seamă, că literatura română veche a constituit 
pentru Eminescu un material fundamental, din 
punct de vedere tematic şi vizionar, pentru 



19 Antim Ivireanul: avangarda literară a Paradisului. Viaţa şi 
opera, Teologie pentru azi, Bucureşti, 2010, 

http:/ /www.teologiepentruazi.ro/ 2010/ 03/10/antim-ivireanul- 
avangarda-literara-a-paradisului-viata-si-opera-2010/. 

realizarea operei sale romantice, datorită căreia 
putem vorbi de un romantism românesc, depăşin- 
du-se faza debutului paşoptist, timid şi nesigur, al 
literaturii noastre moderne. 

Eminescu - ajutat şi de un context romantic 
favorabil construirii unei literaturi naţionale, care 
avea între exigenţe valorificarea operelor Evului 
Mediu, a istoriei naţionale şi a literaturii populare 
-, şi-a creat opera desfăşurând în acelaşi timp o 
muncă imensă pentru descoperirea şi cunoaşterea 
tipăriturilor şi a manuscriselor româneşti vechi: 
renumitele tomuri vechi şi grele de pe care el cu 
adevărat ştergea colbul şi pe care le lua cu sine 
oriunde se ducea, în la fel de renumita ladă, pe 
care au făcut-o celebră descrierile din nuvele 
(Sărmanul Dionis şi Geniu pustiu). 

Datorită lui Eminescu, literatura română are 
o mare figură romantică în panteonul personali- 
tăţilor europene de acest fel. Şi, totodată, el este cel 
care a trasat calea de urmat pentru literatura 
română modernă de mai târziu (care ar merita 
numele de post-eminescianism, cum propunea 
Ioana Bot), lucru recunoscut de primii poeţi 
moderni ai secolului XX 20 , cât şi de toţi marii poeţi 
ai epocii interbelice şi postbelice, care i-au venerat 
memoria. Fără el, acest drum ar fi fost mult mai 
greu de intuit. 

Nu e vorba de a aduce neapărat elogii, ci de a 
recunoaşte un adevăr cât se poate de obiectiv... 

Studiul de faţă e menit, aşadar, să completeze 
şi să ducă mai departe cercetările noastre 
anterioare. 

20 A se vedea cartea noastră: Trei poeţi şi-un început de secol, 
Teologie pentru azi, Bucureşti, 2014, 

http://www.teologiepentruazi.ro/2014/06/13/trei-poeti-si-un- 
inceput-de-secol/. 

Luceafărul 



Am mai comentat, parţial, semnificaţiile 
Luceafărului, cu alte ocazii, în cărţile noastre. 
Dorim acum să urmărim, pas cu pas, modul în care 
s-a reflectat influenta literaturii româneşti tradi- 
ţionale (zisă veche) în acest poem-capodoperă al 
lui Eminescu 21 . 

Vrem să demonstrăm cât de mult - fapt care 
se vede chiar la o evaluare neexhaustivă -, s-a 
impregnat Eminescu de lecturile repetate şi atente 
din ceea ce formează tezaurul de scrieri şi tradu- 
ceri româneşti ale veacurilor XVI-XVIII. 

y 

Vom relua, uneori, semnificaţii pe care le-am 
înţeles si formulat anterior, cu intenţia de a le 

y y 1 y 

unifica într-o perspectivă integratoare asupra Lu- 
ceafărului. 

Tematic, poemul e înrudit cu Strigoii 
(adaptare eminesciană a unui motiv romantic de 
largă răspândire), Floare albastră, Scrisoarea IV, 
Scrisoarea V, în vremi demult trecute/ Povestea 
magului..., Sarmis şi Gemenii. Dar şi cu nuvelele 
Sărmanul Dionis, Geniu pustiu şi Cezara. 

El dezbate, sub această formă alegorică, o 
problemă de prim ordin pentru Eminescu şi anume 
ezitarea lui între a se dedica complet şi definitiv 
iubirii sau ascezei studioase. 

începutul poemului e familiar, printr-o 
formulă de basm - reminiscenţă a basmului 
original Fata din grădina de aur, cules de Kunisch, 



21 Acest comentariu l-am publicat iniţial online, pe platforma 
noastră, pe episoade, începând din data de 9 noiembrie 2014. A se 
vedea: http://www.teologiepentruazi.ro/tag/luceafarul/. 

din care poetul a derivat mai întâi un poem cu 
titlul omonim 22 . 

Eminescu nu a urmărit, însă, să creeze o stare 
de familiaritate cititorului, ci să înalţe ex abrupto 
situaţia la nivelul sublimului. 

y 

în basmul românesc cules de Richard 
Kunisch, fata de împărat e o adevărată icoană a 
Frumuseţii şi este, totodată, izvor de viaţă/ sănă- 
tate. Sursa teologică a concepţiei este evidentă. 

O asemenea frumuseţe, care să producă şi 
restaurarea spirituală a celor care o vedeau 23 , nu 
ştiu dacă are echivalent între poveştile noastre 
populare. 

Eminescu a receptat însă neaşteptat de 
ortodox această relatare. El a recunoscut (dovedind 
nu doar cunoaşterea, ci intimizarea sa profundă cu 
conţinutul cărţilor vechi studiate) că un asemenea 
portret nu se cuvine decât icoanei Maicii Dom- 
nului. 

De aceea, elucidează un fragment din basm, 
concentrându-l în doar câteva versuri şi mai ales, la 
modul apoteotic, în comparaţia frumuseţii tinerei 
fete de împărat cu cea a Fecioarei: 

A fost odată ca-n poveşti, 

A fost ca niciodată, 
Din rude mari împărăteşti, 
O prea frumoasă fată. 



22 A se vedea: 

http://ro.wikisource.org/wiki/Fata-n_grădina_de_aur. 

23 „Un împărat puternic avea o fată atât de frumoasă că, de 
când era copilă, veneau să o vază oameni din apropiere şi din 
depărtări. Şi cine avea vreo durere era uşurat, cine era bolnav se 
însănătoşea, privind la fata cea frumoasă. Cu cât creştea, se făcea tot 
mai drăgălaşe, tot mai încântătoare şi vestea ei se răspândea în toate 
ţările", cf. D. Caracostea, Două basme necunoscute din izvoarele lui 
Eminescu, Ed. Librăriei Socec & Co., Bucureşti, 1926, p. 13. 

Şi era una la părinţi 
Si mândră-n toate cele, 

y ' 

Cum e Fecioara între sfinţi 

y 

Si luna între stele. 

y 

S-a spus adesea că, în Luceafărul, Eminescu a 
recurs la mutaţii stilistice esenţiale. într-adevăr, a 

y y y 

renunţat la pletora de tropi a tinereţii sale poetice 
şi a tins spre esenţe, spre punerea în valoare a 
cuvântului şi spre concentrarea imaginilor în linii 
fundamentale. 

Simplitatea cuvintelor şi a liniilor ne-ar putea 
determina să afirmăm că poetul a tins spre 
brâncusianism mai înainte de Brâncusi. 

y y 

Nu s-a observat prea bine, însă, în ce sens s-au 
petrecut aceste mutaţii stilistice. 

Spuneam, nu de mult, despre poezia 
Sfântului Dosoftei, că 

„Mai înainte de a fi creat viziuni poetice, 
Dosoftei are simţul cuvântului, el descinde 
poezia din cuvânt. 

Pentru că şi lumea a fost creată cu 
cuvântul..." 24 . 



24 Şi continuam: „Poezia, la scara poemului, cu viziuni 
ebluisante, alegorii şi metafore, porneşte de la descoperirea 
cuvântului poetic, a cuvântului care are orizont fanic, un atom care 
închide în sine, la rândul lui, o lume de semnificaţii şi percepţii. 
Cuvintele sunt aşadar, la el, aşezate unele lângă altele ca nestematele/ 
podoabele care formează universul. El le-a scrutat etimologia şi le-a 
cântărit greutatea, aşezându-le în versuri după preţ şi strălucire. 

Scenele cosmice au căpătat poeticitate prin punerea în abis a 
semnificaţiilor, astfel încât urzirea de stele şi undirea de valuri să nu 
aibă sfârşit. Taina şi frumuseţea lor stă tocmai în faptul că au zare, 
dar şi dincolo de zare. 

însă aceasta este o caracteristică a Scripturii, în care cuvintele 
însele sunt mări abisale. A te apleca asupra cuvântului înseamnă a 



Eminescu pare a înainta spre aprofundarea 
acestui fenomen, pe care 1-a sesizat neîndoielnic, 
în psalmii dosofteieni versificaţi. 

Ne întoarcem la portretul sau la icoana fetei. 
Ea este „din rude mari împărăteşti", expresie care 
pare să continue formularea proprie basmului. 
Eminescu şi-ar fi putut-o însuşi, însă, chiar de la 
Dosoftei, la care am întâlnit-o în Vieţile Sfinţilor: 

Acestuia era moşiia Chi[p]rul [Cipru]. 
Apoi pustiia. 
Şi lăsând aceasta ş-aceaia, 
are moşiie ceriul. 
Că lăsând strălucoarea rudei sale, 
că era din rudâ mare, 
si unul din cei mai mare 

y 

şi mai vestiţ[i] a-mpăratului, 
şi mearsâ la nontrul pustii ei... 25 . 

înaintea lui Eminescu, Asachi a reţinut de la 
Dosoftei şi a folosit în poezie termenul lucoare cu 
sensul său etimologic de notorietate/ faimă (pe 
lângă cel de lumină), precum acesta mai sus: 
„strălucoarea rudei" (însemnând faima/ slava nea- 
mului său). 

Cele două strofe introductive ale Luceafărului 
se referă la nobleţea si frumuseţea fetei, cea de-a 

y y J y ' 

doua subliniind caracterul ei de unicat: nu numai 



cădea într-o genune de gânduri şi semnificaţii", cf. Dr. Gianina 
Maria-Cristina Picioruş, Creatori de limbă şi de viziune poetică în 
literatura română, voi. I, Dosoftei, Teologie pentru azi, Bucureşti, 
2013, p. 205, 

http:/ /www.teologiepentruazi.ro/ 2013/ 06/15/ creatori-de- 
limba-si-de-viziune-poetica-in-literatura-romana-vol-i/. 

25 [Sfântul] Dosoftei, Viaţa şi petreacerea Svinţilor, B. A. R., 
CRV 73, f. 262 v , din Viaţa Sfântului Marchian, 18 ianuarie. 



22 



că este „una la părinţi", dar este şi de-o frumuseţe 
care întrece închipuirea: „Cum e Fecioara între 
sfinţi/ Şi luna între stele". 

Deşi, din punct de vedere sintactic, ar părea 
că sunt două comparaţii, de fapt, este una singură. 
Pentru că Fecioara este strălucitoare între Sfinţi, în 
împărăţia lui Dumnezeu, ca luna între stele. 

Sfinţii „sunt pre lângă Hristos ca nişte stele, 
carii iau lumina lor de la acest Soare al dreptăţii" 26 . 

La Eminescu: „Din limpedea nălţime pe- 
alocuri se disface/ O stea, apoi iar una; pe ape 
diafane/ îşi limpezesc în tremur pe rând a lor 
icoane" (Sarmis). 

Comparaţia pleacă de la I Cor. 15, 41: „Alta e 
mărirea soarelui, si alta e mărirea lunii si alta e 

' y y 

mărirea stelelor, pentru că stea de stea osebire are 
întru mărire" (Biblia 1688). Şi dacă fiecare Sfânt e o 
stea care are strălucirea sa pe catapeteasma Ceru- 
lui, Maica Domnului este ca luna între stele, pentru 
ca 

străluceşte mai vârtos 
decât celelalte lumini ale ceriului. 
Aleasă iaste şi frumoasă ca luna 27 , 
pentru că, cu lumina sfinţeniei stinge 

celelalte stele 
şi pentru marea şi minunata strălucire 
de toate şireagurile stelelor 
celor de taină 
se cinsteşte, ca o împărăteasă 28 . 



2 [Sfântul] Antim Ivireanul, Opere, Ed. Minerva, Bucureşti, 
1972, p. 10. 

27 Cf. Cânt. cânt 6, 10: Kcdf| cog oeA.r|vri (LXX)/ pulchra ut luna 
(VUL6, 9). 

28 [Sfântul] Antim Ivireanul, Opere, ed. cit., p. 19. 

Am făcut şi în teza noastră doctorală 
apropierea între metafora lunii la Eminescu şi la 
Antim Ivireanul 29 . 

în comentariile lui Ilie Miniat, luna are mai 
des conotaţii negative (se deosebeşte în mod 
evident de Sfântul Antim, la acest capitol). Am 
putea reţine doar frumuseţea Evei, în Rai, după ce 
a fost zidită de Dumnezeu, pe care Miniat o 
reprezintă astfel: „această sfântă soţie zidită, 
lumina ca soarele şi luna între cele neveştejite 
frumuseţi ale Raiului" 30 . 

Comparaţia a migrat, din sfera cărţilor 
bisericeşti, atât în literatura cultă, la Cantemir 
(candelele din templu „ca soare lumina şi ca luna 
între alte stele să arăta" 31 ), cât şi în zona 
folclorului: D. Murărasu a remarcat următoarele 

y 

versuri dintr-o poezie populară, transcrisă de 
Eminescu într-un caiet (ms. 2260): „Ci eu am fost 
una la părinţi/ Ca şi luna între sfinţi/ Şi le-am 
fost de mângâieri/ Ca şi luna printre stele' 32 . 

Aşa cum se înfăţişează ele, versurile poeziei 
populare ne demonstrează că Eminescu a făcut 



29 A se vedea cap. „Lună tu, stăpân-a mării...". Puncte de 
convergenţă între opera lui Antim Ivireanul şi cea a lui Mihai 
Eminescu. Motive şi viziuni comune sau similare, din teza noastră 
doctorală: Antim Ivireanul: avangarda literară a Paradisului. Viaţa şi 
opera, Teologie pentru azi, Bucureşti, 2010, p. 383-428, 

http:/ /www.teologiepentruazi.ro/ 2010/ 03/10/antim-ivireanul- 
avangarda-literara-a-paradisului-viata-si-opera-2010/. 

30 Ilie Miniat, Cazanii (Bucureşti r/42), ediţie de Cristina 
Creţu, cuvânt înainte de Eugen Munteanu, Editura Universităţii 
„Alexandru Ioan Cuza", Iaşi, 2013, p. 603. 

31 Dimitrie Cantemir, Istoria ieroglifică, ed. cit., p. 131. 

32 M. Eminescu, Poezii. III, ediţie critică de D. Murăraşu, Ed. 
Minerva, Bucureşti, 1982, p. 325. 

A se vedea şi M. Eminescu, Opere, VI, ediţie critică îngrijită de 
Perpessicius, Ed. Academiei RPR, Bucureşti, 1963, p. 175. 

apel la folclor cunoscând semnificaţiile metaforelor 
din literatura religioasă. în versurile populare, doar 
câţiva termeni emană conotaţii religioase, con- 
textul fiind altfel neclar sub acest aspect. 

Dosoftei şi Cantemir, înaintea lui, proce- 
daseră cu acelaşi discernământ al selecţiei materia- 

y y 

lului folcloric. 

Cunoscând deci toate implicaţiile interpre- 
tative, Eminescu ajunge la această formă concen- 
trată de exprimare a faptului că tânăra fată de 
împărat era înzestrată cu virtuţi ale frumuseţii 
fizice şi spirituale uluitoare: „Cum e Fecioara intre 
sfinţi/ Şi luna intre stele". 

Mai aproape de izvorul popular (chiar foarte 
aproape) sunt versurile dintr-o creaţie poetică care 
prelucrează surse folclorice, rămasă în manuscris, 
si care dezvoltă tema Zburătorului: „Si e una la 

y 77 y 

părinţi,/ Cum e luna printre sfinţi,/ Şi-ntre fete 
tinerele/ Ca şi luna printre stele" (Peste codri sta 
cetatea) 33 . 

Formularea din Luceafărul ne demonstrează 
însă, după cum spuneam, că Eminescu era 
conştient de sursa cultă/ ortodoxă a imaginilor 
poetice descoperite în poezia populară. O variantă 
manuscrisă ne stă ca dovadă, fiind foarte explicită 
în acest sens: 

A fost odată ca-n poveşti 

A fost ca niciodată 
Din rude bune-mpărăteşti 
Fecioară prea-curată 

Şi era una la părinţi 
Şi una-n toate cele 



M. Eminescu, Opere, VI, ed. Perpessicius, p. 110. 

Cum e Măria între sfinţi 
Si luna între stele 34 . 

y 



Strofele următoare ale poemului eminescian 
urmăresc intriga erotică. 

După cum am arătat mai sus, poetul şi-a 
însuşit, încă din fragedă tinereţe, din cărţile vechi 
cu conţinut filocalic pe care le citise, un ideal 
ascetic căruia a încercat să-i rămână fidel cât mai 
mult şi către care a tins totdeauna, oscilând între 
dorinţa unei vieţi de familie şi cea de a se dedica 
cunoaşterii şi existenţei ase etic o -creative. 

Eminescu însuşi a indicat, în poemele sale, 
acest traiect sentimental şi cognitiv, dar până la 
noi nu a fost luat în seamă. 

Acesta este motivul pentru care, în versurile 
sale, iniţierea erotică are loc în contexte care 
presupun.. .fermecarea, o alunecare treptată în 
plasa îndrăgostirii: 



Şi pas cu pas pe urma ei 

Alunecă-n odaie, 
Ţesând cu recile-i scântei 
O mreajă de văpaie. 



Ipostaza este cea a unui păianjen, care îşi ţese 
mreaja... 

O mreajă de lumină, dar totuşi o mreajă. Sau, 
mai bine zis: o mreajă de lumină rece - pentru că o 
împleteşte „cu recile-i scântei". 

Văpaia presupune căldura, însă aici focul 
patimii erotice este descris ca fiind o văpaie rece. 



M. Eminescu, Opere, II, ed. Perpessicius, p. 392. 



Pentru că patima pare fierbinte, dar îndărătul ei 
este numai răceală. Pentru că nu o susţine iubirea 
dumnezeiască, singura iubire care e veşnică, ci o 
aprindere care e doar iluzie, care nu are consis- 
tentă eternă. 

y 

De aceea Eminescu construieşte acest para- 
dox: reci scântei ţes o mreajă de văpaie. îi vor urma 
multe altele în poem... 

Situaţia este aproape identică în Călin (file din 
poveste). Acolo tânăra fată este aproape învăluită 
cu totul în această plasă strălucitoare/ scânteie- 
toare în momentul în care se apropie de ea Călin 
(„Zburător cu plete negre"): 

Iar de sus pân-în podele un painjăn prins de vrajă, 
A ţesut subţire pânză străvezie ca o mreajă) 
Tremurând ea licureşte şi se pare a se rumpe, 
încărcată de o bură, de un colb de pietre scumpe. 
După pânza de painjăn doarme fata de-mpărat; 
înecată de lumină... 

Este multă lumină în această vrajă... multă 
strălucire sau scânteiere ca de pietre preţioase.. .şi 
totuşi Eminescu nu are încredere în acest joc al 
seducţiei. 

y 

Mereu a fost suspicios faţă de mrejele 
sclipitoare ale momentului, pentru că întotdeauna 
ceea ce părea o feerie de fericire s-a terminat în 
multă suferinţă. 

y 

Şi poetul se întorcea mereu la înţelepciunea 
dintâi... 

De altfel, imaginea păianjenului, în literatura 
noastră veche, urmând Psaltirii, era simbol al 

acestei lumi degrab trecătoare şi plină de mreje: 
,A[n]ii ni să trec cu grabă,/ Ca o painjină slabă" 
(Dosoftei, Psaltirea în versuri, Ps. 89, 35~36) 35 ; 
„painjini sunt anii şi zilele noastre" (Miron Costin, 
Viiaţa lumii) 36 . 

Iar scenariul erotic cuprinde - ca mai 
totdeauna la Eminescu - si anumite detalii 

y 

tanatice: 



Şi când în pat se-ntinde drept 
Copila să se culce, 
I-atinge mâinile pe piept, 
I-nchide geana dulce; 



Gestul fetei de a „se-ntinde drept" (expresie 
veche), cu „mâinile pe piept" are în mod evident 
ceva mortuar în sine, la care se adaugă şi atingerea 
Luceafărului pentru a-i închide ochii. 

Nu vedem, însă, ceva ocult în acest lucru. E ca 
şi cum în spatele sclipitoarelor imagini s-ar afla 
mereu spectrul morţii. Pe lângă experienţa perso- 
nală a lui Eminescu, faptul în sine ni se pare un 
reflex al apelului îndelung la cugetarea la moarte, 
înregistrat în tot Răsăritul ortodox şi în literatura 
noastră românească cu prisosinţă. 

Luceafărul îsi înteţeşte intenţiile seductive 

y y y y 

folosindu-se de oglindă, pentru a-şi... înmulţi lu- 
mina: „Şi din oglindă luminiş/ Pe trupu-i se 
revarsă,/ Pe ochii mari, bătând închişi/ Pe faţa ei 
întoarsă /.../ El tremura-n oglindă". 



35 A se vedea: Dosoftei, Opere. 1. Versuri, ediţie critică de N. A. 
Ursu, studiu introductiv de Al. Andriescu, Ed. Minerva, Bucureşti, 
1978. 

36 A se vedea: Miron Costin, Opere, ediţie critică de P. P. 
Panaitescu, ESP LA, Bucureşti, 1958, p. 322. 

Se face un luminiş în oglindă. E un fel de 
primă întrupare a Luceafărului, folosindu-se de 
oglindă ca de un mediu materializant şi care 
dublează intensitatea razelor sale. 

Oglinda este un mediu de adâncire, dar şi de 
propulsie a luminii. Sau luminişul din oglindă 
devine dublul terestru al Luceafărului. 

însă fata de-mpărat doreşte ca el să aibă o 
înfăţişare reală: să coboare şi să pătrundă „-n casă 
şi in gana . 

După cum spuneam altădată, în cărţile 
noastre, pătrunderea este în casa sufletului şi în 
gândul minţii - adică în inimă şi în minte 37 -, 
poetul urmărind, de fapt, în aceste strofe, treptele 
infiltrării patimii în suflet, aşa cum le descriu 
învăţăturile isihaste, pe care Eminescu le cunoştea. 

Asemenea, şi în Cazania Sfântului Varlaam se 
spune: 

„lăcaşul sufletului iaste într-înimă [...]. 
Pentr-aceea Dumnedzău va să aibă pre om cu 
totul. Şi cu inema, carea iaste casă sufle- 
tului" 38 '... 



Se poate face comparaţia cu luna „stăpân-a 
mării", lunecând pe bolta lumii, care „în câte mii de 
case lin pătruns-ai prin fereşti,/ Câte frunţi pline 
de gânduri, gânditoare le priveşti!" (Scrisoarea I). 

37 A se vedea teza noastră doctorală: Antim Ivireanul: 
avangarda literară a Paradisului, op. cit., p. 390-391, 395-396, 

http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

38 Sfântul Ierarh Varlaam, Mitropolitul Moldovei, Carte 
românească de învăţătură, voi. II, textul, ediţie îngrijită şi glosar de 
Stela Toma, prefaţă şi studiu de Dan Zamfirescu, Ed. Roza 
Vânturilor, Bucureşti, 2011, p. 254. 

Diferenţa esenţială constă în faptul că luna 
pătrunde în casă şi în gând cu „lumina ta fecioară", 
în timp ce Luceafărul are aici o lumină pătimaşă, 
rece - într-o variantă manuscrisă, Părintele îl 
mustră pe Luceafăr pentru că: „Din noaptea 
vergină tu chemi/ Voinţa fără saţiu" 39 . 

Iar fereastra sufletului şi gândul minţii se pot 
deschide fie spre lumină curată şi sfântă, fie spre 
sclipirile tentaţiilor. 

Am prezentat până acum perspectiva Lucea- 
fărului, modul în care el se îndrăgosteşte şi se 
apropie de fata de împărat închisă în negrul castel 
de lângă mare - negru indică nu culoarea caste- 
lului, ci un spectru de culori, bătând spre întu- 
necat, provocat de lumina lunii difuzată prin întu- 
nericul nopţii pe zidurile castelului/ cetăţii. 

în conceperea acestei imagini, pe lângă 
literatura romantică, luăm în calcul şi posibila 
contemplare, de către poet, a ruinelor unor cetăţi 
medievale româneşti, precum cetatea Neamţului, 
care este impunătoare, chiar dacă nu se află lângă 
mare, dar care, după unele litografii, poate 
corespunde imaginii castelului eminescian 40 : 




Tânăra face pasul spre a contempla cele de 
dincolo de lumea sa: 



39 M. Eminescu, Opere, II, ed. Perpessicius, p. 414. 

40 A se vedea: http://cetateaneamtului.ro/. Sau: 
http://ro.wikipedia.org/wild/Cetatea_Neam%C8%9B. 

Din umbra falnicelor bolţi 

Ea pasul şi-1 îndreaptă 
Lângă fereastră, unde-n colţ 
Luceafărul aşteaptă. 

Privea în zare cum pe mări 
Răsare si străluce, 

y 7 

Pe mişcătoarele cărări 

y 

Corăbii negre duce. 



Spuneam altădată 41 că versurile „Pe mişcă- 
toarele cărări/ Corăbii negre duce" ni se par a fi un 
ecou al binecunoscutelor versuri dosofteiene: 
„Preste luciu de genune/ Trec corăbii cu minune" 
(Ps. 103, 109-110). 

Castelul are falnice bolţi, dar ele sunt o umbră 
pe lângă bolta cerului. 

Asa cum lumea e o umbră fată de măreţia 

y y y 

Creatorului ei: „O, Adonail al cărui gând e lumea/ 
Şi pentru care toate sunt de faţă, /.../ Deşi te-adoră 
stele, mări în spume,/ Un univers cu vocea 
îndrăzneaţă,/ Toate ce-aufost, ce sunt, ce-ţi nasc în 
cale/ N-ajung nici umbra măreţiei tale. /.../ Ce-i 
omul /.../ ? O undă e, având a undei fire,/ Şi în 
nimicuri zilele-si disterne./ Pământul dă tărie 

y y ' 

nălucirei,/ Şi umbra-i drumul gliei ce s-aşterne/ 
Sub pasul lui. ..Căci lutul în el creşte,/ Lutul îl naşte, 
lutul îl primeşte" (Fata-n grădina de aur). 

Lumea pământească, cu toţi locuitorii ei, sunt 
o umbră şi vis/ nălucire pe lângă cea cerească, aşa 
cum precizează Scriptura („umbră iaste pre 

41 Dr. Gianina Maria-Cristina Picioruş, Creatori de limbă şi de 
viziune poetică în literatura română, voi. I, Dosoftei, op. cit, p. 180, 
cf. http://www.teologiepentruazi.ro/2013/06/15/ creatori -de-limba- 
si-de-viziune-poetica-in-literatura-romana-vol-i/. 

pământ viaţa noastră": Iov 8, 9, Biblia 1688), dar şi 
toate cărţile de cult ortodoxe si o mulţime de alte 
cărţi vechi, pe care Eminescu le-a cercetat cu 
nesaţ. 

y 

„Şi oamenii toţi - pământ şi cenuşă" (înţ. Sir. 
17, 26, Biblia 1688): „pământ eşti şi în pământ vei 
mearge" (Fac. 3, 19, Biblia 1688) - sau, cum zice 
Eminescu, „lutul îl naşte, lutul îl primeşte". 

De aceea, fata se mută „din umbra falnicelor 
bolţi" ale negrului castel, făcând pasul esenţial spre 
a privi „în zare". 

Şi zarea aceasta este copleşitoare... 

Castelul este un punct indistinct, din perspec- 
tivă cosmică, fiind negru tocmai pentru că este 
unul din multe altele, fără să prezinte un interes 
deosebit - situaţie similară celei din Scrisoarea I: 

y 

„Câte ţărmuri înflorite, ce palate şi cetăţi,/ Străbă- 
tute de-al tău farmec ţie singură-ţi arăţi!". 

Din cer, Luceafărul nu vede decât un oarecare 
castel negru, însă în el este o tânără unică: „una la 
părinţi", „cum e Fecioara între sfinţi/ Şi luna între 
stele". 

Şi fata dovedeşte că are aptitudini aparte, prin 
felul în care părăseşte falnice bolţi ale umbrei 
pământeşti pentru a contempla „în zare cum pe 
mări/ Răsare şi străluce [Luceafărul],/ Pe mişcătoa- 
rele cărări/ Corăbii negre duce". 

Perspectiva ei se înrudeşte cu a Luceafărului, 
pentru că şi ea vede „corăbii negre" orientându-se 
după Luceafăr, dar fără importanţă pentru ea. 

Ar fi putut, precum negustorul ipotetic sau 
paradigmatic din Scrisoarea I, să gândească „soco- 
tind cât aur marea poartă-n negrele-i corăbii". Dar 
n-a interesat-o aurul din negrele corăbii, după cum 

nici Luceafărul n-a remarcat splendoarea castelu- 
lui. 

Cei doi se văd doar unul pe altul. 

Fata de împărat nu caută valoarea bogăţiilor 
lumii, ci e atrasă de zarea pe care Luceafărul o face 
să fie. Căci, dacă se văd mişcătoare cărări de ape şi 
siluetele corăbiilor, aceasta este pentru că Lucea- 
fărul străluceşte şi.. .dă zare acestei lumi plutitoare. 

Şi credem că sugestia acestui tip de contem- 
plaţie Eminescu a primit-o de la Dosoftei: „De la 
Tine zua luminează,/ Şi noaptea cu stelele dă 
rază./ Tu ai tocmit luna de dă zare" (Ps. 73, 65- 
67); „Făcut-au [Dumnezeu] lumini mare,/ De dau 
raze şi zare /.../ Preste nopţ[i] au pus lună/ Cu 
stelele-mpreună" (Ps. 135, 25-26, 33-34). 

Când Cătălin o va ispiti cu dragostea lui, 
tânăra îsi va aminti de Luceafăr în acelaşi fel: 

y y 



Dar un luceafăr, răsărit 

Din liniştea uitării, 
Dă orizon nemărginit 

Singurătăţii mării; 



Pentru că el este cel care „in zare /.../ Răsare 
si străluce". Corăbiile, ca si castelul, sunt elemente 

y ' y 7 

de decor neesenţiale. Ceea ce o atrage pe fată în 
tot acest tablou este nemărginirea. 

Singurătatea mării indică singularitatea 
imensităţii ei şi poate chiar unicitatea Luceafărului 
care străluce si face ca marea să aibă contur si con- 

y y 

ştiinţă a singurătăţii. 

Conştiinţa se naşte în prezenţa luminii: „Iată 
lacul. Luna plină,/ Poleindu-l, îl străbate;/ El, aprins 

de-a ei lumină,/ Simte-a lui singurătate" (Lasă-ţi 
lumea ta uitată). 

Lumea capătă contur şi conştiinţă de sine în 
psalmii Sfântului Dosoftei, atunci când Dumnezeu 
face să strălucească peste ea luna şi stelele care 
deschid orizontul. Privirea spre „zariştea cosmică" a 
românului, despre care vorbea Lucian Blaga, este o 
atitudine psalmică/ biblică, pe care a pus-o în 
relief poetul Dosoftei 42 . 



42 A se vedea comentariul nostru anterior: „în Ps. 73 
descoperim o nouă poetizare a puterii creatoare a lui Dumnezeu. Ne 
oprim aici pentru că peisajul central îl constituie un tablou astral, 
care ne revelează noi valenţe profunde ale frumuseţii cosmice. Este 
unic chiar şi în Psaltirea pre versuri şi ne extindem la el pentru că ne 
oferă o poezie cu semnificaţii complementare pentru ceea ce am 
arătat puţin mai devreme. Iată versurile la care ne referim: 

De la Tine z[i]ua luminează, 
Şi noaptea cu stele dă rază. 
Tu ai tocmit luna de dă zare, 
Şi soarelui i-ai dat de răsare. 
(Ps. 73, 65-68) 

E o imagine luminoasă a cosmosului, în care întuneric nu 
încape. Dar echivalenţa expresivă pe care a găsit-o Dosoftei pentru a 
exprima strălucirea lunii noaptea este absolut genială. în această 
imagine poetică aproape că se poate concentra toată poezia şi 
filosofia lui Eminescu şi Blaga. Tot vagul simbolului simbolist şi clar- 
obscurul nopţilor eminesciene, toată ferestruirea lunii ca irizare a 
ochiului luminii veşnice spre pământ, din poezia lui Eminescu, toată 
poezia lunii care „măreşte şi mai tare taina nopţii /.../ cu largi fiori de 
sfânt mister" (Blaga, Eu nu strivesc corola de minuni a lumii) se 
cuprind aici, se află in nuce în acest vers al lui Dosoftei: „Tu ai tocmit 
luna de dă zare". Luna „dă zare" cosmosului reproducând gestul 
primordial al Autorului lumii, acela de a scoate lumina şi lumea din 
întuneric. 

El a tocmit-o ca să fie o pleoapă întredeschisă a minţii spre 
geneza universului. El a pictat acest tablou care simbolizează 
răsăritul luminii intelectuale şi spirituale în om, ruperea întuneri- 
cului, a pânzei neştiinţei. Lumina lunii este acel intermezzo necesar 
gândirii înainte de răsăritul soarelui, al luminii clare: „Tu ai tocmit 
luna de dă zare,/ Şi soarelui i-ai dat de răsare". Interval care 
destăinuie etapele naşterii lumii, umplerea treptată a golului despre 

Cărările mării sunt tot o expresie psalmică 43 . 



care vorbeam şi altădată la Dosoftei. Lumea a răsărit aşa cum se nasc 
stele din întunericul nopţii. Lumina lunii conturează doar dimen- 
siunile creaţiei lui Dumnezeu, ale universului. Ea indică zarea, 
orizonturile întinderii şi ale frumuseţii cosmice, fără să le dezvăluie 
în toată lărgimea şi culoarea lor. Luna dă zare: este deschiderea unui 
ochi spre univers şi spre cuprinderea lui fără să-l cuprindă. Un ochi 
genuin, care vede lumea pentru prima dată şi o pipăie cu privirea 
nemaculată de preconcepţii, de necredinţă, de curiozitate ştiinţifică 
sau de orice alt interes. 

E o deschidere a lumii în a cărei vedere cazi fără alte gânduri 
indiscrete, o privire spre-n afară care te adânceşte în tine însuţi, care 
e în acelaşi timp mirare şi cunoaştere - cum ar spune Nichita 
Stănescu: „E o cunoaştere aidoma cunoaşterii dintâi, / când lumile -ţi 
încep la căpătâi, /.../ şi mâna-ntinsâ simte o dimensiune, / şi fiece 
mirare e un nume" {Cântec, din voi. O viziune a sentimentelor). 

Este deopotrivă, aici, în versul lui Dosoftei, luna eminesciană 
creatoare de zări ale universului şi ale gândirii (Scrisoarea I: „Ea din 
noaptea amintirii o vecie-ntreagă scoate /.../ gândirilor dând viaţă 
/.../ Mii pustiuri scânteiază sub lumina ta fecioară,/ Şi câţi codri- 
ascund în umbră strălucire de izvoarâ!"...), precum şi anticiparea 
definiţiei metafizice a lumii deschise, pe care a dat-o Blaga, numind- 
o „zarişte cosmică" [Lucian Blaga, Trilogia culturii. III. Geneza 
metaforei şi sensul culturii, Ed. Humanitas, Bucureşti, 1994, p. 15]. 
Parafrazându-1 tot pe Blaga, luna care dă zare ne conduce spre altfel 
de orizonturi, unde „ne găsim în zona nepipăitului, a inefabilului" 
[Idem, Trilogia culturii. I. Orizont şi stil, Ed. Humanitas, Bucureşti, 
1994, p. 82]. 

Şi parcă spre a ne asigura că poeţii moderni n-au trecut cu 
vederea versul lui Dosoftei, Coşbuc eminescianizează apelând chiar 
la metafora dosofteiană: „Cu făclioara, pe-unde treci,/ Dai zare 
negrilor poteci/ în noaptea negrului pustiu"... (Moartea lui Fulger)". 

Comentariul este cf. Dr. Gianina Maria-Cristina Picioruş, 
Creatori de limbă şi de viziune poetică în literatura română, voi. I, 
Dosoftei, op. cit, p. 128-129, 

http:/ /www.teologiepentruazi.ro/ 2013/ 06/15/ creatori-de- 
limba-si-de-viziune-poetica-in-literatura-romana-vol-i/. 

43 A se vedea ceea ce am afirmat altădată: „Expresia cărările 
mării o putea afla însă Eminescu în literatura veche, spre exemplu în 
Ps. 8, 8-9. Psaltirea 1577 (Coresi): „Pasărâle ceriului şi peştii mărei, ce 
îmblă cărările mărei". Psaltirea 1651 (Alba Iulia): „Pasările ceriului şi 
peştii măriei şi ce treace cărările măriei". Biblia 1688: „Păsările 
ceriului şi peştii mării, cealea ce merg pre cărările mărilor", cf. 

http://www.teologiepentruazi.ro/2012/05/23/cararile-marii/. 

Fata de împărat nu vede doar obiectele de pe 
suprafaţa apei mişcătoare, ci vede zarea în adân- 
cime, care se profilează sub strălucirea Luceafă- 
rului. 

întâlnirea cu această contemplaţie naşte în ea 
conştiinţa eternităţii - a eternităţii sufletului - 

j j j y 

dorul de nemărginire: „De dorul lui şi inima/ Şi 
sufletu-i se împle". 

Umplerea sufletului este analoagă umplerii 
cosmosului de lumină şi de viaţă, din Psaltirea lui 
Dosoftei şi din cronografe. 

Spuneam, nu demult: 

„Tot la fel de impresionantă şi de 
încărcată de semnificaţii nebănuite este însă 

y 

şi imaginea stelelor care împlu tot seninul lin 
şi gol [din Călin Nebunul]: geneza cosmică se 
prezintă astfel ca o umplere a unui gol. Ar 
putea fi o concepţie care să poarte amprenta 
lui Dosoftei: A Ta este, Doamne, lumea şi 
pământul,/ Ce le-ai împlut sângur dintâi cu 
cuvântul (Ps. 23, 1-2). Sau: De mila Ta, 
Doamne,-i plin pământul,/ Ceriurile le-ai fapt 
[făcut] cu Cuvântul./ Şi cu Duhul rostului Tău 
toate/ Le-ai împlut de îngeri şi de gloate 
[mulţimi] (Ps. 32, 13-16) 44 . 

Radu Dragnea a vorbit despre „o mistică 
a golului", amintind de „vacuitatea [care] 
precede în Scrisoarea I ivirea punctului de 
mişcare" şi de acelaşi spectacol al „umplerii 
golului" prin care „se populează marele tot" 45 



44 „Eu umplu cerul şi pământul" (Ier. 23, 24), spune 
Dumnezeu. în latină, verbul este impleo (VUL: „caelum et terram 
Ego impleo"). 

45 Radu Dragnea, Supunerea la tradiţie, ediţie, fişă 
biobliografică, note, bibliografie analitică şi indice de nume de Emil 

şi care se desfăşoară (recapitulativ) înaintea 
ochilor Luceafărului zburător prin imensita- 
tea cosmică. 

Am putea adăuga şi fragmentul poetic 
menţionat la cele sesizate de el" 46 . 

y 

Dorul care împle sufletul este după cele eterne 
şi nemărginite. Pentru că toate cele ale lumii 
trecătoare, care alunecă „pe mişcătoarele cărări" 
ale vieţii, nu pot să umple sufletul: „De-aceea zilele 
îmi sunt/ Pustii ca nişte stepe"... 

Iubirea pentru Luceafărul care umple cu 
lumina sa orizontul, coincide cu deşteptarea 
conştiinţei singurătăţii fetei, adică a dorului ome- 
nesc după Absolut: „Abis pe abis cheamă în glasul 
cascadelor Tale" (Ps. 41, 8, cf. LXX/ VUL: afivoooc, 
afivooov eiTiKodeiTOi eic, (J)tovf|v tgov KamppaKTWv 

Sou/ abyssus ad abyssum invocat in voce catar ac - 
tarum Tuarum). 

Dorul de Luceafăr e sinonim cu dorul de 
eternitate. însă, în acelaşi timp, eternitatea o 
sperie... Dacă Luceafărul o urmăreşte pe fecioara de 
împărat cu razele luminii sale în odaie („Şi pas cu 
pas pe urma ei/ Alunec ă-n odaie,/ Ţesând cu recile-i 
scântei/ O mreajă de văpaie") şi îşi amplifică strălu- 
cirea în oglindă, totuşi, distanţa între ei este prea 
mare, atât de mare încât convorbirea lor nu poate 
avea loc decât în somn şi în vis: „Iar ea, vorbind cu 
el in somn"... 



Pintea, prefaţă de Mircea Popa, Ed. Echinocţiu, Cluj-Napoca, 1998, p. 
225. 

46 Gianina Maria-Cristina Picioruş, Eminescu şi literatura 
română veche. Universalism, vizionarism şi imagistică literară, 
Editura Universităţii din Bucureşti, 2013, p. 265-266. 

A se vedea, pe aceeaşi temă, şi ceea ce am spus aici: 
http://www.teologiepentruazi.ro/2013/11/08/conotatiile- 
umplerii-ca-gest-duhovnicesc/. 

Menţiunea aceasta urmează o specificaţie 
care apare adesea în hagiografii: vederile care depă- 
şesc cele obişnuite ale vieţii se produc fie prin 
răpire extatică, fie într-un vis revelator. 

în critica noastră literară s-a vorbit mai mult 
despre regimul oniric care ar sugera imposibilitatea 
relaţiei. 

însă Eminescu nu vorbeşte despre imposibili- 
tate, ci de refuzul uneia din părţi de a face sacrificii 
asemănătoare celor de care este în stare cealaltă: 
„Ştie oare ea că poate ca să-ţi dea o lume-ntreagăj 
C-aruncîndu-se în valuri şi cercând să te-nţeleagă/ 
Ar împlea-a ta adâncime cu luceferi luminoşi?" 
(Scrisoarea V). 

Ea nu vrea să se arunce în valuri. ..de aceea 
face el pasul acesta: „Şi s-arunca fulgerător,/ Se 
cufunda în mare". 

Caracterul acesta „fulgerător" al deplasării 
Luceafărului îi este specific, căci mai târziu va 
călători printre miriadele de stele părând „un 
fulger nentrerupt". Scena e plină de semnificaţii şi 
o vom comenta la momentul potrivit. 

Acum însă are loc prim apariţie a Lucea- 
fărului, sub o formă anume, în faţa ochilor fiicei 
de-mpărat: 

Şi apa unde-aufost căzut 
în cercuri se roteşte, 

y 7 

Si din adânc necunoscut 

y 

Un mândru tânăr creşte. 

Uşor el trece ca pe prag 
Pe marginea ferestei... 

„El trece ca pe prag/ Pe marginea ferestei", 
pentru că şi mai înainte stătea în colţul ferestrei: 
„Ea pasul şi-l îndreaptă/ Lângă fereastră, unde-n 
colţ/ Luceafărul aşteaptă". 

Fereastra este pragul dintre cele două lumi: 
celestă si terestră. 

y 

,^Au fost căzut" e o formă verbală specifică 
limbii române vechi. 

însă trebuie să reţinem că poetul ne 
înfăţişează această întâmplare ca pe o cădere a 
Luceafărului. Aluziile simbolice prefaţează ceea ce 
îi va spune Părintele mai târziu. 

Şi ne întoarcem inevitabil la acel „s-arunca 
fulgerător" al Luceafărului. Fulgerul ne trimite, 
neîndoielnic, la semnificaţii biblice, pentru că 
Mântuitorul le-a spus ucenicilor Săi: „Am văzut pe 
satana ca un fulger căzând din cer" (Lc. 10, 18, 
Biblia 1988) 47 . Iar în Psaltire ni se spune: 

„Eu am zis: Dumnezei sunteţi şi toţi fii ai 
Celui Preaînalt. Dar voi ca nişte oameni 
muriţi şi ca unul din căpetenii cădeţi" (Ps. 81, 
6-7, Biblia 1988) 48 . 

Fără îndoială că Eminescu a reflectat înde- 
lung asupra acestor versete. Iar versurile sale 
sugerează, aşa cum spuneam, o cădere a Lucea- 
fărului, fără ca prin aceasta să identificăm, aşa cum 
au făcut-o alţii, pe Luceafăr cu Satana. 

Nimic din poemul eminescian nu ne poate 
conduce la concluzia unei asemenea identităţi. 

y 

Vorbim de o cădere, nu de damnare veşnică. 

47 Biblia 1688: „Văzuiu pre satana, ca un fulger den ceriu 
căzând". 

48 Idem: „Eu ziş: Dumnezăi sânteţ[i] şi fiii Celui de Sus toţi. Şi 
voi ca nişte oameni muriţi şi ca unul den boiari cădeţi". 

Ceea ce ne comunică versurile este că orice 
păcat îşi are prototipul în căderea dintâi, a lui 
Lucifer, iar Luceafărul eminescian reiterează 
această cădere ca oricine altcineva care părăseşte, 
chiar şi numai temporar, ascultarea de Dumnezeu. 

Iar „apa unde-au fost căzut/ în cercuri se 
roteşte", după cum şi muzica de sfere „se naşte din 
rotire şi cădere" (Scrisoarea V). Pentru că viaţa 
universului presupune parcurs şi moarte ca şi a 
oamenilor, în concepţia lui Eminescu...iar Lucea- 
fărul, căzând, se apropie de moarte. 

Ceea ce îşi doreşte el este o apropiere de 
lumea muritoare, de lumea în care şi cea mai 
sublimă muzică, a sferelor, se naşte din legile pe 
care Dumnezeu le-a pus universului, adică din 
acelaşi exerciţiu al repetiţiei fiinţării si extincţiei: 

y y ± y y y y 

„Lumină şi a patra zi. începu [Dum- 
nezeu] a pod[o]bi ceriul cu stele şi cu luceferi, 
cu soarele şi cu luna, de se întrec una cu alta, 
întru lauda Cui le-au fapt [făcut] şi să cunoas- 
că oamenii vremile a[n]ilor. 

Puse pre Cron [Chronos/ Saturn] mai 
sus, al doile Zevs [Jupiter] şi al treile Aris 
[Marte], al patrul[ea] Soarele, de luminează 
lumiei, al cincile Afrodit [Venus], al şasele 
Ermia [Hermes/ Mercur], şi Luna mai jos, şi 
îmblă nepărăsit, după zisa lui Dumnezeu, 
careas in rândul ei . 

y 

Din aceeaşi concepţie ortodoxă a tras şi 
Cantemir următoarea concluzie: 



49 Mihail Moxa, Cronica universală, ediţie critică de G. 
Mihăilă, Ed. Minerva, 1989, p. 100. 

„Soarele, luna ceriul şi alalte trupuri 
[corpuri] cereşti toate, din-ceput nepărăsit şi 
cu mare răpegiune aleargă. [...] Aşedară, toate 
lucrurile fireşti, cu una şi singură a soarelui 
paradigmă, precum să cade, a să înţelege să 
pot. [...] Ziditoriul [...], o dată numai 
poruncind, din veci şi pănă în veci zidirea ca o 
slujnică după poruncă nepărăsit aleargă" 50 . 



Muzica sferelor se naşte din rotirea şi căderea 
planetelor, pentru că „Sori se sting şi cad în caos 
mari sisteme planetare" (Memento mori) - nu e 
vorba de sfârşitul lumii, ci de evenimente cosmice. 

Şi dacă „apa unde-au fost căzut/ în cercuri se 
roteşte" este pentru că Luceafărul încearcă să expe- 
rieze el însuşi naşterea si moartea: „Da, mă voi 

y y y 77 ' 

naşte din păcat,/ Primind o altă lege;/ Cu vecinicia 
sunt legat,/ Ci voi să mă dezlege" 51 . 

în alt poem, înfăţişa astfel căderea apelor: 
„Vezi isvoare zdrumicate peste pietre licurind;/ Ele 
trec cu harnici unde şi suspină-n flori molatic,/ 
Când coboară-n ropot dulce din tăpşanul prăvă- 
latic,/ Ele sar în bulgări fluizi peste prundul din 
răstoace,/ în cuibar rotind de ape, peste care luna 
zace" (Călin (file din poveste)). 

Aici, rotirea apelor face parte dintr-un peisaj 
care indică geneza lumii, după cum corect a 
observat Buşulenga - „apele care se rotesc ca un 
cuibar devin apele începutului lumii" 52 . Pentru că, 



50 Dimitrie Cantemir, Istoria ieroglifică, ed. cit., p. 326-327. 

51 Am comentat aceste versuri aici: 

http:/ /www.teologiepentruazi.ro/ 2008/ 03/ 22/eminescu-si- 
ortodoxia-influente-crestine-in-luceafarul-ix/. 

52 Zoe Dumitrescu-Buşulenga, Eminescu - cultură şi creaţie, 
Ed. Eminescu, Bucureşti, 1976, p. 89. 

aşa după cum am arătat altădată 53 (fapt pe care 
Buşulenga nu 1-a remarcat), imaginea poetică a 
lunii stând pe cuibarul rotitor de ape este 
prelucrată după Hexaemeronul Sfântului Vasile cel 
Mare. 

Rotirea înseamnă, pentru Eminescu, circulari - 
tatea mişcării, mişcarea orbitală, mecanică, sau 
repetiţia ciclică pe care o considera specifică 
lucrurilor fără raţiune, care execută comanda- 
mentele unei legi universale. 

Generaţiile umane sunt şi ele „muşti de-o zi' 54 
care „ne-nvârtim" (Scrisoarea I), dacă nu se ridică 
mai presus de înţelesurile slabe ale acestei lumi. 

Rosa del Conte remarca, în opera lui 
Eminescu, frecvenţa unor termeni poetici 

„precum vrajă, care indică tocmai fasci- 
naţia, magia, paingăn, pânză de păianjen, 
urzeală inconsistentă şi care totuşi îl prinde 
pe om în firele deşertăciunii şi părerii, aşa 
cum păienjenişul capturează musca; iar 
dintre verbe a roi, care sugerează tocmai 
ideea unui flux care se risipeşte fărâmiţându- 
se" 55 . 

Ne amintim, desigur, cum „colonii de lumi 
pierdute/ Vin din sure văi de chaos /.../ în roiuri 
luminoase" (Scrisoarea I). 



53 A se vedea: 

http://www.teologiepentruazi.ro/2007/03/15/doar-un-vers- 
din-eminescu/. 

54 Cred că Eminescu foloseşte cuvântul muşti cu sensul din 
limba veche, care nu avea mulţi termeni pentru a face deosebirea 
între insecte. Aici cred că se referă la acea specie de fluturi care 
trăiesc doar o singură zi. 

55 Rosa del Conte, Eminescu sau despre Absolut, ediţia a 2-a, 
Ed. Dacia, Cluj-Napoca, 2003, p. 326. 

în cazul Luceafărului, „apa unde-au fost 
căzut/ în cercuri se roteşte" pentru că el încearcă să 
ia fiinţă asemenea celor trecătoare ale lumii. El, 
„Hyperion ce din genuni [din ape]/ Răsai c-o- 
ntreagă lume". 

Aşadar, 

Uşor el trece ca pe prag 

Pe marginea ferestei 
Şi ţine-n mână un toiag 

încununat cu trestii. 

Părea un tânăr voievod 
Cu păr de aur moale, 
Un vânăt giulgi se-ncheie nod 
Pe umerele goale. 

Iar umbra fetei străvezii 

y 

E albă ca de ceară - 
Un mort frumos cu ochii vii 
Ce scânteie-n afară. 

Fata îl numeşte înger (într-o variantă a 
poemului era geniu 56 ), îl vede ca un înger - „O, eşti 
frumos, cum numa-n vis/ Un înger se arată" - şi în 
acelaşi timp ca pe un mort: „Luceşti fără de viaţă,/ 
Căci eu sunt vie, tu eşti mort,/ Şi ochiul tău mă- 
ngheaţă". 

Cea de-a doua întrupare a Luceafărului (care 
este de asemenea aparentă, în vis) pare să-i 
modifice profilul: 



5 „O eşti frumos cum numa-n vis/ Un geniu se arată", cf. M. 
Eminescu, Opere, II, ed. Perpessicius, p. 395. 

Cum el din cer o auzi, 
Se stinse cu durere, 
Iar ceru-ncepe a roti 
în locul unde piere; 

în aer rumene văpăi 
Se-ntind pe lumea-ntreagă, 
Si din a chaosului văi 

y 

Un mândru chip se-ncheagă; 

Pe negre viţele-i de păr 

Coroana-i arde pare, 
Venea plutind în adevăr 
Scăldat în foc de soare. 

Din negru giulgi se desfăşor 
Marmoreele braţe, 
El vine trist şi gânditor 
Şi palid e la faţă; 

Dar ochii mari şi minunaţi 
Lucesc adânc himeric, 
Ca două patimi fară saţ 
Şi pline de-ntuneric. 



în esenţă, el rămâne acelaşi, numai felul în 

y 7 y 7 

care îşi culege fiinţa 57 este diferit, pentru a se arăta 
fiicei de împărat. 

De data aceasta, ei i se pare a fi un demon 
(„O, eşti frumos cum numa-n vis/ Un demon se 
arată"), însă nici această ipostază nu o poate con- 



57 Cf. Idem, p. 396: „El sta din aer şi văpăi/ Fiinţa s-o culeagă/ 
Coboar-a chaosului văi/ Şi umple lumea-ntreagă". 

vinge să-1 urmeze, fiind cutremurată de diferenţa 
de esenţă dintre ei. 

Versurile „Iar ceru-ncepe a roti/ în locul unde 
piere;/.../ Şi din a chaosului văi/ Un mândru chip se- 
ncheagă" sunt în raport de simetrie cu cele pe care 
le-am comentat mai sus: „Şi apa unde-au fost 
căzut/ în cercuri se roteşte,/ Şi din adânc necu- 
noscut/ Un mândru tânăr creşte". 

Diferenţa este că acum nu apa, ci cerul se 
roteşte, iar el vine „din a chaosului văi", precum 
acele „colonii de lumi pierdute [care]/ Vin din sure 
văi de chaos pe cărări necunoscute" (Scrisoarea I). 

„Un mândru chip se-ncheagă": Eminescu 
utilizează verbul a (se) închega cu sensul crea- 
ţionist de a (se) plăsmui, cu care 1-a folosit 
Dosoftei în psalmii versificaţi: „Din maică-mea din 
matrice/ M-ai închegat, şi Ţ-voi zâce/ Cântare 
nepărăsâtă" (Ps. 70, 19-21); „Tu ai închegat marea- 
n vârtute/ Când o ai despărţit cu vânt iute" (Ps. 73, 
47-48); Dumnezeu „au închegat pământul/ Dintr- 
apă cu cuvântul" (Ps. 135, 21-22). 

însă această închegare a Luceafărului nu este 
reală, pentru că numai Dumnezeu-Creatorul poate 
să închege în acest fel, iar El nu este de acord cu 
intenţia acestuia. 

Niciuna din aceste transformări nu reprezintă 
întrupări adevărate ale Luceafărului, ci modalităţi 
de reprezentare ale persoanei sale într-un fel în 
care să fie relevante pentru tânăra fată, pentru ca 
ea să îi înţeleagă măreţia flintei. 

y O y y 

Luceafărul încearcă să spună ceva esenţial 
despre el însuşi, deşi el, cu adevărat, nu se află în 
niciuna dintre cele două apariţii, care sunt două 
moduri de percepere a personalităţii sale. De 

aceea, ele pot să pară, în acelaşi timp asemă- 
nătoare şi contrare. 

Au existat multe controverse în exegeza 
noastră pe marginea acestor metamorfoze ale 
Luceafărului. 

Rezumând istoria comentariilor, reţinem că 
personajul a fost considerat a fi, în principal, fie un 
înger/ Arhanghel (Radu Dragnea), fie un demon/ 
Satană (Tudor Vianu, Iulian Jura), fie o simplă 
alegorie, care nu are, în fapt, mare legătură nici cu 
îngerii, nici cu demonii (G. Călinescu, D. 
Murăraşu). Iar 

„D. Caracostea [...], comentând faptul că 
Radu Dragnea vedea în Luceafăr un înger, iar 
Tudor Vianu un demon, afirmă că nu este de 
acord cu niciuna dintre cele două decriptări, 
pentru că în personalitatea Luceafărului se 
observă «alături de o înaltă idealizare, coexis- 
tenţa patimii fără saţ şi plină de-ntunerec. 

Dar tocmai această coexistenţă mă 
împiedică să văd numai cealaltă lăture, cea 
demonică. Pe cât este de nesăţioasă patima, 
pe atât este de inalienabil felul înalt [al 
Luceafărului]» [D. Caracostea, Creativitatea 
eminesciană, Ed. Fundaţia Regală pentru 
Literatură şi Artă, 1943, p. 87-88, 94] " 58 . 



în opinia noastră, cele două înfăţişări pe care 
le îmbracă Hyperion reprezintă, indiscutabil, 
alegorii care privesc condiţia geniului, însă 
veşmintele alegorice ale celor două întruchipări 



5 Gianina Măria- Cristina Picioruş, Eminescu şi literatura 
română veche, op. cit., p. 158, n. 534. 

sunt menite să ne lămurească tocmai perspectiva 
eminesciană asupra condiţiei omului de geniu, sau, 
mai bine zis, asupra condiţiei sale. Pentru că 
Eminescu vorbea despre propria persoană şi perso- 
nalitate. 

Şi remarcăm preocuparea sa febrilă, de o 
viaţă, de a-şi lămuri necunoscutele propriei fiinţe, 
de a-şi înţelege trăsăturile esenţiale şi rolul per- 
sonalităţii sale în istorie si în lume. 

j y 

Revenind la cele două apariţii din visul fetei 
de împărat... denumirea de voievod, din prima 
transformare, a ridicat întrebări, deşi contextul 
specifică faptul că e vorba de vederea unui înger. 

în capitolul al II-lea din Hronografiil den 
începutul lumii, intitulat Cum au cădzut Luceafărul 
den ceriu, se spune: 

„A patra dzî când fiace Dumnădzău 
luminele cele mari si stelele, într-aceasta dzî 

y 7 

au cădzut den ceriu Luceafărul, carele <iara 
mai maro pre o ceată de îngeri den cetele 
îngereşti, carele s-au mărit dentru sâne şi s-au 
mândrit în cugetul său. <Şi au zis> că-ş va 
pune scaunul său împotriva scaunului <lui> 
Dumnedzău <să să> privască şi el tocma cu 
Dumnădzău. Dece numai <cât îi vini> acesta 
gând întru sine, atâta s-au şi desfăcut <ceriul 
şi au cădzut> cu toată ceata lui. [...] 

Si toti aceia câţi au cădzut de în cer <cu 

y y y 

acel voevod, făcutu-s-au> diiavoli întunecaţi. 

y y 

[...] Pentr-aceasta au cădzut acest <voevod 
de îngeri (s. n.) şi> s-au făcut diiavol" 59 . 

59 Cronograf. Tradus din greceşte de Pătraşco Danovici, voi. I, 
ediţie îngrijită şi cuvânt înainte de Gabriel Ştrempel, studiu 
introductiv de Paul Cernovodeanu, Ed. Minerva, Bucureşti, 1998, p. 
5-6. 

Dintr-o altă relatare, asemănătoare cu cea de 
mai sus, Iulian Jura a tras concluzia identităţii 
între Luceafărul eminescian si Satana 60 . 

y 

Dar voievozi sunt numiţi Arhanghelii (cum a 
remarcat şi Buşulenga) - şi orice biserică cu 
hramul Sfinţilor Arhangheli Mihail şi Gavril se mai 
numeşte si Sfinţii Voievozi - iar ceea ce ni se 

y y J y 

sugerează mai sus e că Satana, pe când era 
Luceafăr (purtător de lumină: ecoo^opoc; în LXX, 
lucifer în VUL, luceafărul cel ce dimineaţa răsare în 
Biblia 1688, cf Is. 14, 12, fără să fie un nume 
propriu), era în ceata Arhanghelilor. 

însă fetei i se arată, prima dată, „un tânăr 
voievod/ Cu păr de aur moale", portret care e 
asemănător cu cel al Arhanghelului Mihail, din 
Cezara: 

„cu faţa de o senină seriozitate întindea 
Arhanghelul Mihail spada sa de foc în aer. 

Pletele lui blonde fluturau împrejurul 
capului său alb ca marmura şi a frunţii boltite 
şi ochii lui albaştri străluceau pare că de 
putere şi energie. Braţu-i se întindea spre 
haos. ..aripile lungi şi albe păreau a se ajunge 
într-o elipsă deasupra umerilor lui şi dea- 



Poetul a avut în posesia sa un exemplar manuscris, pe care 1-a 
citit fie din biblioteca familiei, fie 1-a achiziţionat el însuşi, cf. Paul 
Cernovodeanu, Eminescu şi cronografele româneşti, în Caietele 
Mihai Eminescu, voi. II, 1974, p. 57-59. 

în ce priveşte Hronograful den începutul lumii, având la bază 
cronograful lui Matei Kigalas, Ştrempel şi Cernovodeanu consideră 
că a fost tradus de Danovici, însă alţi cercetători sunt de părere că e o 
traducere colectivă, la care au participat şi Nicolae Milescu şi 
Dosoftei. 

A se vedea Mioara Dragomir, Hronograf den începutul lumii 
(ms. 3517). Probleme de filologie, Ed. Trinitas, Iaşi, 2006. 

60 Cf. M. Eminescu, Poezii III, ediţie de D. Murăraşu, op. cit., 
p. 326-327. 

supra frunţii se-ncovoia un cerc de stele 
albastre" 61 . 



E adevărat că, în literatura noastră veche, 
Lucifer e numit Luceafăr 62 , însă, cum spuneam, 
credem că Eminescu a apelat la această ono- 
mastică nu pentru a se identifica cu demonul, ci 
mai degrabă pentru a indica propria experienţă a 
căderii - despre care aflăm o mărturie precisă în 
Memento mori, căci propriile gânduri şi gândiri, 
„Prefăcute-n stele de-aur merg pan l-a veciei uşă,/ 
Dară arse cad din ceruri şi-mi ning capul cu cenuşă" 
- cenuşa pocăinţei, despre care se vorbeşte în 
Vechiul Testament. 

Eminescu s-a considerat întotdeauna un 
geniu - adică un fiu al lui Dumnezeu 63 -, pe de o 
parte, iar pe de altă parte a simţit în sine dezvolta- 
rea unor tendinţe contrarii, pe care a încercat fie să 
le armonizeze, fie să le separe, în orice caz, a căutat 
să le elucideze. 

A invocat chiar că femeia avea rolul de a 
desăvârşi această elucidare de sine: „Ea nici poate 
să-nţeleagă că nu tu o vrei [ca pe o femeie 
obişnuită]. ..că-n tine/ E un demon ce-nsetează după 



1 Cf. Eminescu, Proză literară, postfaţă de Eugen Simion, 
EPL, Bucureşti, 1964, p. 82. 

62 A se vedea, spre exemplu, Antim Ivireanul, Opere, ed. cit., 
p. 49. Sau aici: 

http:/ /www.teologiepentruazi.ro/ 2009/ 01/10/luceafarul-in- 
varianta- sfantului-antim-ivireanul / . 

63 „Geniile sunt acei oameni cărora Dumnezeu în lume le ţine 
loc de tatăl Şi pune pe-a lor frunte gândirea lui bogată [în vremi 
demult trecute/ Povestea magului...] şi, în consecinţă, poetul se 
concepe pe sine ca un fiu al lui Dumnezeu, care, după asemănarea 
Sa, turma visurilor [a gândurilor] mele eu le pasc ca oi de aur", cf. Dr. 
Gianina Maria-Cristina Picioruş, Antim Ivireanul: avangarda literară 
a Paradisului, op. cit, p. 399. 

dulcile-i lumine,/ C-acel demon plânge, râde, 
neputând s-auză plânsu-şi,/ Că o vrea.. .spre-a se- 
nţelege în sfârşit pe sine însuşi /.../ Ea nu ştie c- 
acel demon vrea să aibă de model/ Marmura-i cu 
ochii negri şi cu glas de porumbel" (Scrisoarea V). 

Identificarea temporară cu un demon 
insurgent sau aprins de pasiune nu e ceva 
neobişnuit pentru poet. Cel mai adesea însă, 
aceasta presupune mai degrabă o recunoaştere 
smerită decât o asumare orgolioasă. 

Să ne întoarcem însă la Luceafărul 64 şi la cele 
două apariţii succesive ale personajului. 

Tudor Vianu contestă posibilitatea ca prima 
apariţie să fie sub forma unui înger (deşi contextul 



64 în ultimul nostru studiu despre Eminescu, am făcut câteva 
importante observaţii. A se vedea Gianina Maria-Cristina Picioruş, 
Eminescu şi literatura română veche, op. cit., p. 215, 217-218: „există, 
în elaborarea personalităţii geniale întruchipate alegoric de 
Hyperion-Luceafăr, combinaţia între dogma hristologică (indicată 
inechivoc de sintagmele „lumină din lumină" şi „cuvântul meu 
dentâi" şi sugerând ideea că geniul este un fiu al lui Dumnezeu) şi 
elemente demonice (pornind de la nume, Luceafăr, până la imagini 
cu trimiteri biblice precise, precum: „părea un fulger ne-ntrerupt/ 
Rătăcitor"...). 

Personalitatea sa antagonică - reunind extreme de neunit -, 
hyperionic-luciferică, poetul însuşi o recunoaşte, numindu-se fire 
hibridă („Şi eu, fire hibridă - copil făr' de noroc" (Icoană şi privaz)). 
[...] Hyperion şi Luceafărul, îngerul şi demonul/ insurgentul/ 
rebelul, Sarmis şi Brigbel, Dan şi Dionis, Ioan şi Toma, umbrele, 
gemenii sunt însă, în definitiv, feţele/ avatarii unei singure 
personalităţi complexe, care încearcă să se clarifice. Este uşor de 
constatat, în cazul lor, confuzia dintre angelitate şi demonism, între 
masculin şi feminin - portretele din nuvele au ceva androgin în ele. 
Dedublarea/hibridizarea reprezintă un element esenţial eminescian. 

Luceafărul-Hyperion este un personaj hibrid - după cum am 
afirmat -, angelico -demonic (Luceafărul reprezintă demonismul, iar 
Hyperion angelitatea/ serafismul caracterului său), aşa cum sunt şi 
Toma, Ioan sau Ieronim, înzestraţi cu frumuseţe şi sensibilitate 
angelice, dar animaţi de o revoltă şi o indignare demonice. 

Şi, da, Eminescu tinde spre unitate, sau, mai bine zis, spre 
clarificarea acestui hybris". 

poetic pare a fi inechivoc), pe motiv că acestuia 
nu-i poate corespunde imaginea unui mort: 

„De curând, d-1 Dragnea, într-un intere- 
sant articol, a susţinut că cele două întrupări 
ale Luceafărului sunt două apariţii îngereşti 65 . 
[...] Luceafărul apare în adevăr ca „un mort 
frumos cu ochii vii". 

Un mort [...] poate fi el un înger? El nu 
poate fi decât un demon" 66 . 

Mărturisesc că, aici, nu înţeleg logica lui T. 
Vianu. 

E adevărat că icoana ortodoxă a unui înger nu 
îl asociază niciodată cu un mort, dar, în acelaşi 
timp, nici demonul nu este vreodată mort, aşa 
încât concluzia lui Vianu - „prima impresie falsă 
este corectată de cea de a doua în care se 
manifestă cu adevărat natura demonică a perso- 
najului" 67 - nu poate sta în picioare. 

Nu suntem de acord cu această opinie, chiar 
dacă unora li s-ar părea că naşterea din ape, din 
prima schimbare, este inferioară celei din văi de 
chaos ale cerului, din a doua. 

Şi aceasta pentru că prima are un corelativ de 
netăgăduit în portretul pe care i-1 face chiar 
Părintele ceresc: „Hyperion ce din genuni [din ape]/ 
Răsai c-o-ntreagă lume" - după cum am arătat cu 
alte ocazii, genune, în psalmii lui Dosoftei, 
înseamnă adânc de ape. 

Iar fata de împărat îl numeşte „al valurilor 
domn". 



5 R. Dragnea, Spiritualitatea lui Eminescu, în Gândirea, 1929. 

66 Tudor Vianu despre Eminescu, ediţie alcătuită şi prefaţă de 
Vasile Lungu, Ed. Minerva, 2009, p. 84-85. 

67 Idem, p. 85. 



5i 



Aşa încât nu ni se pare că a doua 
preschimbare a personajului ar fi mai autentică 
decât prima. Dar nici invers... 

Vianu asociază imaginea Luceafărului din 
această primă secvenţă cu cea a lui Poseidon/ 
Neptun, considerând că toiagul încununat cu 
trestii este în locul miticului trident şi că, mai 
mult, 

„chiar gândul transformărilor unei fiinţe 
suprapământeşti şi nemuritoare este un gând 
păgân. Revine astfel în poema lui Eminescu 
imaginea vestitelor metamorfoze ale zeilor" 68 . 

Nu suntem de aceeaşi părere. Eminescu 
subliniază faptul că aceste metamorfoze se petrec 
în visul fetei de împărat. Iar apariţiile angelice sau 
demonice în vis sunt o coordonată aghiografică 
ortodoxă lesne de recunoscut. 

Nu e vorba, în aceste situaţii, de metamor- 
fozele specifice mitologiei păgâne. Acolo dorinţa 
erotică a zeilor se împlinea fără a cere acordul 
partenerelor de pe pământ şi, mai ales, fără a căuta 
ca ele să fie ridicate deasupra condiţiei lor muri- 
toare. Vianu s-a grăbit să dea credit unor corelaţii 
elementare şi, mai ales, aparente. 

în mod cert, Eminescu nu s-a gândit să-i 
atribuie Luceafărului său un erotism ieftin/ 
superficial, chiar dacă acceptăm că el considera 
această dragoste ca o coborâre sau o cădere din 
treapta sa. 

Imaginea îngerului nu poate fi confundată cu 
cea a demonului din cauză că pare mort fetei de- 
mpărat, şi nici cu a lui Poseidon doar pentru că are 



Idem, p. 86. 

„toiag/ încununat cu trestii". Dimpotrivă, ies în 
relief trăsături pe care le-am putea considera mai 
degrabă eristice. 

Iar faptul că fata de împărat îl vede ca pe un 
mort se poate explica şi altfel. 

în poemul La moartea principelui Ştirbey, 
descoperim un înger al morţii: „un înger cu-aripi 
negre, cu diademă de spini". 

Diadema de spini e o trimitere evidentă la 
coroana de spini a Mântuitorului, şi, la fel, credem 
că toiagul de trestii face aluzie la trestia care I-a 
fost pusă în mână Domnului (în loc de sceptru 
împărătesc) şi cu care apoi El a fost bătut, înainte 
de Răstignire. 

Atât trestia, cât şi spinii sunt simboluri 
preluate de poet din scenele batjocoririi Domnu- 
lui, înainte de moartea Sa, şi el le asociază imaginii 
angelice urmând, cel mai probabil, acelor icoane 
ale învierii Domnului, în care îngerii poartă 
crucea, cuiele, suliţa, simbolizând toate obiectele 
cu care El fusese torturat. 

Aripile negre ale îngerului, din versurile 
eminesciene („un înger cu-aripi negre, cu diademă 
de spini"), nu sunt aici o sugestie demonică, ci un 
semn al doliului. 

Se poate, de asemenea, ca Eminescu să fi 
reţinut din icoanele ortodoxe combinaţia para- 
doxală de slavă dumnezeiască şi umilinţă pă- 
mântească. După cum spuneam, credem că poetul 
a primit sugestii din iconografie, în care apar în 
slavă îngerii purtători ai instrumentelor de tor- 
tură 69 : 



9 Sursa imaginii: 

http : / / picturabizantina .blogspot.ro/p/icoane-maica- 
domnului-cu-pruncul .html . 



în Memento mori, acest înger al morţii apare 
ca locuind într-un tărâm paradisiac: 

Mergi tu, luntre-a vieţii mele, pe-a visării lucii valuri, 
Până unde-n ape sfinte se ridică mândre maluri, 
Cu dumbrăvi de laur verde şi cu lunci de chiparos, 
Unde-n ramurile negre o cântare-n veci suspină, 
Unde sfinţii se preîmblă în lungi haine de lumină, 

Unde-i moartea cu-aripi negre şi cu chipul ei frumos. 

Iar din Geniu pustiu, aflăm că: 

„voi vă imaginaţi scheletul unui mort şi-i 
ziceţi moarte. Pentru mine e un înger drag, cu 
o cunună de spini, cu faţa palidă şi cu aripi 

negre. Un înger... îngerul visurilor mele, care 
are-o fizionomie cunoscută mie" 7 °. 

în cântările ortodoxe, îngerul morţii este 
considerat, uneori, a fi chiar Arhanghelul Mihail 71 . 

Remarcăm, de asemenea, că, în prima 
apariţie, Luceafărul e îmbrăcat cu un „vânăt giulgi" 
(în variante manuscrise e albastru), iar în cea de-a 
doua în „negru giulgi". înfăţişarea aceasta mortuară 
nu poate să nu frapeze. Chiar gesturile lui 
amoroase, după cum am văzut mai înainte („I- 
atinge mâinile pe piept,/ I-nchide geana dulce"), 
conţineau evidente sugestii tanatice. 

în ceea ce priveşte legătura cu Zburătorul sau 
cu strigoiul, existenţa interferenţelor între teme şi 
motive trebuie studiată cu foarte mult discernă- 
mânt, pentru fiecare poem în parte, pentru că 
Eminescu gândeşte şi regândeşte şi aprofundează 
fiecare problematică de nenumărate ori, plecând 
de la o situaţie anterioară dar ajungând, nu de 
puţine ori, la soluţii cu totul noi, atât din punct de 
vedere poetic, cât şi filosofic. 

Vestimentaţia Luceafărului, îmbrăcarea lui în 
„vânăt giulgi" şi în „negru giulgi" poate să aibă însă 
şi alte sensuri sau să vizeze alte scopuri, şi anume 
punerea în lumină a frumuseţii personajului. Ca 
dovadă, avem versurile din Icoană şi privaz, în care 
haina neagră şi cea viorie scot în relief frumuseţea 
marmoreană a copilei: 



De vrei ca toată lumea nebună să o faci, 
în catifea, copilă, în negru să te-mbraci 



70 M. Eminescu, Opere, VII, ed. iniţiată de Perpessicius, p. 185. 

71 Spre exemplu, în cântarea De vreme ce eu, păcătosul. A se 
vedea: https://www.youtube.com/watch?v=FBPatSY_3AQ. 

Ca marmura de albă cu faţa ta răsări, 
în bolţile sub frunte lumină ochii mari 
Şi părul blond în caier şi umeri de zăpadă 
In negru, gură- dulce, frum os o să-ţi mai şadă! 

De vrei să-mi placi tu mie, auzi? şi numai mie, 
Atuncea tu îmbracă mătasă viorie. 
Ea-nvineteste dulce, o umbr-abia uşor, 
Un sân curat ca ceara, obrazul zâmbitor 
Şi-ţi dă un aer timid, suferitor, plăpând, 
Nemărginit de gingaş, nemărginit de blând. 

întorcându-ne la Luceafăr, deşi giulgiul, ca 
element vestimentar, este un element tanatic 
inechivoc, culorile alese, vânăt şi negru, s-ar putea 
să nu aibă valoare sumbră, ci dimpotrivă, să fie 
culori vitale, care să pună în evidenţă trăsăturile 
fizice şi spirituale extraordinare ale aceluia, 
mlădierea unui suflet luminos în interiorul unui 
trup de marmură albă. 

Pe de altă parte, în cea de a doua trans- 
formare a Luceafărului, cea în care el pare să ia 
chipul unui demon, după cum am sesizat într-un 
studiu recent, Eminescu a implicat trăsăturile unui 
Sfânt. Este vroba despre Sfântul Macarie Romanul, 
a cărui asceză poetul o cunoştea din culegerea de 
Vieţi de Sfinţi tradusă şi tipărită în trei volume de 
către Sfântul Dosoftei, şi dintr-un alt manuscris 
românesc. 

Avem în vedere următoarea strofa: 

Pe negre viţele-i de păr 

Coroana-i arde pare, 
Venea plutind în adevăr 
Scăldat în foc de soare. 

Iată şi ceea ce am afirmat, recent, în legătură 
cu acest subiect: 

„Ne amintim ce spune hagiografia [în 
traducerea Sfântului Dosoftei]: «Că veniia 
adevăr fericitul Macarie». Iar o altă variantă, 
reprodusă de Gaster şi probabil cunoscută lui 
Eminescu (dacă nu cumva Gaster o avea de la 
Eminescu), precizează: 

«am nemerit la o peşteră foarte 
ciudată [minunată], unde lăcuea Sfântul 
Macarie, luceafărul cel mare. [...] iar 
un miros de mir vene spre noi [...], 
văzum un păr albu, luându-l vântul în sus 
[...] şi văzum chipul ca de înger 
[luminos] al obrazului [al feţei]» 72 . 

Faptul că «văzum un păr albu, luându-l 
vântul în sus» corespunde plutirii din versul 
eminescian. Iar «chipul ca de înger» a fost 
echivalat de poet cu o metaforă (izvorâtă cam 
din aceleaşi surse): «scăldat în foc de soare». 

Este foarte interesant felul cum 
Eminescu a unificat cele două variante, în pri- 
vinţa acestui portret consistând dintr-un 
complex de elemente concrete şi spirituale, 
pentru a ajunge la versurile: «Venea plutind în 
adevăr/ Scăldat în foc de soare»" 73 . 



72 Cf. Moses Gaster, Studii de folclor comparat, ediţie îngrijită, 
prefaţă şi note de Petre Florea, Ed. Saeculum I. O., Bucureşti, 2003, 
p. 226-227. 

73 Dr. Gianina Maria-Cristina Picioruş, Studiu despre „Viaţa 
Sfântului Macarie Romanul", Teologie pentru azi, Bucureşti, 2014, p. 

Pare aproape inexplicabil felul în care a ajuns 
Eminescu să amestece în portretul unui „demon" 
cu „mândru chip" trăsăturile unui mare Sfânt ascet. 

Cu certitudine, demonul acesta nu seamănă 
cu demonii din Anatolida, poemul lui Heliade, sau 
cu cei din iconografia ortodoxă, şi nici - cu atât 
mai puţin - cu Satana al lui Milton sau Byron. încă 
odată, trebuie să acceptăm faptul că Eminescu, 
prin complicate operaţii de gândire, a ajuns la 
concluzii aparte. 

Prezenţa aici a modelului ascetic al Sfântului 
Macarie Romanul ne dovedeşte faptul că, numin- 
du-se demon, Eminescu nu înţelegea prin aceasta 
că este un analog al diavolului damnat pe veci, ceea 
ce reprezintă semnificaţia obişnuită a cuvântului 
demon. 

Autointitularea sau autocaracterizarea ca 
demon are legătură nu cu părerea că ar fi un 
damnat, ci este judecata unei conştiinţe drastice, 
care îşi condamnă astfel aplecarea spre păcat. 

Modelul Sfântului Macarie Romanul este 
unul cât se poate de grăitor. Trăitor în pustie, 
eremit prin urmare, având alături de sine numai 
doi lei sălbatici, Sfântul Macarie cunoaşte expe- 
rienţa dureroasă a căderii în păcat, prin ispitirea 
demonului cu chip de femeie. 

Eminescu a introdus, aşadar, acest model 
eremetic (de isihast care a cedat, la un moment 
dat, unei tentaţii erotice) în cea de-a doua 
preschimbare a Luceafărului. 

Faptul acesta ne demontrază că demonul 
eminescian, ilustrat alegoric, este un personaj care 
cedează momentan tentaţiei, fără ca prin aceasta să 



48, cf. http://www.teologiepentruazi.ro/2014/10/31/studiu-despre- 
viata-sfantului-macarie-romanul/. 

devină un pierdut pe veci/ un damnat ireme- 
diabil 74 . 

„Să nu facem cu dinadinsul demoni din 
luceferi", îi scria Nicolae Steinhardt lui Ion 
Negoiţescu: „nu, dragă Nego, nu, să nu ne fie până 
şi Eminescu prilej de sminteală manicheistă" 75 . 

Lucrurile par de negândit, în poem, pentru că 
ne-am obişnuit să considerăm prima întruchipare 



74 în cazul avatarilor eminescieni (Dionis, Ioan, Toma, 
Ieronim), împletirea trăsăturilor angelice cu cele demonice 
presupune fie căderea în patima erotică, fie aprinderea de indignare, 
de ură faţă de nedreptăţile lumii. Faptul în sine ne dovedeşte 
intransigenţa sa cu păcatele. Pentru că mulţi ar considera că 
indignarea sa, chiar şi vehementă, nu ar fi un motiv să se considere 
demon. 

învăţăturile filocalice spun însă altceva: „multe patimi supără 
la început sufletul contemplativ [văzător] şi cuvântător de Dum- 
nezeu [teolog]. Dar mai mult decât toate, mânia şi ura. Iar aceasta o 
pătimeşte nu atât pentru dracii care le stârnesc pe acestea, cât din 
pricina înaintării sale. Pentru că [...] [sufletul,] când începe să se 
ridice deasupra patimilor, dispreţul lucrurilor de aici [pământeşti] şi 
dragostea de Dumnezeu nu-1 mai lasă să sufere a vedea nesocotit 
[necinstit] ceea ce este drept, nici în sine [şi] nici în altul, ci se mânie 
şi se tulbură împotriva făcătorilor de rele, până ce nu vede pe 
batjocoritorii dreptăţii că se fac apărătorii ei cu cuget cuvios. 

De aceea pe cei nedrepţi îi urăşte, iar pe cei drepţi îi iubeşte 
peste măsură. [...] Totuşi este cu mult mai bun lucru a plânge 
nesimţirea celor nedrepţi, decât a-i urî. Căci deşi aceia sunt vrednici 
de ură, dar raţiunea nu vrea ca sufletul iubitor de Dumnezeu să fie 
tulburat de ură. Fiindcă până ce se află ura în suflet, nu luminează în 
el cunoştinţa", cf. Filocalia, voi. I, tradusă din greceşte de Pr. Stavr. 
Dr. Dumitru Stăniloae, Tipografia Arhidiecezană, Sibiu, 1946, p. 370- 
37i. 

75 Ştefăniţă Regman, N. Steinhardt către I. Negoiţescu: Trei 
scrisori inedite, în rev. Apostrof, anul XXIV, 2013, nr. 3 (274), cf. 
http : / / www.revista-apostrof. ro/ articole .php?id=20i6 . 

Părintele Nicolae îi transmitea lui Negoiţescu, prin această 
epistolă, că, mai degrabă decât a-1 considera pe Eminescu „sub 
semnul lui Jakob Boehme, Swedenborg, Paracelsus sau Plotin, al 
Gnosei sau al astrologiei, l-aş aşeza sub semnul Isihiei, al lui 
Grigor[i]e Pallama sau al Paracletului lui Sergiu Bulgacov, al 
înduhovnicirii misticei ortodoxe, izvorând din taina energiilor 
necreate şi din lumina Taborului". 



59 



a Luceafărului în contradicţie cu cea de-a doua şi 
să credem că poetul a vrut să scoată în evidenţă 
contrastul dintre cele două reprezentări, ca şi cum 
ar fi inteţionat să opună pe înger demonului. 

De aceea s-a şi pus problema: care dintre ele 
este autentică? 

însă, dacă ne uităm mai bine la aceste strofe, 
fiecare dintre cele două portrete e construit pe 
ideea de punere în adâncime a trăsăturilor perso- 
nale prin contraste puternice („tânăr voievod cu 
păr de aur", „vânăt giulgi", „un mort frumos cu ochii 
vii", „negre viţele-i de păr", „scăldat în foc de soare", 
„negru giulgi" peste braţe de marmură/ „mar- 
moree", „trist şi gânditor", dar „palid" la faţă, adică 
strălucitor). 

Fără îndoială, îmbinarea tuturor acestor 
elemente nu are sens decât dacă le interpretăm ca 
pe o alegorie complexă. Iar opinia noastră este 
aceea că pe Eminescu nu 1-a interesat să poetizeze 
nici fragmente din mitologia antică şi nici din 
ereziile gnostice - ca pe alţi confraţi romantici - ci 
numai Adevărul: „Unde voi găsi cuvântul/ Ce 
exprimă adevărul?" (Criticilor mei); „E menirea-mi 
adevărul" (De vorbiţi mă fac că n-aud). 

A fost un însetat de Adevăr, în relaţie cu care 
1-a interesat şi adevărul privitor la sine însuşi, fapte 
reproduse de el în poezie. Toate aceste alegorii, 
prin urmare, vizează lămurirea personalităţii 
proprii, a sinelui său, poetul considerându-se un 
fiu/ un ales/ un înţelept al lui Dumnezeu. 

însă a vrut, totodată, să-si desluşească lui 
însuşi pornirile contrare pe care le simţea înfrun- 
tându-se în fiinţa sa. Şi a crezut că femeia îl poate 
ajuta: „o vrea.. .spre-a se-nţelege în sfârşit pe sine 
însuşi" (Scrisoarea V). 

Formele alegorice se explică numai parţial 
prin epoca romantică şi prin influenţa destul de 
mare pe care a avut-o apocriful Cartea lui Enoh 
asupra mai multor poeţi romantici (Byron, Vigny, 
Lamartine etc.) - într-o mică măsură şi asupra lui 
Gr. Alexandrescu 76 , cel mai probabil intermediată 
de unul din poeţii amintiţi - sau prin analogiile 
(mai mult la nivel teoretic) cu Hyperion-u\ lui 
Keats sau al lui Holderlin 78 . 

Credem însă că un mare mare rol - 
neinvestigat în trecut - îl joacă, în această 
problemă, cărţile vechi pe care le-a citit Eminescu 
din fragedă tinereţe şi chiar experienţa personală, 
în privinţa căreia se poate să ne fi avertizat şi în 
versuri: 

Când sufletu-mi noaptea veghea în estaze, 
Vedeam ca în vis pe-al meu înger de pază, 

încins cu o haină de umbre si raze, 
C-asupră-mi c-un zâmbet aripile-a-ntins; 

(înger de pază) 



7 Ne referim la o strofă din poezia Reveria: 

Acolo în stele ca-n lumi de lumină, 
Sunt suflete, îngeri, ce cânt şi ador; 
Fiinţi graţioase ce blând se înclină, 
Cătându-şi în lume tovarăşii lor. 

77 A se vedea: 

http://en.wikipedia.org/wiki/Hyperion_(poem) . 
Sau: http://www.poetryfoundation.org/poem/173738. 

78 Idem: 

http://en.wikipedia.org/wiki/Hyperion_(H6lderlin_novel). 

Răsai asupra mea, lumină lină, 
Ca-n visul meu ceresc d-odinioară; 
O, Maică sfântă, pururea Fecioară, 
în noaptea gândurilor mele vină. 

(Răsai asupra mea) 



Scrierile filocalice/ isihaste, alături de 
hagiografii, de vechile cronografe şi cronici au 
constituit primele lecturi în tinereţea poetului. 
Acestea l-au marcat profund, i-au modelat 
gândirea şi i-au mlădiat simţirea în aşa fel încât au 
format, în fiinţa lui, un fundament de neşters, 
chiar şi atunci când a ajuns să-şi construiască o 
cultură solidă din literatura şi filosofia epocii. 

Semnificaţia părutei naturi duble a Luceafă- 
rului, aşa cum apare în fiecare din cele două 
ipostaze, în opinia noastră, se explică prin confrun- 
tarea dintre aspiraţia spre sfinţenie/ înălţime 
spirituală şi tendinţa pătimaşă, care s-a dat în 
sufletul poetului. 

Şi tocmai în acest sens se pot înţelege şi 
afirmaţiile Luceafărului, cu privire la faptul că s-a 
născut din cer şi din mare (prima dată) şi, 
respectiv, din soare şi din noapte (a doua oară): „Iar 
cerul este tatăl meu/ Si mumă-mea e marea. /.../ Si 
soarele e tatăl meu,/ Iar noaptea-mi este muma". 

Nenumărate sunt, în literatura noastră veche, 
paginile care vorbesc despre marea vieţii 79 şi 
despre noaptea lumii sau noaptea păcatului - 
Eminescu însuşi are versuri care ne descifrează 



79 Spre exemplu: „Lumea aceasta iaste ca o mare ce să turbură, 
întru care niciodată n-au oamenii odihnă, nici linişte", cf. Antim 
Ivireanul, Opere, ed. cit., p. 158. 

aceste semnificaţii: „Se mişcă-nfuriată a valurilor 
lume...(Mureşanu); „stele într-a lumei noapte 
ard/.../ Căci prin noaptea unei lumi în bătălie/ Lin 
luceste- eterna pace 80 " (Memento mori). De aceea 
credem că marea şi noaptea denumesc tendinţa lui 
spre cele telurice. 

Iar cerul şi soarele reprezintă simboluri 
dumnezeieşti 81 , conform aceloraşi pagini vechi 
despre care am pomenit (l-am citat deja, mai 
devreme, pe Sfântul Antim: Sfinţii „sunt pre lângă 
Hristos ca nişte stele, carii iau lumina lor de la 
acest Soare al dreptăţii" 82 . 

Iar Eminescu îl invoca el însuşi pe Dumnezeu 
astfel: „Tu, ce în câmpii de caos semeni stele - sfânt 
şi mare,/ Din ruinele gândirii-mi, o, răsai, clar ca un 
soare" (Memento mori)), şi indică dorul de 
ascensiune spirituală al poetului. Şi tot el crează o 
splendidă metaforă: „înserează şi apune greul 
soare-n văi de mite" (în acelaşi Memento mori), 
pentru a denumi dificultatea cunoaşterii adevăra- 
tului Dumnezeu în văile de mituri ale rătăcirilor 
omeneşti. 

Dar chiar impresia de mort, pe care o 
receptează tânăra fată, s-ar putea datora nu atât 
interferenţelor cu mitul Zburătorului/ strigoiului, 
cât concepţiei că patima/ păcatul aduce moartea 
(cf. Rom. 6, 23: „plata păcatului este moartea"). 

Niciuna din ipostazele pe care le îmbracă 
Luceafărul nu o conving însă pe fata de împărat să 



0 „Eterna pace" este subliniată în text de Eminescu. Pentru că 
această Eternă pace este Cea care stăpânea înainte de a fi lumea: 
„Umbra celor nefăcute nu-ncepuse-a se desface,/ Şi în sine împăcată 
stăpânea eterna pace!..." (Scrisoarea I). 

81 „Soarele luminând peste tot au căutat, şi de slava Lui plinu e 
lucrul Lui" (înţ. lui Is. Sir., 42, 22, Biblia 1688). 

82 Antim Ivireanul, Opere, Ed. Minerva, Bucureşti, 1972, p. 10. 

îl urmeze, să renunţe la existenţa ei pământească 
pentru o viaţă în eternitate, dar despre care nu ştia 
cum este. 

Prin urmare, la solicitarea sa, Luceafărul 
pleacă să ceară Părintelui ceresc dezlegarea de 
nemurire („Da, mă voi naşte din păcat,/ Primind o 
altă lege;/ Cu vecinicia sunt legat,/ Ci voi să mă 
dezlege"), timp în care fata este curtată de 
un... paharnic: „Cătălin,/ Viclean copil de casă,/ Ce 
împle cupele cu vin/ Mesenilor la masă,/ Un paj ce 
poartă pas cu pas/ A-mpărătesii rochii,/ Băiat din 
flori şi de pripas"... 

Caracterizarea nu e tocmai favorabilă 
acestuia. Cupidon însuşi era paj, într-o poezie: 
Pajul Cupidon 83 . Ne putem gândi, astfel, că 
rezonanta numelor Călin Zburătorul si Cătălin nu 
este întâmplătoare. însă aceeaşi deghizare ne 
întâmpină şi în Scrisoarea V: „Ea cu toane, o 
crăiasă, iar tu tânăr ca un paj". 

Tânărul curtezan o invită în aceeaşi plasă 
amoroasă, ca odinioară Luceafărul. Cu singura 
diferenţă că aceea era o plasă de raze... 

Acum, cucerirea fetei se face în... termeni 
cinegetici - specifici vânătorii, adică (ce făcuseră, 
înaintea lui Eminescu, fala poeziei neoanacreon- 
tice): 

Cum vânătoru-ntinde-n crâng 

La păsărele laţul, 
Când ţi- oi întinde braţul stâng 
Să mă cuprinzi cu braţul; 

în realitate, asemenea comparaţii sunt de 
dată veterotestamentară: 



A se vedea: http://ro.wikisource.org/wiki/Pajul_Cupidon.. 

„Şi-1 rătăci pre el cu multă voroavă, şi cu 
laţurile ceale de la buze scăpătă-1 pre el. Şi el 
urmă ei zburându-se, şi ca un bou la giun- 
ghiare să aduce, şi ca un câine la legătură, sau 
ca un cerbu cu săgeata rănindu-să la ficat, şi 
să sârguiaşte ca pasărea la laţ"... (Biblia 1688, 
Pild. lui Sol. 7, 21-23). 

Rolurile sunt inversate, în fragmentul de mai 
sus, dar nu acesta este aspectul esenţial. Rândurile 
citate aici fac parte dintr-un pasaj puţin mai mare, 
care ni se pare ciudat de asemănător cu o descriere 
de la începutul romanului Geniu pustiu: 

„Din când în când treceai pe lângă vro 
fereastră cu perdelele roşii, unde în semiîntu- 
neric se zărea câte o femeie. ..Pe ici, pe colea 
vedeam pe câte-un romanţios ce trecea 
fluierând sau câte-un om beat, care-ndată ce 
chiuia răguşit lângă ferestrele prostituţiunii, 
femeia spoită ce sta în sticlă aprindea un 
chibrit spre a-şi arăta faţa sa unsă din gros şi 
sânul său veşted şi gol - poate ultimul mijloc 
de-a sufoca dorind murdare în piepturi 
stârpite şi pustiite de corupţiune şi beţie. 

Beţivul intra, semiîntunericul devenea 
întuneric şi amurgul gândirilor se prefăcea 
într-o miază-noapte de plumb când gân- 
deam că si acela se numeşte om, si aceea 
femeie. Trebuie să scuzi, trei sferturi ale lumii 
e aşa, şi dintr-al patrulea - Dumnezeul [e], ce 
puţine-s caracterele acelea care merită a se 
numi omeneşti"^. 



Cf. Eminescu, Proză literară, op. cit., p. 103. 

Ne-a frapat identitatea de situaţie (chiar şi 
asemănarea de formulare, pe alocuri) cu pildele 
scripturale (vom cita ediţia Bibliei din 1988, pentru 
expresivitatea modernă): 

„Odată stam la fereastra casei mele şi 
priveam printre gratii, şi am zărit printre cei 
lipsiţi de minte, am văzut un tânăr fără 
pricepere. El trecea pe uliţă pe lângă colţul 
casei ei şi se îndrepta către locuinţa ei. Era în 
amurgul serii unei zile, când se lăsa 
umbra şi întunericul nopţii. Şi iată o femeie 
îl întâmpină, având înfăţişare de desfrânată şi 
cu prefăcătorie în inimă; aprigă şi de neţinut 
în frâu, picioarele ei nu se mai odihneau în 
casă; când în casă, când afară, stând la pândă 
lângă orice colţ" etc (Pild. lui Sol. 7, 6-12) 85 . 

Ceasul amurgului/ înserării este, atât în 
Scriptură, cât şi la Eminescu (în situaţia de mai 
sus), o sugestie simbolică pentru întunecarea 
mintii. 

Revenind la poezie, debusolant este 
asentimentul fetei: 



Şi-i zise-ncet: - „încă de mic 
Te cunoşteam pe tine, 
Şi guraliv şi de nimic, 

Te-ai potrivi cu mine... [...]". 



85 Versiunea ÎPS Bartolomeu Anania e mai aproape de cea a 
Bibliei 1688, timpul amăgirii fiind „seara, pe'ntuneric,/ în liniştea şi-n 
negura nopţii" (Biblia 2001, Prov. lui Sol. 7, 9) sau „întru întuneric de 
sară, când linişte de noapte va fi, şi neguroasă" (Biblia 1688, Pild. lui 
Sol. 7, 9). 

Este de neconceput această potrivire, din 
toate punctele de vedere. 

El nu este de rangul ei nici în sens nobiliar 
(ea: „din rude mari împărăteşti"; el: „băiat din flori 
şi de pripas"), nici în cel al nobleţii gândirilor, 
pentru că el este caracterizat ca „guraliv şi de 
nimic". 

De altfel, şi discuţia coboară de la nivelul 
metafizic către un ton intimist cu inflexiuni 
populare: „Dar ce frumoasă se făcu/ Şi mândră, 
arz-o focul;/ Ei Cătălin, acu-i acu/ Ca să-ţi încerci 
norocul /.../«Da ce vrei, mări Cătălin?/ la du-t' de- 
ţi vezi de treabă»" etc. 

Remarcăm, desigur, că ea capătă identitate 
onomastică, dar care nu este decât femininul 
numelui pe care îl poartă el. Potrivirea în 
nimicnicie a celor doi („Şi guraliv şi de nimic,/ Te-ai 
potrivi cu mine") e marcată, aşadar, şi la nivel 
onomastic: Cătălin si Cătălina. 

y 

Pajul şi paharnicul Cătălin e „guraliv" - adică 
lăudăros în deşert/ vanitos -, iar iubirea este 
pentru el o încercare a norocului („Ei Cătălin, acu-i 
acu/ Ca să-ţi încerci norocul"), nu o problemă 
vitală. 

în finalul poemului, şi Cătălina îl va invoca pe 
Luceafăr ca pe steaua norocului („Cobori în jos, 
luceafăr blând,/.../ Norocu-mi luminează!"). Căreia 
el îi va răspunde: „Trăind în cercul vostru strâmt/ 
Norocul vă petrece"... 

Existenta în voia hazardului/ norocului - temă 

y ' 

veche, despre care disertează şi Cantemir în Istoria 
ieroglifică 86 - exclude credinţa în unicitatea fiinţei 

86 A se vedea ceea ce am scris aici: 

http:/ /www.teologiepentruazi.ro/ 2014/ 09/ 13/ creatori-de- 
limba-si-de-viziune-poetica-in-literatura-romana-dimitrie- 
cantemir-18/. 

şi a experienţei umane, valorizată pentru fiecare 
individ în parte. 

Fiica de împărat, din „una la părinţi /.../ Cum 
e Fecioara între sfinţi/ Şi luna între stele" devine pe 
potriva celui ce e „guraliv şi de nimic". Devine 
femininul unui Cătălin oarecare: o identitate deri- 
zorie, contrară unicităţii afirmate la începutul 
poemului, când ea scruta nemărginirea zărilor. 

Şi recurgem din nou la Scrisoarea V (sau 
Dalila, cum s-a numit iniţial), care ne lămureşte 
această situaţie, în absenţa alegoriei baladeşti: 

Tu cu inima şi mintea [genială] poate eşti un paravan 
După care ea atrage vre un june curtezan, 
Care intră ca actorii cu păsciorul mărunţel, 
Lăsând val de mirodenii şi de vorbe după el, 
O chioreşte cu lornionul, butonat cu o garofa, 
Operă croitorească şi în spirit şi în stofă; 

Poate că-i convin tuspatru craii cărţilor de joc 
Şi-n cămara inimioarei i-aranjează la un loc... 
Şi când dama cochetează cu privirile-i galante, 
împărţind ale ei vorbe între-un crai bătrîn şi-un fante, 
Nu-i minune ca simţirea-i să se poată înşela, 
Să confunde-un crai de pică cu un crai de mahala... 



îi va spune şi Luceafărul, în final, Cătălinei: 
„Ce-ţipasă ţie, chip de lut,/ Dac-oifi eu sau altul?". 

După ce am aflat identitatea fetei de împărat, 
urmează să o aflăm şi pe a Luceafărului, pe cea 
reală, pentru că el pare a fi doar pentru ea (şi 
pentru lumea terestră) luceafărul de seară. 

Până atunci, remarcăm versurile unei strofe 
care impresionează prin muzica inegalabilă şi 
sugestiile de adâncime: 

Şi tainic genele le plec, 
Căci mi le împle plânsul 
Când ale apei valuri trec 
Călătorind spre dânsul; 



Mai scrie Eminescu şi în altă parte: „papura 
mişcă de-al apei cutreier' (Diamantul Nordului), 
dar acolo urcă mai mult spre semnificaţii filosofice 
şi parcă nu se aude trecerea valurilor, unul după 
altul, călătorind, ca în versurile de mai sus. 

Aici a surprins poetul, cu adevărat, muzica 
valurilor mării. 

Acel „călătorind" indică individualitatea 
fiecărui val, dar şi. ..senzaţia de legănare a undelor. 
Iar efectul melodic e cuceritor, acompaniat fiind de 
aliteraţii. 

y 

Pe de altă parte, asocierea dintre semni- 
ficaţiile acestei călătorii de valuri şi plânsul care 
umple genele e la fel de subtilă. Corelaţiile se 
stabilesc între apele mării şi apele lacrimilor sau ale 
sufletului - adevărate corespondenţe tainice. 
Ochii/ genele se împlu de plâns aşa cum marea e 
plină de ape mergătoare. 

Ceva asemănător descrie poetul în Călin (file 
din poveste), chiar şi fără prezenţa mării: „Toată 
ziua la fereastră suspinând nu spui nimicăj 
Ridicând a tale gene, al tău suflet se ridică;/.../ tu cu 
ochiul plutitor şi-ntunecos"... 

Marea însăşi pare o lacrimă imensă sau 
plânsul fetei izvorăşte din adâncul mării sufletului, 
acolo unde dorul de nemărginire nu e cu totul 
înăbuşit de instinctul erotic: 

Dar un luceafăr, răsărit 

Din liniştea uitării, 
Dă orizon nemărginit 
Singurătăţii mării; 

Şi tainic genele le plec, 
Căci mi le împle plânsul 
Când ale apei valuri trec 
Călătorind spre dânsul; 

Luceşte c-un amor nespus, 

Durerea să-mi alunge, 
Dar se înalţă tot mai sus, 
Ca să nu-1 pot ajunge. 



De ce? Pentru că ea transformă distanta care 
o separă de Luceafăr într-un obstacol de netrecut. 
Acesta însă ar fi gata să renunţe la nemurirea care 
o cutremură. 

La Eminescu, peisajele nu sunt niciodată un 
simplu decor, ci au semnificaţii simbolice şi mistice 
profunde, în care există corespondenţe tainice între 
lumea interioară/ spirituală şi macrocosmos. 

De aceea spun că, în versurile de mai sus, 
plânsul şi marea îşi împletesc apele. 

După cum, într-un pasaj superb din Călin..., 
pe care l-am comentat altădată, plânsul fetei 
devine paradigma unei zguduiri primordiale şi 
totodată a unui hohot universal, care poate istovi 
lumea 87 . 

Pattern-xA pentru acest tip de literatură 1-a 
oferit, nu cu mult timp înainte şi, mai ales, cu un 



7 A se vedea Gianina Măria- Cristina Picioruş, Eminescu şi 
literatura română veche, op. cit., p. 264-270. 

genial simţ al anticipaţiei, Sfântul Antim 
Ivireanul 88 . 

Luceafărul, însă, „S-a rupt din locul lui de sus,/ 
Pierind mai multe zile", în dorinţa lui de a-şi renega 
firea nemuritoare. 

Pare că Eminescu se contrazice, pentru că, 
ceva mai departe, după dialogul Luceafărului cu 
Părintele său, ni se va spune că: 

în locul lui menit din cer 

Hyperion se-ntoarse 
Şi, ca şi-n ziua cea de ieri, 

Lumina şi-o revarsă. 

Putem înţelege că pieirea de mai multe zile a 
Luceafărului este insesizabilă, măsurată în timp 
uman. Pentru că, pentru el, „căile de mii de ani" 
umani sunt „tot atâta clipe". 

Luceafărul piere atâta timp cât este devorat 
de pasiunea sa şi se întoarce când îşi regăseşte 
seninătatea luminării. 

Piere „din locul lui de sus" ca Luceafăr şi se 
întoarce „în locul lui menit din cer" ca Hyperion... 

Zborul cosmic al Luceafărului e, pe de o parte, 
o idee romantică, iar, pe de altă parte, o 
construcţie originală a lui Eminescu: 



Porni luceafărul. Creşteau 

In cer a lui aripe, 
Si căi de mii de ani treceau 
în tot atâtea clipe. 



A se vedea teza noastră doctorală, Antim Ivireanul: 
avangarda literară a Paradisului, op. cit., p. 352-357, cf. 

http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 



Un cer de stele dedesubt, 
Deasupra-i cer de stele - 
Părea un fulger nentrerupt 
Rătăcitor prin ele. 

Si din a chaosului văi, 
Jur împrejur de sine, 
Vedea, ca-n ziua cea dentâi, 
Cum izvorau lumine; 

Cum izvor ând îl înconjor 
Ca nişte mări, de-a-notul... 
El zboară, gând purtat de dor, 
Pân' piere totul, totul; 

Faptul că aripile „creşteau în cer" indică 
orientarea acestui zbor. „Cu-aripe lunge curăţind 
[sfinţind] seninul", zisese poetul, mai înainte, în 
Fata-n grădina de aur. 

Paradoxul continuă să se manifeste, pentru 
că, pe de o parte, sensul zborului său este 
ascendent, spre cer sau spre un cer mai înalt, iar, 
pe de altă parte, „Părea un fulger nentrerupt/ 
Rătăcitor". 

însă, din nou, ceea ce pare o contradicţie în 
imagini şi în logica obişnuită (iar opera lui 
Eminescu e plină de asemenea contradicţii care au 
făcut obiectul nedumeririlor şi al indignării con- 
temporanilor şi nu numai), se explică, de fapt, prin 
realitatea interioară/ spirituală pe care o reflectă. 

Luceafărul e, cu totul, energie, e tensiunea 
unui stări de spirit care oscilează între doi poli. Pe 
de o parte e „gând purtat de dor" zburând spre 
Dumnezeu, iar pe de altă parte, patima îl face să se 

răzleţească printre stele - printre alte stele ca el - 
şi să pară ca un fulger rătăcitor. 

El zboară spre Dumnezeu, dar nu e animat de 
o dorinţă bună, ci de una a renunţării la natura 

y 7 y 

hărăzită lui de Dumnezeu. 

însă nu e nici pe departe Satan damnatul, 
care visa să-şi pună scaunul lângă Dumnezeu (cf 
Is. 14, 13-14). 

Dimpotrivă, Luceafărul eminescian e gata de 
jertfă, e gata să piară, dar nu din mândrie, ci din 
iubire, chiar dacă această iubire nu este demnă de 
statutul său ontologic. 

Cu toate acestea, deşi capabil de jertfă, 
iubirea lui rămâne una pătimaşă, nu este ca iubirea 
lui Hristos pentru logodnica Sa, Care 

atâta doriia 
de păharul acesta a-1 bea, 
cât acea puţină vreme ce mai era 
să treacă până a-1 bea 
Ii părea 
că sunt mii de ani. 

Căci cu setia acestui păhar să lucra 
mântuirea sufletelor omeneşti /.../ 

Şi atâta să bucura 
de aceştia 
cât în locul bucuriei ce era 

înaintea Lui 
răbda Crucea de-L muncia 
şi bătăile de-L căzniia 
şi spinii de-L încrunta 
şi durorile sufletului de-L chinuia, 
de care chinuri asuda 

sudorile cele crunte, 
negândind nimic de ruşine. 

Că de au părut lui Iacov puţin 7 ani 
a sluji pentru Rahila, 

logodnica lui, 
de dragostea ce avea 
către dânsa, 
dară unui Iubitoriu mare ca Acesta, 
cum nu i-ar fi părut puţine 
muncile şi caznele, 
cu care iubita Lui logodnică o răscumpăra 
şi o curăţiia pre dânsa 
cu scăldarea nepreţuitului Său Sânge 
şi foarte frumoasă, 
far' de nicio hulă şi întinăciune 
o făcea 89 . 



De aceea, alegorizând, în ipostaza Lucea- 
fărului-Hyperion, figura sa de geniu, Eminescu îşi 
construieşte o fizionomie stranie, alcătuită din 
elemente contrare, pe de o parte sfânt- angelice şi 
chiar eristice, pe de altă parte demonice. Pentru că 
acestea erau tendinţele pe care le simţea înfrun- 
tându-se în sine însuşi. 

Am explicat suficient, mai sus, în ce constă 
demonismul aspiraţiilor sale. 

Poate cuiva i se va părea prea mare pretenţia 
lui Eminescu de a se considera nemuritor - al cărei 
apogeu credem că îl constituie aceste versuri 
conţinând mărturisirea Părintelui: „Noi nu avem 
nici timp, nici loc,/ Şi nu cunoaştem moarte". 



Antim Ivireanul, Opere, ed. cit., p. 13-14. 

în mod evident, aceste versuri indică 
identitatea cu Dumnezeu, însă, din tot contextul 
poemului înţelegem că nu este vorba despre 
identitate fiinţială (mult trâmbiţata consubstanţi- 
alitate, susţinută de Ioana Em. Petrescu si 

7 y y 

îmbrăţişată adesea ca soluţie critică), ci despre 
identitate harică. Adică despre harul dăruit de 
Dumnezeu aleşilor Lui, prin care aceştia se fac 
asemenea Lui, nemuritori şi dumnezei, după cum 
susţin cărţile Ortodoxiei: 

„Şi iarăşi tot el [Sfântul Maxim 
Mărturisitorul], [zice] în theorii [despre 
Sfântul Melhisedec, ca paradigmă a omului 
sfânt] : 

«"fără-de-tată, fără-de-mamă şi 
fără-început-al-neamului, nici început al 
zilelor având, nici sfârşit al vieţii" s-a 
scris [despre] marele Melhisedec - cum 
a lămurit cele despre el adevăratul 
cuvânt al bărbaţilor purtători-de-Dum- 
nezeu - nu pentru firea [lui] cea zidită, 
cea din cele ce nu sunt [zidită din nimic], 
după care şi-a avut început şi sfârşit al 
vieţii, ci pentru harul cel dumnezeiesc şi 
nezidit şi pururea-fiitor [şi] mai presus 
de toată firea şi vremea, [cel] de la 
Dumnezeu Cel pururea-fiitor». 

Cum, dar, nu [va fi harul] nezidit şi fară- 
de-început, de vreme ce pe părtaşii de el îi 
face nezidiţi şi fără-de-început şi fără-de- 
sfârşit?; că tot el [Sfântul Maxim] zice, iarăşi, 
despre acesta: 

«fără-de-început şi fără-de-sfârşit s- 
a făcut Melhisedec, nemaipurtând în 
sine viata cea mişcătoare înlăuntrul 

y y 

timpului, cea cu început şi cu sfârşit şi 
clătinată de multe patimi, ci doar pe cea 
dumnezeiască a Cuvântului sălăşluit [în 
el], cea veşnică şi nicicând sfârşită de 
moarte»; 



şi iarăşi 



«raţiunea faptului de a fi pururea 
bine vine după har în cei vrednici 
aducându-L cu sine pe Dumnezeu Cel 
după fire mai presus de tot începutul şi 
sfârşitul, Care pe cei ce - după fire - au 
început şi sfârşit îi face - după har - [să 
fie] fără-de-început şi fară-de-sfârşit»" 9 °. 



Iar Sfântul Vasile cel Mare spunea: 



„şi a luat omul, sălăşluindu-Se Duhul 
înlăuntrul lui, vrednicie de proroc, de apostol, 
de înger, de Dumnezeu - cel [ce] mai înainte 
[era] pământ şi cenuşă" 91 . 

La fel si Sfântul Ioan Damaschin afirmă 

y 

despre îngeri: 

„îngerul nu este nemuritor prin fire, ci 
prin har" 92 . 



90 Sfântul Marcu Evghenicul, Opere II, Ed. Gândul Aprins, 
Bucureşti, 2014, p. 185-187. 

91 Cf. Idem, p. 249. 

92 Sfântul Ioan Damaschin, Dogmatica, traducere de Pr. 
D.[umitru] Fecioru, Ed. Scripta, Bucureşti, 1993, p. 47. 

Aşa încât pretenţiile lui Eminescu în legătură 
cu ce este (sau trebuie să fie) un fiu al lui 
Dumnezeu sunt în conformitate cu tradiţia sa 

y 

literar-religioasă. Căci însăşi Scriptura spune (după 
cum am amintit deja undeva mai sus): „Eu am zis: 
Dumnezei sunteţi şi toţi fii ai Celui Preaînalt" (Ps. 
81, 6, Biblia 1988). 

Imaginea pe care poetul i-o construieşte 
Luceafărului său nu tine, aşadar, numai de 

y 7 y 7 

interferenţele cu mitologia romantică şi nu se 
poate explica doar prin consubstanţialitatea 
acestuia cu Dumnezeu, de sorginte gnostic- 
păgână, aşa cum au susţinut unii dintre criticii 
noştri. 

y 

De asemenea, stelele ca simbol al îngerilor 
constituie un fapt cunoscut de poet din literatura 
noastră veche - iar Sfântul Antim ne poate da din 
nou mărturie: „îngerii sunt stele" 93 - în sensul de 
stele pe catapeteasma Cerului, în Cerul împărăţiei 
celei veşnice, ca si Sfinţii. 

y ' y y 

Şi, de altfel, cred că la aceste stele s-a gândit 
Eminescu, atunci când a spus: „Un cer de stele 
dedesubt,/ Deasupra-i cer de stele". Din acest „cer 
de stele" Luceafărul alunecă precum „un fulger 
nentrerupt" de gândul pocăinţei sau al conşti- 
entizării adevăratei sale meniri. 

Acest „cer de stele", care e „deasupra" şi 
„dedesubt", este duhovnicesc şi nu suportă aceeaşi 
interpretare cu acele mări de lumini stelare despre 
care vorbeşte puţin mare departe: „Vedea, ca-n 
ziua cea dentâi,/ Cum izvorau lumine;/ Cum 
izvorând îl înconjor/ Ca nişte mări, de-a-notul...". 

Primul este un peisaj simbolic, înfăţişând o 
lume spirituală: un cer. Al doilea este un peisaj 



Antim Ivireanul, Opere, ed. cit., p. 124. 

natural/ cosmic, în care sunt mări de stele - din 
nou marea, ca simbol al nemărginirii, dar şi al 
agitaţiei mişcării -, iar luminile stelare izvorăsc 
întru fiinţă, „ca-n ziua cea dentâi". 

Luceafărul vede puterea lui Dumnezeu de a 
stinge şi a aprinde stelele şi sorii: „Vedea, ca-n ziua 
cea dentâi/ Născând din neguri stele/ Umplând a 
chaosului văi/ Şi izvorând din ele // Ici se aprinde-o 
stea în drum/ Colo se stinge-un soare" 94 . 

„Un soare de s-ar stinge-n cer/ S-aprinde iarăşi 
soare", îi va specifica, teoretic, Părintele ceresc, 
confirmându-i ceea ce el văzuse în mod practic. 

Regenerarea cosmică, pe care o proniază 
Părintele său, îi dă Luceafărului posibilitatea să 
admire naşterea luminii „ca-n ziua cea dentâi'^ 5 . 
Eminescu spune, cu alte cuvinte, în versurile sale, 
că Luceafărul, văzând născându-se stele şi sori, în 
drumul său cosmic, îsi aduce aminte de naşterea 
luminii din ziua întâi a creaţiei. 

y 

însă Luceafărul este, din nou, între cer şi 
mare: între o lume duhovnicească si o lume 

y 

materială, amândouă inundate de lumină. Zborul 
lui devine un înot prin mări de lumină, ceea ce, pe 
lângă imaginea copleşitoare, pare a fi ceva 
caracterisitc pentru „al valurilor domn", cel care şi- 
a luat prima înfăţişare scufundându-se în mare. 

Iar corespondenţa aceasta - despre care 
spuneam că este specific eminesciană -, între 



94 M. Eminescu, Opere, II, ed. Perpessicius, op. cit, p. 402. 

95 Sfântul Ioan Damaschin: „Unii spun că îngerii s-au făcut 
înaintea oricărei făpturi, după cum spune Grigore Teologul: «La 
început Dumnezeu gândeşte puterile îngereşti şi cereşti şi gândul 
Lui s-a făcut faptă». Alţii spun că s-au făcut după ce s-a creat primul 
cer. Toţi, însă, mărturisesc că s-au făcut înainte de plăsmuirea 
omului. Dar eu sunt de părerea lui Grigore Teologul. Căci trebuia să 
fie zidită mai întâi fiinţa spirituală şi apoi cea sensibilă", cf. 
Dogmatica, op. cit., p. 49. 

peisajul natural/ cosmic şi cel spiritual este din nou 
pe deplin ilustrată, şi în această secvenţă poetică. 

Mai mult, răzletirea Luceafărului din al său 
„cer de stele" spirituale şi izvorârea stelelor în 
universul material, ca momente concomitente, 
reprezintă un evident ecou poetic al relatării 
cronografelor vechi, care precizează că Lucifer şi 
îngerii lui au căzut în ziua a patra a creaţiei, zi în 
care Dumnezeu a creat luminătorii cerului, adică 
aştrii: 

„A patra dzî când fiace Dumnădzău 
luminele cele mari şi stelele, într-aceasta dzî 
au cădzut den ceriu Luceafărul, carele <iara 
mai maro pre o ceată de îngeri den cetele 
îngereşti, carele s-au mărit dentru sâne şi s-au 
mândrit în cugetul său" 96 . 

,yA patra zi făcu soarile, luna şi stelile. 
Aceste trei lucruri făcu Dumnezeu a patra zi. 
[...]. într-această zi fii împodobit ceriul cu 
toată podoaba [stelelor], iar mai pre urmă, 
întunerec şi beznă, şi [Luceafărul] fu lipsit de 
frumuseţea ceriului [pentru mândrie,] [...] de 
frumuseţea îngerească fu lipsit" 97 . 

în ziua a patra, când Dumnezeu „pod[o]bi 
ceriul cu stele şi cu luceferi, cu soarele şi cu luna, 
de se întrec una cu alta, întru lauda Cui le-au fapt 
[făcut]" 98 , în ziua în care au fost creaţi luceferii 



9 Cronograf. Tradus din greceşte de Pătraşco Danovici, voi. I, 
op. cit., p. 5. 

97 Palia istorică [bizantină], ediţie de Alexandra Moraru şi 
Mihai Moraru, Ed. Fundaţia Naţională pentru Ştiinţă şi Artă, 
Bucureşti, 2001, p. 102. 

98 Mihail Moxa, Cronica universală, op. cit, p. 100. 

materiali, aşadar, atunci Luceafărul spiritual n-a 
mai vrut să mai laude pe Ziditor şi a căzut din cer. 

Căci atunci „când s-au făcut stealele, M-au 
lăudat cu glas mare toţi îngerii Mei" (Iov 38, 7, 
Biblia 1688)". 

Luceafărul eminescian - ne avertizează poetul 
- e pe punctul de a face acelaşi pas greşit, de a 
cădea din cerul său de stele. însă el nu se înalţă 
spre Dumnezeu pentru a se considera asemenea 
Lui prin fire, aşa cum avusese neobrăzarea Lucifer, 
ci pentru a-I cere să i se îngăduie o viaţă şi o iubire 
pământească, renegându-şi astfel condiţia sa. 
Luceafărul lui Eminescu cere pentru sine moartea 
si nu se consideră asemenea cu Dumnezeu. 

y 

Vom vedea însă că el nu cere imperativ 
împlinirea dorinţei sale, ci îl imploră pe Dumnezeu 
să îngăduie o derogare, în cazul său. De aceea şi 
Părintele ceresc este condescendent fată de el. 

y 

Ne oprim puţin asupra izvorârii de stele. Am 
remarcat, cu alte ocazii 100 , că, la Eminescu, stelele 
izvorăsc, iar izvoarele răsar sau se nasc: „izvorul, 
prins de vrajă,/ Răsărea" (Povestea teiului), 
„izvorăsc din veacuri stele una câte una" (Scrisoarea 

99 Traducere fidelă din LXX: are eyevr|9r|oav aaxpa r\veaâv Me 
(j)(jOvf| \L£yâXr\ iTavTeg 'ÂYYeA.oL Mou. 

însă, în VUL, avem o altă variantă, în care, în loc de îngerii 
Mei găsim fiii lui Dumnezeu: „cum Me laudarent simul astra 
matutina et iubilarent omnes filii Dei/ Când M-au lăudat împreună 
cu stelele de dimineaţă şi au cântat de bucurie toţi fiii lui Dumnezeu". 

îi mulţumesc Părintelui Dorin, soţul meu, pentru că mi-a 
interpretat faptul că stelele de dimineaţă înseamnă stelele cele mai 
întâi zidite, adică îngerii. De aceea şi la Is. 14, 12, cel ce a căzut, Satan, 
este numit luceafărul de dimineaţă (6 ewo^opoc; 6 iTpau). 

100 A se vedea teza noastră doctorală: Antim Ivireanul: 
avangarda literară a Paradisului, op. cit., p. 386, cf. 

http:/ /www.teologiepentruazi.ro/ 2010/ 03/10/antim-ivireanul- 
avangarda-literara-a-paradisului-viata-si-opera-2010/. 

Şi: Gianina Maria-Cristina Picioruş, Eminescu şi literatura 
română veche, op. cit., p. 280. 



8o 



///), „stele izvorăsc pe ceriu" (Memento mori); „Se 
nasc izvoare" (Coborârea apelor) etc. 

însă numai de curând am înţeles că această 

y 

metaforizare s-a produs în virtutea etimologiei 
latine a verbului a (se) naşte. Pentru că nascor, 
nasci, natus sum (v. dep.) înseamnă: a se produce 
spontan, a veni întru existenţă/ întru fiinţă, a 
izvorî, a creşte, a trăi, a se naşte, a răsări (stelele), a 
se ivi zorile, a începe, a apărea 101 . 

Luceafărul ajunge undeva, într-un loc care 
pare la capătul spaţiului şi al timpului. 

Nu ştim dacă el a crezut cu adevărat să s-ar 
putea să existe un asemenea loc în univers (în orice 
caz, contravine ideii moderne de univers infinit) 
sau dacă vorbeşte numai alegoric despre o aseme- 
nea posibilitate, dorind să indice cumva, în mod 
poetic, faptul că s-a apropiat de Dumnezeu: 

Căci unde-ajunge nu-i hotar, 
Nici ochi spre a cunoaşte, 
Si vremea-ncearcă în zadar 

y 

Din goluri a se naşte. 

Nu e nimic şi totuşi e 
O sete care-l soarbe, 
E un adânc asemene 
Uitării celei oarbe. 



101 La fel şi: orior, oriri, oritus sum (v. dep.) = a răsări (soarele), 
a izvorî (izvorul), a se înălţa, a se ridica, a începe, a proveni din, a se 
naşte, a fi creat, a descinde din, a ieşi, a se ivi. 

în Biblia de la Bucureşti am dat peste o traducre interesantă, 
deşi urmează LXX, iar nu varianta latină: „La grădina nucului am 
pogorât, să văz întru naşterea pârâului, să văz de au înflorit via, [de] 
înflorit-au rodiile" (Cânt. cânt. 6, 10). 

Versurile sunt foarte greu de înţeles. 
Remarcăm faptul că aici nu este „ochi spre a 
cunoaşte", precizare pe care a făcut-o şi în 
Scrisoarea I, atunci când vorbea despre starea de 
fapt de mai înainte de a fi lumea: „era un întuneric 
ca o mare făr-o rază,/ Dar nici de văzut nu fiise şi 
nici ochi care s-o vază". Eminescu se referă la 
faptul că nu exista ochi creatura! care să fi fost 
prezent „pe când fiinţă nu era, nici nefiinţă", pe 
când era numai Dumnezeu: „pătruns de sine însuşi 
odihnea cel nepătruns. /.../ Şi în sine împăcată 
stăpânea eterna pace!... " (Scrisoarea I). 

Mai spune că aici „nu-i hotar", deci nu există 
spaţiu de definit, şi că „vremea-ncearcă în zadar/ 
Din goluri a se naşte": cea mai frumoasă metaforă 
temporală pe care o cunosc. 

Ea defineşte inexistenţa timpului - pentru că 
şi timpul este o creaţie a lui Dumnezeu, pe care El 
a facut-o concomitent cu lumea, după cum ne 
arată Sfântul Vasile cel Mare în Hexaemeron - si, 
cu toate acestea, spune mai mult decât simplul 
fapt că timpul încă nu exista. 

în teza noastră doctorală am vorbit despre 
metaforele nefiinţei la Eminescu 102 , prin care poetul 
încearcă o plasticizare/ o exprimare a acesteia, 
numind-o „ceaţă sură" (Fata-n grădina de aur), 
„sure văi de chaos" (Scrisoarea I, Memento mori), „a 
chaosului văi" (Luceafărul) etc. 

Plasticizând-o/ metaforizând-o, însă, o adu- 
cea cumva spre fiinţă, anunţând poetic plasti- 
cizarea gândului lui Dumnezeu, prin care lumea a 
luat fiinţă din nimic. 

y 

102 A se vedea: Antim Ivireanul: avangarda literară a 
Paradisului, op. cit., p. 403-404, cf. 

http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

Acum, în acelaşi mod, plasticizează.. .inexis- 
tenţa timpului, spunând că „vremea-ncearcă în 
zadar/ Din goluri a se naşte". Golurile în sine 
reprezintă o imagine „vizuală" impresionantă. Nu 
poţi să-ţi reprezinţi, la nivel mental, aşa ceva, cu 
toată imaginea plastică a lui Eminescu. 

Nu există timp, dar totuşi, în acest neant 
există o zbatere spre naştere. Deşi e un lucru 
inconceptibil, poetul imaginează o zbatere a 
nefiinţei pentru a deveni existenţă. Nimicul/ 
neantul e definit ca „o sete care soarbe" - într-o 
prelucrare anterioară, manuscrisă: „îl sorb a 
chaosului văi' n ° 3 . 

Luceafărul simte că această sete neînţeleasă 
încearcă să îl absoarbă şi pe el. 

Am comentat acest aspect de curând şi rămân 
la aceeaşi optică: 

„La Dosoftei, această sorbire este 
întotdeauna nefastă: „Domnul /.../ le va da 
focul să-i soarbă-n năvală" (Ps. 20, 25-26); 
„moartea l-va sorbi-n pripă" (Ps. 48, 48); „de- 
ar veni moartea/ Să-i concenească cu toată 
soartea,/ De vii cu totul iadul să-i soarbă,/ Să 
nu mai hie cu lumea-n hoarbă" (Ps. 54, 37-40); 
„Cu urgie să dea-n râpă,/ Să-i soarbă de vii cu 
pripă" (Ps. 57, 39-40), „Iar aceia ce-m[i] cearcă 
răul/ Fără de veste să-i soarbă tăul [balta 
(iadului)] " (Ps. 62, 35-36) etc. 

Eminescu ar fi putut reţine această 
impresionantă perspectivă, a iadului ca o 
gaură neagră care soarbe, atunci când a 
conceput câteva versuri, celebre de altfel, din 
Luceafărul: „Nu e nimic, şi totuşi el O sete 



M. Eminescu, Opere, voi. II, ed. Perpessicius, p. 434. 

care-l soarbe,/ E un adânc asemene/ Uitării 
celei oarbe". 

S-ar putea obiecta că Luceafărul zboară 
şi ajunge în apropierea lui Dumnezeu, pentru 
că va vorbi în curând cu Părintele său, si deci 
nu se poate deduce neapărat o legătură cu 
Dosoftei [şi cu semnificaţiile din psalmii săi]. 

însă iadul este lăuntric, este patima/ 
uitarea oarbă din sufletul celui care cere de la 
Dumnezeu dezlegarea de nemurire pentru „o 
oară/ oră de iubire". O variantă manuscrisă a 
poemului 104 pare mai explicită în această 
privinţă, Luceafărul ajungând: 

Unde nu-i centru, nici hotar 
Nici rază a cunoaşte 
Şi unde vremea înzădar 
încearcă a se naşte 

Al nefiinţei adăpost 
Şi al uitării oarbe 
Ce soarbe toate câte-a fost 
Şi tot ce este soarbe. 

Fiori de moarte 1 străbat 

Şi aripele-şi strânge 
Şi este data cea de 'ntâiu 
Că el începe-a plânge. 

Luceafărul ajunge (în viziunea poetică a 
lui Eminescu) cumva la hotarele nefiinţei, 
atinge, altfel spus, prin dorinţa sa pătimaşă, 
hotarele nefiinţei care e uitare şi care soarbe. 



Idem, p. 402. 

Şi dacă ne amintim definiţia Sfinţilor 
Părinţi dată răului/ păcatului, anume că 
acesta este amprenta nefiinţei/ a nedesă- 
vârşirii asupra omului, cred că putem înţelege 
mai bine astfel, prin intermediul lui Dosoftei 
şi al spiritualităţii şi gândirii ce emană din 
literatura română veche, versurile lui 
Eminescu. 

Patima e un hău care absoarbe sufletul si 

y 

îl face să uite veşnicia condiţiei sale spiri- 
tuale" 105 . 

Uitarea oarbă („E un adânc asemene/ Uitării 
celei oarbe") denumeşte tocmai această situaţie. Cu 
alte cuvinte, păcatul este o aspiraţie spre neant. 
Tot Sfântul Ioan Damaschin ne spune că Lucifer 

„este cel dintâi care s-a depărtat de bine 
si a căzut în rău. Răul nu este nimic altceva 

y 

decât lipsa binelui, după cum şi întunericul 
este lipsa luminii. Căci binele este lumina 
spirituală; în chip asemănător şi răul este 
întuneric spiritual" 106 . 

Prin urmare, opinia noastră este că Eminescu 
a încercat să-şi reprezinte şi să ne reprezinte 
cumva această alunecare sau tendinţă spre hăul/ 
vidul spiritual, în forme poetice plastice. 

Rugăciunea Luceafărului către Domnul şi 
Părintele ceresc este aceasta: 



105 Dr. Gianina Maria-Cristina Picioruş, Creatori de limbă şi de 
viziune poetică în literatura română. I. Dosoftei, op. cit., p. 45-46, 
http://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-i/. 

106 Sfântul Ioan Damaschin, Dogmatica, op. cit., p. 49. 

- „De greul negrei vecinicii, 
Părinte, mă dezleagă 
Şi lăudat pe veci să fii 
Pe-a lumii scară-ntreagă; 

O, cere-mi, Doamne, orice preţ, 
Dar dă-mi o altă soarte, 
Căci tu izvor esti de vieţi 

y y 

Şi dătător de moarte-, 



Reia-mi al nemuririi nimb 
Şi focul din privire, 
Şi pentru toate dă-mi în schimb 
O oră de iubire... 



Din chaos, Doamne,-am apărut 
Si m-as întoarce-n chaos... 

y y 

Şi din repaos m-am născut. 
Mi-e sete de repaos". 



Cum spuneam şi altădată, Luceafărul I se 
adresează cu apelativele: Părinte şi Doamne, care 
provin din terminologia creştină. 

Mai mult, îi adresează cuvintele „tu izvor eşti 
de vieţi", aşa cum se cântă la Doxologia mare de la 
Utrenie: 



„Doamne, către Tine am scăpat, învaţă- 
mă să fac voia Ta, că Tu esti Dumnezeul meu. 

7 y 

Că la Tine este izvorul vieţii, întru lumina Ta 
vom vedea lumină" 107 . 



107 Ceaslov, Editura Institutului Biblic şi de Misiune Ortodoxă, 
Bucureşti, 1993, p. 72. 

Eminescu putea citi această cântare în orice 
Ceaslov (carte de cult tradusă în româneşte de 
Antim Ivireanul, încă din 1715) şi/ sau o putea 
asculta la Utrenie. 

De fapt, „Că la Tine este izvorul vieţii, întru 
lumina Ta vom vedea lumină" este Ps. 35, 9. 

Eminescu însuşi îl numeşte pe Hristos 
„izvorul de vieţe" în poemul învierea 108 . Iar în 
Rugăciunea unui dac: „El este-al omenimei izvor de 
mântuire:/ Sus inimile voastre! Cântarea aduceţi-i,/ 
El este moartea morţii şi învierea vieţii 109 !". 

în altă parte 110 am înaintat o ipoteză pe care o 
credem în continuare valabilă, aceea că formula 
„Căci tu izvor eşti de vieţi/ Şi dătător de moarte" 
parafrazează, în termeni liturgici, o expresie 
binecunoscută de la Iov 1, 21: „Domnul a dat, 
Domnul a luat, fie numele Domnului binecu- 
vântat!". 

Nu lipseşte doxologia nici din rugăciunea 
Luceafărului: „lăudat pe veci să fii/ Pe-a lumii 
scară-ntreagă". 

„A lumii scară-ntreagă" înseamnă ierarhiile 
îngereşti şi umane - şi e posibil ca Eminescu să fi 
cunoscut Ierarhiile Sfântului Dionisie Areopa- 
gitul 111 . L-ar fi putut citi, în traduceri româneşti 



10 A se vedea: 

http://ro.wikisource.org/wiki/învierea_(Eminescu). 

109 Expresia „învierea vieţii" Eminescu a subliniat-o, cu creion 
roşu, şi într-un miscelaneu conţinând Viaţa Sfinţilor Varlaam şi 
Ioasaf, acum ms. B.A.R. 2769, f. 139*. 

110 Gianina Maria-Cristina Picioruş, Eminescu şi literatura 
română veche, op. cit., p. 222, n. 671. 

111 A se vedea: Sfântul Dionisie Areopagitul, Despre ierarhia 
cerească, lectură şi comentariu de Pr. Dr. Dorin Octavian Picioruş, 
https://archive.org/details/SfantulDionisieAreopagitulDespreIerarhi 
aCereasca2oio. 

Şi: Sfântul Dionisie Areopagitul, Despre ierarhia bisericească, 
lectură şi comentariu de Pr. Dr. Dorin Octavian Picioruş, 



manuscrise, pe Sfântul Dionisie Areopagitul, spre 
exemplu într-un miscelaneu datând din 1764, care 
acum este ms. rom. B.A.R. 2468. 

Buşulenga propunea a se lua în considerare că 
numele Dionis (din Sărmanul Dionis) ar putea 
proveni de la numele primului Episcop al Atenei 112 . 
Iar Nicolae Iorga vorbea despre nuvela: Sărmanul 
Dionisie 113 . 

Este evidentă permanenta ierarhizare a lumii 
în opera lui Eminescu, aşezarea ei în trepte 
valorice. Şi tot de la Sfântul Dionisie Areopagitul 
îşi putea însuşi Eminescu şi termenii teologiei 
apof atice, ajungând el însuşi să filosof eze astfel: 

„în adevăr, infinitul, absolutul e 
neînţeles de mintea noastră. Dar nu trebuie 
să uităm că nici ni le închipuim altfel, nici 
este putinţa de-a le esprima decât prin 
negaţiuni (s. n.). 

Prin urmare, ceea ce nu este inteligenţa 
noastră [umană], ceea ce nu este mişcare, 
ceea ce nu este materie este absolutul, este în 
sine încheiatul [...] este ceea ce nu e nici 
moarte, nici nemurire, nici azi, nici mâni, nici 
etern, nici trecător, este ceea ce este" 114 . 

Definiţiile coincid cu revelaţia lui Dumnezeu 

y y 

către Sfântul Moise: „Eu sunt Cel ce sunt. [...] Aşa 



https://archive.org/details/SfantulDionisieAreopagitulDespreIerarhi 
aBisericeasca2oio. 

112 Zoe Dumitrescu-Buşulenga, Eminescu - cultură şi creaţie, 
op. cit., p. 84. 

113 Cf. N. Iorga, Eminescu, ediţie îngrijită, studiu introductiv, 
note şi bibliografie de Nicolae Liu, Ed. Junimea, Iaşi, 1981, p. 39. 

114 M. Eminescu, Opere, XV, ed. iniţiată de Perpessicius, p. 270. 

să spui fiilor lui Israel: Cel ce este m-a trimis la 
voi!" (leş. 3, 14). 

Argumentele nemuririi, pe care Părintele 
ceresc i le va oferi Luceafărului, converg acestor 
semnificaţii: „Noi nu avem nci timp, nici loc,/ Şi nu 
cunoaştem moarte". 

însă Luceafărul nu este consubstanţial cu 
Dumnezeu, el însuşi recunoscând că: „Din chaos, 
Doamne,-am apărut/ Şi m-aş întoarce-n chaos... / Şi 
din repaos m-am născut./ Mi-e sete de repaos" - 
unde setea de repaos indicată aici este cea despre 
care am vorbit deja - setea „care-l soarbe" - este o 
„sete de patimi" (cum va zice Blaga) şi nu dorinţa 
după repaosul ceresc sau odihna veşnică. 

Şi totuşi Dumnezeu îi spune: „Noi nu avem 
nici timp, nici loc "...însă acest noi trebuie înţeles în 
sensul în care cei care sunt fii ai lui Dumnezeu, 
desi creaţi/ aduşi în fiinţă într-un anumit moment 

y y ' y y 

temporal, primesc darul de a fi dumnezei după har, 
fapt despre care am vorbit îndeajuns ceva mai 
devreme. în variantele manuscrise, între cererea 
Luceafărului şi răspunsul lui Dumnezeu mai există 
o strofă, din care observăm că Luceafărul nu îl vede 
pe Dumnezeu, ci doar // aude: 

„Fiori 7 trec atât de cruzi/ Şi noaptea se 
'nfurtună/ Şi-i isvorăşte în auz/ Un glas adânc ce 
sună:// - Hyperion, ce din genuni" 115 ... etc. 

Sau: „Şi din adâncuri ce-l ascund/ încât nu ştii 
de unde/ Se naşte-un glas adânc profund/ încât 
abia s'aude" 116 . 

Sau: „// sorb adânc fiorii cruzi/ Ai golurilor 
crude/ Şi i se naşte în auz/ Un glas ce-abia 
s'aude" 117 etc. 



M. Eminescu, Opere, II, ed. Perpessicius, p. 404. 
Idem, p. 412. 

E foarte interesant de observat cum încerca să 
marcheze, aici, distanţa/ depărtarea pe care ten- 
dinţa Luceafărului spre păcat îl face să o aibă faţă 
de Dumnezeu. 

Sfântul Augustin spune, într-un comentariu, 
că Sfinţii Protopărinţi Adam şi Eva, după ce au 
încălcat porunca, în Rai, au vorbit cu Dumnezeu 
auzindu-I glasul puternic - ba chiar şi Cain a vorbit 
cu El şi a auzit glasul Lui 118 . 

Aşa încât precizările lui Eminescu despre 
auzul glasului dumnezeiesc sunt în sensul inter- 
pretărilor teologice ortodoxe. 

Apropiindu-se de Dumnezeu ca să îi ceară 
dezlegarea de nemurire, Luceafărul simte.. .moar- 
tea/ haosul/ nefiinţa „care-l soarbe". 

îşi simte golul interior într-un mod foarte 
profund, rezonând cu golurile nefiinţei din care a 
fost scos atunci când a fost creat. 

Deşi ni s-a spus că „creşteau in cer a lui aripe", 
iar zborul a părut a fi spre Dumnezeu, în acelaşi 
timp, prin dorinţa de a lepăda cele dumnezeieşti 
(„greul negrei vecinicii") şi a se apropia de cele 
materiale şi pernicioase, el parcurge, lăuntric, 
aceeaşi distanţă în sens invers, încât aude cu greu 
glasul lui Dumnezeu, fiind „purtat" de patimă. 

însă Eminescu nu face decât să afirme, din 
nou, o realitate duhovnicească, pe care în chip 
neîndoielnic a aflat-o enunţată de foarte multe ori 
în cărţile vechi ortodoxe pe care le-a citit: aceea că 



117 Idem, p. 436. 

118 A se vedea: Sfântul Augustin Episcopul Hipponei, Despre 
Sfânta Treime, în: Traduceri patristice, voi 4, traduceri şi comentarii 
de Pr. Dr. Dorin Octavian Picioruş şi Dr. Gianina Maria-Cristina 
Picioruş, Teologie pentru azi, Bucureşti, 2014, p. 372-379, 

http://www.teologiepentruazi.ro/2014/07/10/traduceri- 
patristice-vol-4/. 

apropierea de Dumnezeu te face să-ţi vezi păcatele 
si să-ti simţi vidul interior. 

y y y 

în basmul din care s-a inspirat Eminescu, 
zmeul zboară „la scaunul lui Dumnezeu" 119 ca să-I 
ceară să devină muritor. Asemenea, în Fata-n 
grădina de aur, zmeul se suie „la tronul cel etern" 
şi: „L-a Lui picioare în genunchi s-aşterne/ Şi- 
ndreaptă ruga-i milei cei eterne 120 ./ /O, 
Adonai! "...etc. 

în Luceafărul, Eminescu a mai păstrat numai 
imaginea creşterii în cer a aripilor acestuia, fără 
amănuntul narativ al ajungerii la tronul lui 
Dumnezeu, adăugând, în schimb, sugestiile 
pertinente ale zbaterii lăuntrice dureroase a 
Luceafărului. 

Semnificaţiile din variantele manuscrise ale 

y 

auzului slab cu care percepe glasul puternic şi 
adânc al lui Dumnezeu sunt însă de o mare 
subtilitate duhovnicească şi trădează profunda 
intimizare a poetului cu substanţa cărţilor vechi 
citite. 

Luceafărul zboară spre Dumnezeu şi se 
întâlneşte cu.. .vidul propriu, cu conştiinţa lipsei de 
temelie existenţială în sine însuşi, pentru că 
fundamentul creaţional al tuturor făpturilor este 
Dumnezeu. 

Primul cuvânt, din răspunsul lui Dumnezeu, 
reprezintă rostirea numelui adevărat al Lucea- 
fărului: Hyperion. Sau poate că Dumnezeu îz" 
schimbă numele, asa cum a făcut-o de multe ori în 

7 y 

istorie cu Sfinţii Săi. 



119 Cf. D. Caracostea, op. cit, p. 28. 

120 în Dumnezeu şi om, magii călătoresc după stea şi ajung să 
îl vadă pe Hristos născut Prunc: „la culcuşu-eternei mile". Hristos 
este Mila Eternă cea care l-a făcut pe poet să simtă „farmecele milei" 
în copilărie (Rugăciunea unui dac). 

în privinţa acestui nume s-au făcut multe 
speculaţii în măsură să justifice un posibil apel 
aprofundat la mitologia greacă, din partea poetu- 
lui, dar nu ader la aceste interpretări. 

Pentru mine, Hyperion este ceea ce spune 
etimologia cuvântului că este (hyper-eon) şi ceea 
ce însuşi poetul a afirmat într-o poezie de tinereţe, 
adică: cel ce „trece peste nemărginirea timpului" 
(Numai poetul) 121 . 

Numele reafirmă ceea ce susţine toată balada 

y 

sau Legenda Luceafărului (titlu sub care poetul a 
citit- o mai întâi la Junimea): condiţia eternă/ 
nemuritoare a geniului poetic. 

Răspunsul lui Dumnezeu este lung şi deloc 
simplu, deşi pare (ca întreg poemul, de altfel): 

- „Hyperion, ce din genuni 
Răsai c-o-ntreagă lume, 
Nu cere semne si minuni 
Care n-au chip şi nume; 

Tu vrei un om să te socoţi, 

Cu ei să te asameni? 
Dar piară oamenii cu toţi, 
S-ar naşte iarăşi oameni. 

y y 

Ei numai doar durează-n vânt 
Deşerte idealuri - 

y 

Când valuri află un mormânt, 
Răsar în urmă valuri; 

Ei doar au stele cu noroc 
Şi prigoniri de soarte, 
Noi nu avem nici timp, nici loc, 



A se vedea: http://ro.wikisource.org/wiki/Numai_poetul. 

Şi nu cunoaştem moarte. 

Din sânul vecinicului ieri 
Trăieşte azi ce moare, 

y y 

Un soare de s-ar stinge-n cer 
S-aprinde iarăşi soare; 

Părând pe veci a răsări, 
Din urmă moartea-1 paşte, 
Căci toţi se nasc spre a muri 
Şi mor spre a se naşte. 



Discursul pedagogic al lui Dumnezeu - al lui 
Hristos, mai precis (după cum am arătat mai 
devreme) - insistă pe două aspecte contradictorii 
care sunt împletite în versurile de mai sus: 
caracterul muritor si van al existentelor umane 

y y 

care se derulează la întâmplare, la voia destinului 
sau a norocului ori sub imperiul unor „deşerte 
idealuri" (pe care poetul le-a descris pe îndelete în 
Scrisoarea 1) versus nemurirea celor care se ridică 
mai presus de acest vârtej existenţial. 

Aflăm că Hyperion răsare „c-o-ntreagă lume" 
din genuni. 

Răsărirea lui - este luceafărul de seară - 
înseamnă aducere aminte, de fiecare dată, de 
geneza lumii, de naştrea ei din genuni (din ape): 
„Fu prăpastie? genune? Fu noian întins de apă?/ N-a 
fost lume pricepută şi nici minte [umană] s-o 
priceapă" (Scrisoarea I). 

Am arătat altădată că prăpastie şi genune, în 
psalmii lui Dosoftei, înseamnă adânc de apă, fiind, 
aşadar, sinonim cu noian de ape (noian era un 

termen utilizat în poezie de Budai-Deleanu şi de 
Asachi). 

Şi credem că această secvenţă corespunde cu 
ceea ce scrie în aceste versete: 

„ev apxfj enoirioev 6 ©eoc; iov oupocvov kcu 
xf|v yr\v r\ 6e yf\ fjv dopaiog Km (kamaKeuaaToc; 
kcu, okotoc; enavco xf\Q apuooou «m Ilveuiia ©eou 
ene^epeto enavco tou uâaioc;/ In început 
Dumnezeu a făcut cerul şi pământul. Iar 
pământul era nevăzut [fiind sub ape] şi fară 
formă şi întuneric era deasupra abisului 
[adâncului de ape]. Şi Duhul lui Dumnezeu 
Se purta pe deasupra apei" (Fac. 1, 1-2, LXX) 122 . 

Am văzut că, în Psaltirea în versuri a lui 
Dosoftei, creaţia aştrilor, de către Dumnezeu, 
ocupă un loc poetic important, chiar dacă lumina a 
fost creată în ziua întâi, iar aştrii abia în ziua a 
patra (ca să fie vase purtătoare ale luminii dintâi). 

Totuşi, aştrii (soarele, luna şi stelele) sunt, la 
Dosoftei, cei care dau zare lumii, care deschid 
orizontul cosmic. 

Pentru Eminescu, răsărirea lunii, a luceferilor/ 
a stelelor reprezintă momentul de supremă 
meditaţie şi emoţie, în care contemplă cu mintea 
geneza lumii. De aceea Hyperion-Luceafărul „din 
genuni/ Răsai c-o-ntreagă lume". 

Ioana Em. Petrescu a făcut această corelaţie 
ideatică între inserare şi geneză: 

„Seara eminesciană (ceas al tainei) este 
[...] un timp al izvorârii, când stelele nasc 



122 Traducerea aparţine Pr. Dr. Dorin Octavian Picioruş, cf. 
http://www.teologiepentruazi.ro/2011/08/18/facerea-cap-1/. 

umezi pe bolta senină (Sara pe deal) [...] Timp 
sacru, înserarea eminesciană e o perpetuă 
reeditare a genezei (s. n.)" 123 . 

Am putea fi întru totul de acord cu 
exprimarea aceasta, numai că autoarea înţelege 
reeditarea în sensul filosofiei kantiene, ca o conti- 
nuă renaştere a lumilor. 

Spre deosebire de cele susţinute de Ioana 
Petrescu, noi considerăm că înserarea eminesciană 
este un moment anamnetic şi nu o sugestie a 
renaşterii ciclice a cosmosului, care să-i fi fost 
indicată lui Eminescu de filosofia lui Kant. 

Chiar terminologia poetică eminesciană, orto- 
doxă şi teologic-liturgică (inclusiv acel ceas al 
tainei), ne dezvăluie că înserările din poemele lui 
Eminescu sunt icoane ale genezei lumii şi nu 
ilustrează filosofia renaşterilor succesive ale uni- 
versului. 

Reamintesc ceea ce afirmam altădată: 

„Pe de altă parte, după cum remarca 
Ioana Em. Petrescu (Eminescu. Modele 
cosmologice şi viziuni poetice), izvorârea 
cosmică a lunii şi a stelelor, în opera 
eminesciană, se petrece la ceasul înserării - 
O, ceas al tainei, asfinţit de sară (Trecut-au 
anii) - şi reprezintă o reeditare perpetuă a 
genezei şi o izvodire a lumilor din lumină [în 
sensul că ilustrează, în fiecare seară, un 
tablou/ o icoană a ei]. Ceasul înserării, în 
Ortodoxie, are multiple semnificaţii. Seara 



123 Ioana Em. Petrescu, Eminescu. Modele cosmologice şi 
viziune poetică, ediţie îngrijită şi prefaţată de Irina Petraş, Ed. Para- 
lela 45, Piteşti, 2005, p. 43-44. 

este timpul începutului lumii („Şi a fost seară 
şi a fost dimineaţă: ziua întâi" - Fac. 1, 5), 
timpul când Protopărinţii Adam şi Eva au 
căzut din Rai (Fac. 3, 8), şi timpul când 
Hristos a murit pe Cruce şi a rezidit întru 
Sine umanitatea, reînnoind întreaga Sa crea- 
ţie. 

La ceasul înserării se cântă „Lumină 
lină", imn în care este lăudat Hristos ca Cel ce 
este Lumina lină a slavei Tatălui şi Creatorul a 
toate. 

Aceeaşi „Lumină lină" pe care, cu puţină 
vreme înainte de moarte, Eminescu şi-a arătat 
dorinţa de a o asculta în fiecare seară, dacă va 
fi înmormântat lângă o mănăstire la marginea 
mării - după unele mărturii. 

Putem spune aşadar că Eminescu a 
simţit înserarea ca fiind ceasul prielnic în care 
se fac vizibile [ochiului contemplativ] teme- 
liile lumii, adâncul de lumină şi de raţiona- 
litate al creaţiei, zidite după chipul Logosului- 
Lumină, al Cuvântului- Gând [care a creat 
lumea]" 124 . 



De aceea Hyperion (luceafărul de seară) este 
cel ce „din genuni/ Răsai c-o-ntragă lume". 
Semnificaţiile răsăririi de stele si ale înserării 

y y 

tainice le-a reţinut Eminescu de la Dosoftei si din 

y y 

cultul şi teologia ortodoxă. 

Şi Hyperion aude această mustrare: „Nu cere 
semne şi minuni/ Care n-au chip şi nume". 



124 Dr. Gianina Maria-Cristina Picioruş, Antim Ivireanul: 
avangarda literară a Paradisului, op. cit., p. 417. 
A se vedea, în continuare, p. 417-420. 

Din Sfânta Scriptură cunoaştem că Dum- 
nezeu face semne şi minuni ca răspuns la rugă- 
ciunile oamenilor sfinţi sau atunci când proniază 
viaţa oamenilor (spre exemplu, atunci când îl 
trimite pe Sfântul Moise în faţa lui faraon pentru 
a-1 convinge să elibereze poporul lui Israel din 
robie). 

în Vieţile Sfinţilor se întâmplă minuni sau ei 
fac semne şi minuni pentru a se întări în credinţă 
sau pentru a-i încredinţa pe alţii de existenţa, de 
mila şi de dreptatea lui Dumnezeu. însă există şi 
cereri care nu sunt după voia lui Dumnezeu 125 (am 
utilizat Biblia 1988, care, în aceste exemple, e 
foarte aproape de expresivitatea celei din 1688) : 



„Iar El, răspunzând, le-a zis: Neam 
viclean şi desfrânat cere semn, dar semn nu i 
se va da, decât semnul lui Iona proorocul" (Mt. 
12, 39). 

„Şi apropiindu-se fariseii şi saducheii şi 
ispitindu-L, I-au cerut să le arate semn din 
cer. Iar El, răspunzând, le-a zis: Când se face 
seară, ziceţi: «Mâine va fi timp frumos, pentru 
că e cerul roşu». Iar dimineaţa ziceţi: «Astăzi 
va fi furtună, pentru că cerul este roşu- 
posomorât». Făţarnicilor, faţa cerului ştiţi s-o 
judecaţi, dar semnele vremilor nu puteţi! Neam 
viclean şi adulter cere semn şi semn nu se va 
da lui, decât numai semnul lui Iona. Şi 
lăsându-i, a plecat" (Mt. 16, 1-4). 



125 Am scris şi aici: 

http://www.teologiepentruazi.ro/2010/12/29/nu-cere-semne- 
si-minuni/. 

„Şi au ieşit fariseii şi se sfădeau cu El, 
cerând de la El semn din cer, ispitindu-L. Şi 
Iisus, suspinând cu duhul Său, a zis: Pentru ce 
neamul acesta cere semn? Adevărat grăiesc 
vouă că nu se va da semn acestui neam" (Mc. 
8, 11-12). 

„Iar îngrămădindu-se mulţimile, El a 
început a zice: Neamul acesta este un neam 
viclean; cere semn dar semn nu i se va da decât 
semnul proorocului Iona. Căci precum a fost 
Iona un semn pentru Niniviteni aşa va fi şi Fiul 
Omului semn pentru acest neam" (Lc. 11, 29- 
30). 



Pe Hyperion, Hristos Dumnezeu îl ceartă 
pentru că cere semne şi minuni care vin în 
contradicţie nu cu puterea Sa, ci cu voinţa Sa. 
Pentru că nu este dorinţa Lui ca el să renunţe la 

y y 

cele nemuritoare pentru cele deşarte. 

Şi toată pledoaria care urmează vizează 
tocmai scoaterea în evidenţă a deşertăciunilor (o 
temă fundamentală a literaturii române vechi şi 
care este pusă în relief de primele opere poetice, în 
sens modern, ale perioadei literare vechi: Psaltirea 
în versuri a lui Dosoftei si Viiata lumii a lui Miron 

y y 

Costin). 

Existenţa umană este supusă trecerii timpului 
şi morţii, e caracterizată de succesiunea de gene- 
raţii prin care, spre disperarea poetului, se repetă 
aceeaşi experienţă a zădărniciei umane, aceleaşi 
patimi şi erori: 

„Dar piară oamenii cu toţi,/ S-ar naşte iarăşi 
oameni.// Ei numai doar durează-n vânt/ Deşerte 



9» 

idealuri - /.../ Ei doar au stele cu noroc/ Şi prigoniri 
de soarte /.../ Căci toţi se nasc spre a muri/ Şi mor 
spre a se naşte". 

Aş vrea să atrag atenţia asupra faptului că 
poetul se exprimă destul de clar: „Dar piară 
oamenii cu toti,/ S-ar naşte iarăşi oameni". Si: 
„Căci toţi se nasc spre a muri/ Şi mor spre a se 
naşte [alţii]". 

Eminescu nu spune niciodată: mor spre a 
renaşte. Deşi nimic nu l-ar fi împiedicat. 

Nu considerăm, prin urmare, că aici poate fi 
vorba de transmigraţia sufletului sau metempsi- 
hoză. La fel, nu este vorba despre renaşterea ciclică 
a universului, în versurile următoare: 

Din sânul vecinicului ieri 
Trăieşte azi ce moare, 

y ' 

Un soare de s-ar stinge-n cer 
S-aprinde iarăşi soare; 

Părând pe veci a răsări, 
Din urmă moartea-l paşte, 

Căci toţi se nasc spre a muri 
Şi mor spre a se naşte. 



în opinia noastră, Eminescu exprimă o 
filosofie ortodoxă, pe care o enunţa şi Dimitrie 
Cantemir: 

„Socoteşte dară că după viiaţă moartea 
aliargă, căci precum Apostolul mărturiseşte: 
«Nemernici [străini/ trecători] sântem pre 
pământ» (Evrei gl. 11, sh. 13; Filip. gl. 3, sh. 20; 
Petru, Cartea 1 [Epistola I] gl. 2, sh. 11. [...] 

Pentru că au Eclisiastul cunoscut şi 
dzice: «Ce iaste cela ce-au fost? Acela ce iaste 
să fie. Ce iaste acela ce s-au făcut? Iaste cela 
ce-i să să facă» (gl. 1, sh. 9)" 126 . 



în Biblia 1688: „Ce e cea ce fu? Ceaea ce va să 
fie. Si ce e cea ce s-au făcut? Aceasta ce va să să 

y 

facă" (Eccl. 1, 9). 

Filosofia lui Cantemir şi a Ecclesiastului este 
cea la care face apel şi Eminescu: „Ce este viitorul? 
Trecutul cel întors/ E şirul cel de patimi cel 
pururea retors" (Ca o făclie...); „Viitorul şi 
trecutul/ Sunt a filei două feţe/ Vede-n capăt 
începutul/ Cine ştie să le-nveţe/ Tot ce-a fost ori o 
să fie/ în prezent le-avem pe toate,/ Dar de-a lor 
zădărnicie/ Te întreabă şi socoate" (Glossă). 

Iar „Luceafărul exprimă alegoric ceea ce 
Glossa rosteşte gnomic" 127 . 

Luceafărul: „Un soare de s-ar stinge-n cer/ S- 
aprinde iarăşi soare". 

Glossa: „în zădar un soare pare/ A pieri în 
noaptea spumii,/ Tot atunci el şi răsare/ Pe o altă 
faţă-a lumii' 128 . 

Luceafărul (variantă) 129 : „Dacă tăria s-ar 
negri/ De vijelii rebele/ Şi dacă stelele-ar peri/ S-ar 
naşte iarăşi stele. /.../ Să cază lumile-n genuni/ Ca 
frunze reci pe vânturi/ Pământuri piară-n 
stricăciuni/ S-ar naşte iar pământuri // Şi când vezi 

126 Dimitrie Cantemir, Divanul sau Gâlceava înţeleptului cu 
lumea sau Giudeţul sufletului cu trupul, ediţie critică de Virgil 
Cândea, postfaţă şi bibliografie de Alexandru Duţu, Ed. Minerva, 
Bucureşti, 1990, p. 87. 

127 Mircea Scarlat, Istoria poeziei româneşti, voi. II, Ed. 
Minerva, Bucureşti, 1984, p. 122. 

128 M. Eminescu, Opere, III, ed. Perpessicius, p. 109-110. 

129 M. Eminescu, Opere, II, ed. Perpessicius, p. 383. 

soarele asfinţit/ Că intră roşu-n apă/ Pe alt pământ 
a răsărit/ Şi ziua o să-nceapă" . Iar 

„Glossa revelează, într-o retorică iden- 
tică celei a Părintelui din Luceafărul, ataşa- 
mentul poetului, în mod esenţial, faţă de 
valorile eternităţii, de etica stabilităţii si a 
nemuririi. 

Vremea stă si trece, concomitent: «în 
zădar şi timpi şi stele/ Ne-ar părea lunecă- 
toare,/ Sunt ca frunze toate cele/ Din copacul 
ce nu moare./ Peste-un an revin în stoluri/ 
Păsări ce se-ntind să plece,/ între-a vieţii 
două poluri [naşterea şi moartea]/ Totul stă 

si totul trece» 130 '" 131 . 

> 

Din nou, filosofia este preluată de la acelaşi 
Cantemir, pentru care omul stă 

„precum sfera [stă fixă] între doaă 
poluri, aşe el între doaă ţenchiuri, între 
naştere şi între moarte, cu nepărăsite [neînce- 
tate] clătiri, mutări şi griji, iaste suppus" 132 . 

Afirmând că „Dacă tăria s-ar negri/ De vijelii 
rebele/ Şi dacă stelele-ar peri/ S-ar naşte iarăşi stele. 
/.../ Să cază lumile-n genuni/ Ca frunze reci pe 
vânturi/ Pământuri piară-n stricăciuni/ S-ar naşte 
iar pământuri" sau „piară oamenii cu toţi,/ S-ar 
naşte iarăşi oameni", Dumnezeu nu spune că toate 
aceste lucruri se şi întâmplă astfel în univers, ci că 
puterea Sa creatoare este neîncetată, în vreme ce 

130 M. Eminescu, Opere, III, ed. Perpessicius, p. ui. 

131 Gianina Maria-Cristina Picioruş, Eminescu şi literatura 
română veche, op. cit., p. 373. 

132 Dimitrie Cantemir, Divanul, op. cit., p. 104. 

tot ceea ce este creat din nimic şi este trecător, 
atârnă de raza vieţii care vine de la El, „precum 
pulberea se joacă în imperiul unei raze" (Scrisoarea 
I): „Pe când tot ce aleargă şi-n şiruri se aşterne/ 
Repaosă în raza gândirii cei eterne" (Ca o făclie). 

Dacă El Şi-ar retrage raza, lumea nu ar mai 
avea suport existenţial şi ar pieri. însă Dumnezeu 
ar putea oricând crea alte lumi. 

Aceasta este o afirmaţie dogmatică a teologiei 
ortodoxe, pe care, în urma Sfinţilor Părinţi, o 
expune şi Sfântul Antim Ivireanul: 

„Dumnezeu însă, Carele numai cu un 
cuvânt au făcut şi au zidit toate lucrurile cele 
văzute şi nevăzute, poate cu adevărat, cu a 
Lui preaputernicie, să facă stele mai lumi- 
noase decât acestea ce strălucesc pre ceriu şi 
lună mai iscusită decât aceasta ce ne 
povăţuiaşte noaptea şi soare mai strălucitoriu 
şi mai luminat decât acesta, carele stinge cu 
lumina lui toate celialalte lumini şi ceriuri 
mai mari şi mai largi în rotocolime şi pasări 
mai cu dulce glasuri şi flori mai cu multe 
mirosuri şi copaci mai nalţi şi mai roditori şi 
vânturi mai sănătoase şi văzduhuri mai de 
folos şi hiară mai multe la număr şi mai de 
multe feliuri şi mai multe lumi decât aceasta 
ce lăcuim poate să zidească în mărime şi în 
meşterşug mai minunate..." 133 . 

Ceea ce afirmă Hristos Dumnezeu în 
învăţătura pe care i-o transmite Luceafărului- 
Hyperion, în parabola lui Eminescu, este puterea 
Sa de creaţie infinită, a Celui care a zidit cerul cu 



Antim Ivireanul, Opere, ed. cit., p. 19. 

stele şi pământul cu marea şi pe toţi oamenii, dar 
Care ar putea să le şi nimicească, dacă ar dori. Ceea 
ce nu se întâmplă. 

însă Eminescu surprinde în aceste versuri 
diferenţa colosală, inexprimabilă, incomensurabilă 
care există între ceea ce este Dumnezeu din 
veşnicie, Creatorul tuturor lucrurilor, si ceea ce 

y 7 7 y 

este creatura Sa, oricare ar fi ea, dar cu atât mai 
mult cea materială şi muritoare. 

Diferenţa dintre etern si muritor... 

y y 

Poetul ne transmite aceste lucruri sub forma 
lecţiei pe care i-o predă Dumnezeu lui Hyperion. 
O strofă din această pedagogie, 



Ei numai doar durează-n vânt 
Deşerte idealuri - 

y 

Când valuri află un mormânt, 
Răsar în urmă valuri; 



ne trimite cu gândul la o altă poezie. 

Ne gândim, desigur, la poemul Dintre sute de 
catarge, cu al său binecunoscut refren: „Van tu rile, 
valurile /.../ Valurile, vânturile". Poem pe care l-am 
comentat integral altădată 134 . De asemenea, despre 
stele cu noroc şi despre stele.. .fără noroc am mai 
discutat 135 . 

Despre deşertăciunea celor lumeşti şi 
omeneşti amintesc cu prisosinţă cărţile româneşti 

y L y y y 

vechi. în poezie, autorul Luceafărului cunoştea 



134 A se vedea: 

http:/ /www.teologiepentruazi.ro/ 2012/03/ 13/ dintre-sute-de- 
catarge/. 

135 Idem: http://www.teologiepentruazi.r0/2007/u/28/omu!- 
cu-stea-si-omul-cu-noroc/. 

experienţa duhovnicească transmisă de Dosoftei şi 
Miron Costin (despre care am mai vorbit 136 ): 

Zâlele cu număr mi-s la Tine-n palmă, 
Nainte-Ţ[i] mi-i statul nice de o samă. 
Omul, cât de-a hirea, este o nemică. 

De vreme ce trece ca o umbră rară, 

Zădar să trudeşte de zî pănă-n sară, 
De ş-agoniseşte s-aibă şi pre mâine; 
Strânsura ce strânge nu şti cui rămâne. /.../ 

Asa-i desert omul ca o haină slabă, 
Stricată de molii şi fără de treabă. /.../ 

Ca şi toţi părinţii mei am fost nemernic [străin] 
într-această lume, toată viaţa jelnic. 
(Ps. 38, 15-46) 

Nu-ntoarce, Doamne, pre omul 
Să-1 cuprinză-n jele somnul, 
C-ai zâs să să-ntoarcă-n tină 
Tot omul de supt lumină. 

De i-ar fi viaţa de lungă 
'Ntr-o mie de a[n]i s-agiungă, 

Naintea Ta este scurtă 
Ca cea zi de ieri trecută. /.../ 

Ca otava ce să trece 
De soare şi de vânt rece, 



13 Idem: http://www.teologiepentruazi.ro/2011/05/16/ce-este- 

omul/. 

De demineaţă-i cu floare, 
Sara-i veştedă de soare, 

A doua zî să usucă, 
Ca-n cuptori când o aruncă. /.../ 

Si de svânta Ta lumină 
Veacul nostru ne-nstrăină. 

Zâlele noastre le neacă 
Urgia Ta şi le sacă. 
A[n]ii ni să trec cu grabă, 
Ca o painjină slabă. /.../ 

Această lume deşartă 
Ne-mblânzeste si ne ceartă /.../ 

y y ' ' 

Nime n-a scăpa să iasă 
Din urgia ei cea deasă... 
(Ps. 89, 9-46) 

Că-m trec zâlele ca fumul, 
Oasele mi-s săci ca scrumul. 
Ca neşte iarbă tăiată 
Mi-este inema săcată... 
(Ps. 101, 13-16) 

(Dosoftei, Psaltirea în versuri) 



Trec zilele ca umbra, ca umbra de vară; /.../ 
Fum şi umbră sunt toate, visuri şi părere. 

Ce nu petrece lumea şi-n ce nu-i cădere? 
Spuma mării şi nor supt cer trecătoriu. 

Ce e în lume să nu aibă nume muritoriu 7 . 

Zice David prorocul: „Viiaţa ieste floare, 
Nu trăieşte, ce îndată ieste trecătoare". 
„Viierme sunt eu şi nu om", tot acela strigă... [etc]. 

(Miron Costin, Viiaţa lumii) 



Eminescu nu se detaşează de această 
concepţie asupra nimicniciei umane. 

Ceea ce subliniază el, însă, atât în pedagogia 
Părintelui ceresc din Luceafărul, cât şi în Glossă, 
este repetiţia în toată istoria a erorilor şi a ororilor 
umane, învârtirea în jurul soarelui a aceloraşi 
vanităţi omeneşti, în condiţiile în care omul stie 

j j 7 y y 

foarte bine că nu moşteneşte pământul şi că nimic 
din acest univers material nu este etern, ci toate 
sunt pieritoare. 

Eminescu accentuează foarte mult sentimen- 
tul de deja vu al periplului de generaţii umane 
(„Dar piară oamenii cu toţi,/ S-ar naşte iarăşi 
oameni" (Luceafărul); „Microscopice popoare, regi, 
oşteni şi învăţaţi/ Ne succedem generaţii şi ne 
credem minunaţi/ Muşti de-o zi pe-o lume mică de 
se măsură cu cotul,/ în acea nemărginire ne- 
nvârtim uitând cu totul/ Cum că lumea asta- 
ntreagă e o clipă suspendată" (Scrisoarea I)), 
caracterul caleidoscopic, teatral, al pasiunilor 
omeneşti (subliniat de Glossă: „Şi de mii de ani 
încoace/ Lumea-i veselă şi tristă;/ Alte măşti, 
aceeaşi piesă,/ Alte guri, aceeaşi gamă"). 

Lumea aceasta deşartă se învârte, compor- 
tându-se instinctual, într-un univers care el însuşi 

se mişcă mecanic, după legi prestabilite de 
Dumnezeu, neschimbate. 

Poetul stabileşte o corelaţie între mecanica 

y y 

patimilor umane şi legea instinctului sau a mişcă- 
rilor cosmice iraţionale. 

y 

Astfel, valuri trec după valuri, soarele răsare şi 
apune zilnic, păsările pleacă şi se întorc periodic... 
totul în univers este flux şi reflux, mişcare orbitală, 
„migraţie eternă [perpetuă, fără a fi eternă în 
adevăratul sens al cuvântului] " (Memento mori). 

Eminescu admiră unicitatea, lucrurile unice 
(precum este geneza lumii) sau oamenii unici şi în 
niciun caz fenomenele repetitive sau oamenii care 
se complac într-o existenţă lipsită de aspiraţia spre 
Absolut, „la acelaşi şir de patimi deopotrivă fiind 
robi" (Scrisoarea I), în toată istoria, fară să se 
plictisească vreodată de a-şi explora patimile şi de 
a-şi expune prostiile drept mari izbânzi ale înţe- 
lepciunii lor. 

Ei nu văd că existenţa lor pe pământ e 
limitată, „că-ndărătu-i şi-nainte-i întuneric se ara- 
tă" (Scrisoarea I). 

Repetiţia mecanică, iraţională, instinctuali- 
tatea şi părerea vană îi repugnă poetului, mai ales 
când e vorba de repetiţia nemerniciilor omeneşti: 
„Te-or întrece nătărăii,/ De ai fi cu stea înfrunte;/ 
Teamă n-ai /.../ Ce e val ca valul trece" (Glossă). 

Despre toate acestea îi predică Dumnezeu lui 
Hyperion, cuprinzându-le într-o retorică succintă 
dar convingătoare. Pentru că, pe scurt, a renunţa la 
chemarea lui Dumnezeu, la darul Lui şi a vrea să fii 
ca toţi oamenii, pentru o fericire pământească de 
scurtă durată, înseamnă a accepta să intri în 
vârtejul ameţitor şi fară sens al patimilor telurice - 
de aceea, când Luceafărul cădea din demnitatea sa, 



„apa undea-aufost căzut/ în cercuri se roteşte" sau 
„ceru-ncepe a roti/ în locul unde piere". 
In Glossă: 

Nici încline a ei limbă 
Recea cumpăn-a gândirii 
înspre clipa ce se schimbă 

Pentru masca fericirii, 
Ce din moartea ei se naşte 
Şi o clipă ţine poate; 

Pentru cine o cunoaşte 

Toate-s vechi si nouă toate. 

> 

„Şi nu este nimic nou sub soare/ Km ouk eoziv 
nav npoa^crcov uito xbv r\Xiov" (Eccl. 1, 9, LXX). 

Fericirea pământească „din moartea ei se 
naşte 137 / Şi o clipă ţine poate". 

însă faptul că toată această învăţătură, în 
Luceafărul, aparţine Părintelui ceresc, Izvorului de 
vieţi şi Dătătorului de moarte, ar fi trebuit să pună 
pe gânduri exegeza noastră literară. Pentru că 
aceasta înseamnă că aveam de-a face nu cu o 
morală umană, ci cu o învăţătură revelată. 

Cu alte cuvinte, exegeza noastră ar fi trebuit 
să implice mai puţin în discuţie filosofia greacă şi 
ataraxia stoică (chiar şi Buşulenga greşeşte atunci 
când numeşte Glossa „mic manual de înţelepciune 

137 într-un manuscris românesc, conţinând o carte a Sfântului 
Nicodim Aghioritul, care este acum ms. B.A.R. 3074 (Cărticică 
sfătuitoare, pentru păzirea celor cinci simţuri, şi a nălucirei, şi a 
minţii, şi a inimii. Şi pentru acestea, iare, sânt îndulcirile ceale 
duhovniceşti şi chiar ale minţii), Eminescu a citit aceste rânduri şi le- 
a subliniat cu creion roşu, despre vremea vieţii noastre care nu este 
altceva „fără decât o curgere de minunte priimitoare una altiia; care, 
una să naşte din moartea altiia, şi şi atuncea omul înceape a muri 
când înceape a trăi", f. 83 r -83 v . 

stoică" 13 ) şi mai mult apathia/ nepătimirea promo- 
vate de învăţătura ortodoxă, isihastă. 

Opinia noastră este aceea că, deşi acceptăm 
că poemul este o alegorie, această pedagogie nu 
este doar atribuită de poet lui Dumnezeu, ci ea 
reprezintă filosofici pe care Eminescu şi-a format-o 
în timp, fundamentând-o pe Revelaţia Lui, care este 
Tradiţia ortodoxă şi Sfânta Scriptură, pe comenta- 
riile teologice şi manualele isihaste care aprofun- 
dează în mod practic învăţătura dumnezeiască din 
Scriptură. 

Toată didactica isihastă insistă pe contem- 
plarea înţelesurilor lumii fără a te implica pătimaş 
în lucrurile ei. Dorinţa de mărire, patima concu- 
piscenţei, încredea în sine şi într-un ideal oarecare, 
uman/ teluric, pe care ţi l-ai stabilit, acestea şi 
multe alte patimi sunt combătute în cărţile 
Ortodoxiei, cerându-se credinciosului să moară 
sufleteşte si duhovniceste pentru lume si să 

y y y L y 

trăiască pentru viaţa veşnică cu Dumnezeu. 

E posibil ca unii, privind superficial, să vadă 
aici întrepătrunderi cu filosofîa antică stoică, dar 
cele două învăţături pornesc de la raţiuni şi 
urmăresc scopuri cu totul diferite. 

De asemenea, cine este interesat, poate 
urmări viaţa şi practica ascetică la filosofii greci şi 
la nevoitorii creştin-ortodocşi, în paralel, şi va 
observa diferente colosale. 

y 



13 Zoe Dumitrescu-Buşulenga, Eminescu. Viaţa, Ed. Nicodim 
Caligraful, Mănăstirea Putna, 2009, p. 287. 

Deşi nu se menţionează acest lucru, cartea este o reeditare, 
apărând mai întâi în voi. Eminescu. Viaţă, creaţie, cultură, Ed. 
Eminescu, 1989 (volum ce reuneşte, pe lângă biografia poetului, cele 
două cărţi anterioare, ale autoarei, despre Eminescu), apoi cu titlul: 
Eminescu. Viaţa, Ed. Elion, Bucureşti, 2000. în ediţia din 2009 are în 
plus doar un articol final al autoarei (11 p.), care se numeşte Eminescu 
între credinţă şi cunoaştere, şi care este tot un articol mai vechi. 



Eminescu însuşi nu era străin de practica 
ascetică: ştim că obişnuia să postească miercurea şi 
vinerea, undeva vorbeşte despre rugăciunea inimii 
şi de urmări directe ale ei („Prin rugăciune şi 
umilinţă se întăreşte muşchiul inimii noastre, de 
putem suporta durerea" 139 ), aminteşte el însuşi 
despre vise şi vedenii, după cum am pomenit mai 
sus (în poemele Răsai asupra mea şi înger de pază). 

In ceea ce ne priveşte, avem convingerea că 
Eminescu a fost influenţat în mod fundamental de 
cărţile româneşti vechi - multe dintre ele având 
conţinut isihast-filocalic sau moral-ortodox - care 
au stat la baza formaţiei sale intelectuale şi pe care 
nu a încetat niciodată să le caute si să le studieze. 

Celelalte filosofii le-a cunoscut Eminescu mai 
târziu şi le-a asimilat organic în patrimoniul său 
spiritual lăuntric, fără ca ele să aibă rolul de 
suprapuneri care să nege sau să facă uitată temelia 
cugetărilor sale, mai ales că lectura cărţilor vechi 
româneşti nu a fost niciodată părăsită de poet. 

Mai departe, răspunsul Dumnezeiescului 
Părinte (care este Hristos Dumnezeu) se con- 
centrează asupra personalităţii lui Hyperion: 



139 Mihai Eminescu, Opere, XV, ed. Perpessicius, p. 348. 

Spuneam altădată: „O asemenea afirmaţie nu o poate face sau 
nu poate să stârnească interesul decât celui care practică sau a 
practicat exerciţii ascetice isihaste, mai precis, cel care are experienţă 
în legătură cu efectele pe care le produce rugăciunea neîncetată, 
rugăciunea inimii, care, în primă fază, solicită foarte mult şi oboseşte 
miocardul, pentru ca, ulterior, rugăciunea să intre în ritmul inimii şi 
aceasta să capete o forţă şi o rezistenţă mai mare, atât fizic, cât şi 
spiritual. Gimnastica aceasta isihastă reprezintă un detaliu ignorat 
cu desăvârşire de cei care nu au experienţă practică", cf. Dr. Gianina 
Maria-Cristina Picioruş, Epilog la lumea veche, voi. I. 2, Teologie 
pentru azi, Bucureşti, 2010, p. 39, 

http://www.teologiepentruazi.ro/2010/06/04/epilog-la- 
lumea-veche-i-2/. 

Iar tu, Hyperion, rămâi 
Oriunde ai apune... 
Cere-mi cuvântul meu dentâi - 140 
Să-ţi dau înţelepciune? 

Vrei să dau glas acelei guri, 
Ca dup-a ei cântare 
Să se ia munţii cu păduri 
Şi insulele-n mare? 

Vrei poate-n faptă să arăţi 

Dreptate şi tărie? 
Ţi-aş da pământul în bucăţi 
Sa-1 raci împărăţie. 

îţi dau catarg lângă catarg, 
Oştiri spre a străbate 
Pământu-n lung şi marea-n larg, 
Dar moartea nu se poate... 

Şi pentru cine vrei să mori? 

întoarce-te, te-ndreaptă 
Spre-acel pământ rătăcitor 
Şi vezi ce te aşteaptă". 



în primul rând, Dumnezeu îl reaşază pe 
Hyperion în demnitatea lui, pe care acesta şi-ar fi 
dorit să o părăsească: „Iar tu, Hyperion, rămâi/ 
Oriunde ai apune". 



140 în M. Eminescu, Opere, I, ed. Perpessicius, 1939, p. 178, 
scrie: „Cere-mi - cuvântul meu de 'ntâiu,/ Să-ţi dau înţelepciune?". 
Perpessicius a revenit asupra grafiei în M. Eminescu, Opere alese, 
voi. I, EPL, 1964, p. 175: „Cere-mi cuvântul meu dentâi - / Să-ţi dau 
înţelepciune?". 

Rămâi etern, oriunde ai apune. Dezlegând 
alegoria, înţelegem că poetul îşi prospecta 
eternitatea, oricare i-ar fi fost apunerea, adică 
moartea. 

într-o variantă manuscrisă, Părintele Hristos 
îi spune lui Hyperion: 



Tu poţi muri numai atunci 
Când pierzi credinţa-n mine. 

Şi n-o poţi pierde căci tu vezi 
Cum toate-n vremi se leagă 

Şi dacă tu n-ai înţeles 
Au cine să-nţeleagă[?] 14 \ 



Cu alte cuvinte, a nu te lăsa fascinat de 
deşertăciunile umane si lumeşti înseamnă a nu 

y y y 

pierde credinţa în Dumnezeu. 

Pentru următoarele două versuri („Cere-mi 
cuvântul meu dentâi -/ Să-ţi dau înţelepciune?"), 
ÎPS Bartolomeu Anania a propus, prin 1983, o 
interpretare care şi mie mi-a rămas multă vreme în 
memorie şi mi-a influenţat întrucâtva perspectiva 
asupra versurilor 142 . 

Din păcate, această interpretare a ÎPS 
Bartolomeu ascunde o eroare foarte gravă - pe care 
n-a sesizat-o nimeni şi pe care n-am înţeles-o prea 
bine până acum, când am ajuns să comentez 
poemul în amănunt - şi de care trebuie să mă 
delimitez. 



141 M. Eminescu, Opere, II, ed. Perpessicius, p. 389. 

142 A se vedea articolul nostru: 

http:/ /www.teologiepentruazi.ro/ 2008/ 03/ 22/eminescu-si- 
ortodoxia-influente-crestine-in-luceafarul-ix/. 

Să urmărim faptele. Aşadar, într-un articol 
intitulat Drama divină a lui Hyperion 143 , acesta 
spune că lui Mihai Bulacu 

„îi datorăm, se pare, descoperirea unei 
pagini inedite de manuscris eminescian (în 
Biblioteca Academiei) pe care se află însem- 
narea: Legenda Luceafărului, dedesubtul căre- 
ia începe transcrierea autografă a prologului 
din Evanghelia după Ioan. [...] Ca atare, nu 
pentru un simplu divertisment va fi transcris 
el prologul Evangheliei a patra şi nu puţin va 
fi meditat asupra deschiderii: La început a 
fost cuvântul. 

Eminescu nu putea să ignore că acest 
Cuvânt de la început, în mărturisirea creştină 
nu era altceva decât Fiul, a doua persoană a 
Sfintei Treimi, de o fiinţă cu Tatăl prin Carele 
toate s-au făcut. 

Aşadar, Cuvântul e de aceeaşi esenţă cu 
Tatăl şi participă la creaţie ca factor activ. 
Prologul ioanic însă mai are un pol: Şi 
Cuvântul trup s-a făcut. Prin urmare, la 
început e vorba de Logosul primordial, născut 
din Tatăl mai înainte de timp, apoi de 
Logosul întrupat, născut din Fecioară prin 
Duhul Sfânt. [...] 

în universul poemului eminescian, [se 
iveşte] o întrebare crucială: zz aparţine 
Hyperion naturii create, sau participă la 
natura divină necreată? (s. n.) 



143 Publicat în Telegraful român, nr. 17-20 din 1983 şi reluat în: 
Valeriu Anania, Din spumele mării, Ed. Dacia, Cluj-Napoca, 1995, p. 
141-146. 

Câteva variante ale Luceafărului, păstra- 
te în manuscris, folosesc de câteva ori 
sintagma Lumină din Lumină [de fapt: lumină 
din lumină, majusculele fiind stabilite de 
Valeriu Anania], evident preluată din 
Simbolul Credinţei si cu trimitere directă la 

y y 

Logosul primordial. 

Dacă poetul nu a folosit-o şi în textul 
definitiv, aceasta se lămureşte prin tendinţa 
oricărei mari poezii de a evita explicitul şi de 
a opta pentru implicit, în favoarea ambigui- 
tăţii artistice, ceea ce asigură deschiderea 
perpetuă a unei capodopere. 

în textul publicat însă e tot atât de 
limpede că Hyperion are aceeaşi natură cu a 
Tatălui (s. n.). Domnul se referă la Cuvântul 
meu dintâi, la cel ce răsare din genuni c-o- 
ntreagă lume (nu odată cu lumea, ci cu 
lumea după el). în zborul său înalt, 
Luceafărul vede ca-n ziua cea dintâi, cum 
izvorau lumine, ca o amintire a părtăşiei lui la 
creaţie". 



ÎPS Bartolomeu nu sesizează însă că, 
susţinând acestea, îl face pe Eminescu eretic. Şi 
încă un mare eretic. 

Sursele creştine pe care le invocă sunt 
adevărate si suntem de acord că trebuie aduse în 

y 

dezbatere, însă interpretarea pe care o acordă el 
versurilor este eronată. 

Pentru că una este ca Luceafărul-Hyperion să 
fie o creatură a lui Dumnezeu care împleteşte, în 
caracterul său, trăsături paradoxale, dovedind 
pulsiuni contrare, care necesită limpezire, şi cu 

totul altceva este să susţii că el este deofîinţă cu 
Tatăl - că este Unul din Treime, adică - şi, prin 
aceasta, să introduci nedesăvârşirea sau - încă si 

' y y 

mai groaznic - tendinţa spre păcat în Dumnezeire! 

Chiar considerând poemul o alegorie, nu poţi 
să-i oferi decât interpretarea pe care am expus-o în 
comentariul nostru. Poţi să spui, aşa cum am făcut 
noi, că în portretul spiritual al Luceafărului (ca şi 
în al altor avatari eminescieni) se împletesc 
trăsături eristice (blândeţe, iubire, jertfelnicie), 
însă identificarea totală a Luceafărului cu Hristos, 
cu Logosul necreat şi creator de lumi, este aberan- 
tă. 

Luceafărul- Hyperion este un fiu al lui Dum- 
nezeu, nu Fiul lui Dumnezeu. Este un hristos după 
har, nu după natură. 

Mergând pe firul acestei interpretări, se 
ajunge la concluzia că Eminescu s-a crezut pe sine 
a fi.. .Logosul creator. Şi nu cred că Eminescu a 
crezut vreodată aşa ceva sau ar fi avut intenţia să 
sugereze o asemenea idee. 

înţeleg că autorul putea fi indus în eroare de 
mai multe indicii din poem, pe unele menţio- 
nându-le el însuşi. însă am explicat mai sus cum se 
poate înţelege faptul că Luceafărul răsare din 
genuni c-o-ntreagă lume, precum şi acela că vede 
ca-n ziua cea dintâi, cum izvorau lumine. 

Da, e adevărat că poetul a manifestat iniţial 
tendinţa de a-i atribui Luceafărului o natură 

y 

increată. Acest lucru trebuie însă cercetat cu mare 
grijă. 

Ea datează de pe vremea când scria Fata-n 
grădina de aur, poetizarea basmului cules de 
Kunisch, în care Dumnezeu îi răspunde zmeului 
astfel: „demone,/ Tu, care nici nu eşti a mea 

făptură;/ Tu, ce sfinţeşti a cerului colonel Cu glasul 
mândru de eternă gură... /Cuvânt curat ce-ai existat, 
Eone,/ Când Universul era ceaţă sură". 

Eminescu urma, aici, relatările din basm, în 
care zmeul nemuritor îi promite fetei să o ducă 
unde este locaşul lui, adică „acolo unde e lumină 
veşnică, mai sus de nori" 144 . 

y 7 

Luceafărul se îndepărtează însă foarte mult 
nu numai de basmul popular, ci şi de prima sa 
prelucrare poetică. 

Unele variante ale Luceafărului, deşi nu sunt 
deloc la fel de inechivoce în exprimare, par totuşi a 
sugera ceva asemănător: „Ca adevăr din sânul meu/ 
Tu faci din mine parte/ Dar adevărul ca şi eu/ Noi 
nu cunoaştem moarte" sau „Lumină din lumină/ 
Eşti parte tu din mine" 145 . 

însă este o mare diferenţă - o uriaşă diferenţă 

y y y 

- între a considera că Eminescu a împrumutat 
termeni sau expresii din hristologie, pentru a 
sugera înrudirea cu Dumnezeu a omului de geniu, 
şi a considera că poetul a implementat însăşi 
dogma hristologică în poem, pentru a o asocia 
fiinţei Luceafărului! 

Eminescu însuşi şi-a domolit acea tendinţă 
iniţială, de care vorbeam, excluzând versurile prea 
insinuante din varianta finală. 

Şi credem că a făcut aceasta nu „în favoarea 
ambiguităţii artistice", cum afirmă ÎPS Bartolomeu, 
pe care poetul n-a apreciat-o niciodată în detri- 
mentul adevărului. 

Ba mai mult, versurile indicate, în care se 
recunoaşte sintagma lumină din lumină, fac parte 
din variante primitive sau bruionare ale poemului. 



Cf. D. Caracostea, op. cit., p. 22. 

M. Eminescu, Opere, II, ed. Perpessicius, p. 389. 

Ele nu apar nici în Legenda Luceafărului (să-i 
zicem penultima versiune), în care există totuşi 
indicaţia plângerii la întâlnirea cu neantul, precum 
şi cea a auzului îndepărtat al glasului lui Dum- 
nezeu. Lucruri care nu pot fi nicidecum caracte- 
ristice unui Ipostas divin, dar pe care ÎPS 
Bartolomeu nu le-a remarcat deloc, după cum n-a 
remarcat nici multitudinea elementelor care 
contrazic flagrant ipoteza sa, aceea că „Hyperion 
are aceeaşi natură cu a Tatălui". 

De altfel, afirmând aceasta, ÎPS Bartolomeu se 
situează, paradoxal, de aceeaşi parte cu Ion 
Negoiţescu şi cu Ioana Em. Petrescu, care au 
susţinut totdeauna „consubstanţialitatea" Lucea- 
fărului cu Demiurgul sau cu... „nefiinţa divină", 
considerându-1 însă pe Eminescu un „spirit 
ateu" 146 . 

Iar, pe de altă parte, nu putem crede vreodată 
că poetul încerca să insinueze faptul că este 
Dumnezeu după fire şi nu după înfiere, ceea ce ar fi 
fost cu adevărat o cădere luciferică - ba chiar l-ar 
transforma într-un predecesor al Antihristului 
nietzschean sau le-ar da dreptate celor care l-au 
acuzat de insanitate -, ci pretenţia sa era aceea că 
geniul face parte dintr-o ierarhie foarte înaltă, că 
este foarte aproape de Dumnezeu, ca un dumnezeu 
după har. Şi că nu i se poate îngădui moartea, la fel 
ca tuturor acelora care îsi duc viata în indiferentă 

y y y 

fată de valorile veşniciei. 

y y 

în schimb, ÎPS Bartolomeu, încercând să 
justifice cumva interpretarea sa, nu face decât să 
înrăutăţească lucrurile: 



Ioana Em. Petrescu, op. cit., p. 221. 

„Dacă se prezumă o neputinţă a lui 
Dumnezeu, una singură, aceasta e imposibili- 
tatea lui de a deveni creatură, de a Se limita 
pe Sine, de a renunţa la propria Lui esenţă, de 
a-şi anula Fiinţa. Imposibilitatea e nu numai a 
Părintelui, ci şi a lui Hyperion, ca unul ce 
participă la natura Acestuia (s. n.). [...] 

Luceafărul eminescian, ca astru al 
nopţii, pare a fi şi creatură, dar mai degrabă 
un ipostas al increatului, cu menirea de a 
lumina. Drama lui este aceea că nu-şi poate 
părăsi condiţia ipostatică. Este numai o dramă 
interioară, nu şi o prăbuşire tragică (s. n.)". 

Mă întreb, cu regret, dacă autorul a gândit 
profund aceste cuvinte, pe care le-a aşternut pe 
hârtie, dacă si-a dat seama de consecinţele 

7 y y 

dezastruoase ale introducerii unei drame în 
Treime/ în Dumnezeire, chiar şi într-o ficţiune 
poetică. 

Cum ar putea Logosul dumnezeiesc să 
dorească să-Şi părăsească ipostasuU 

A spune că Dumnezeu trăieşte drama de a nu 
nu putea deveni creatură echivalează cu afirmaţia 
lui Camus sau a lui Cioran, aceea că Dumnezeu 
pizmuieşte creaţia Sa. 

Nici nu vreau să mă gândesc mai departe sau 
să încerc să pronunţ care ar fi ultimele consecinţe 
ale unei asemenea prezumţii. 

Nu pot să spun decât că ÎPS Bartolomeu s-a 
lăsat dus prea departe pe aripile imaginaţiei, 
încercând să explice prezenţa prologului din 
Evanghelia Sfântului Ioan pe foaia de manuscris cu 
Luceafărul. 

Eminescu se putea gândi şi cu alt scop la 
înalta teologie a Sfântului Ioan Teologul, pe care 
acesta a introdus-o în începutul Evangheliei sale şi 
care poate fi citită antifonic, în relaţie, adică, cu 
primele afirmaţii din Geneza/ Facerea. Pentru că 
„la început era Cuvântul" (In. 1, 1) răspunde sau 
corespunde acelui: „la început a făcut Dumnezeu 
cerul şi pământul" (Fac. 1, 1). 

Dumnezeu Cuvântul a făcut cerul şi pămân- 
tul. 

Iar Eminescu, ca şi Luceafărul -Hyperion, se 
raportează la Dumnezeu Cuvântul, Izvorul de vieţi, 
şi în niciun caz nu se substituie Lui. 

Hyperion vorbeşte nu cu Tatăl, chiar dacă I se 
adresează cu apelativul Părinte, ci cu Hristos 
Dumnezeu (Care, în rugăciunile ortodoxe, de 
asemenea este numit Părinte), cunoscând, foarte 
probabil, ceea ce mai mulţi Sfinţi Părinţi susţin, 
aceea că, în vechime, Sfinţii Proroci ai Vechiului 
Testament (ba chiar şi Adam şi Eva) au vorbit cu 
Hristos Domnul sau L-au văzut în vedenie pe „Fiul 
omului", chiar înainte de întruparea Sa, ca o 
profeţire a acesteia. 

Şi Hristos este numit Părinte al nostru, 
„Părinte al îndurărilor" 147 . 

în privinţa apelativelor utilizate în rugăciuni, 
trebuie precizat că ele sunt comune ipostasurilor 
dumnezeieşti, atunci când privesc puterea/ 
măreţia dumnezeiască sau îndurarea/ mila Sa cea 
din veşnicie. Şi dacă Hyperion vorbeşte cu Logosul 
divin, cum ar putea fi el însuşi... Logosul? Eminescu 
nu îndrăzneşte nici măcar să afirme că Hyperion // 



147 Rugăciune către Domnul nostru Iisus Hristos, în voi. Cele 
mai frumoase rugăciuni ale Ortodoxiei, cu introducere, note şi 
comentarii de Virgil Cândea, Ed. Anastasia, Bucureşti, 1996, p. 216. 

vede pe Dumnezeu Cuvântul, ci, îndepărtând 
relatarea fantezist-naivă a basmului despre 
îngenuncherea zmeului în faţa tronului dumne- 
zeiesc, ne lasă să înţelegem că Hyperion vorbeşte 
doar cu Hristos, auzindu-I glasul. 

Cum ar fi putut deci insinua că Hyperion este 
Logosul sau că este de aceeaşi natură cu 
Dumnezeu, când nici nu îndrăzneşte să-L vadă? 

Adresarea cu Părinte si Doamne - desi de 

y y 

largă utilizare în rugăciunile ortodoxe - ne 
aminteşte de exprimarea lui Miron Costin, din 
poemul Viiaţa lumii: „Tu, Părinte al tuturor, 
Doamne şi împărate,/ Singur numai covârşeşti 
vremi nemăsurate". în care, în mod cert, Miron 
Costin nu se referea numai la Tatăl, pentru că nu 
numai Tatăl este veşnic, ci si Fiul si Duhul. 

y ' y y 

Şi din nou ne gândim la numele Hyperion - 
cel ce trece peste timpi dincolo de veac, de veacul 
acesta -, cât şi la versurile: „Noi nu avem nici timp, 
nici loc,/ Si nu cunoaştem moarte". 

' ' y y 

Fapt care nouă nu ne sugerează o lipsă de 
început a lui Hyperion, adică o fiinţă de aceeaşi 
esenţă cu Dumnezeu, ci o dorinţă de înrudire cu 
Dumnezeu, de moştenire a veşniciei Sale, pe care 
El însuşi o doreşte pentru fiii Săi. 

Despre această înrudire vorbeşte şi Sfântul 
Dosoftei: 

Că Tu, Doamne Svinte, în ruda direaptă 
Ţ-gătez[i] lăcuinţa, [pentru cei] carii [cu] drag Te- 

aşteaptă. /.../ 
Să să veselească Iacovîn tot şirul [Sfinţilor], 
Cu toţ[i] credincioşii ce-are Izrailul. 

(Ps. 13, 23-32) 



A Ta este, Doamne, lumea şi pământul, 
Ce le-ai împlut Sângur dintâi cu cuvântul. 
Şi toate din lume de Tine-s făcute /.../ 

Numai cine are mâni nevinovate, 
Inemă curată şi fără păcate /.../ 
Unul ca acela de la Domnul are 
Dar şi bunătate, milă şi spori mare. 

Şi aceasta-i ruda ce cearcă pre Domnul, 

Spiţele acestea să le şti tot omul. 
Să meargă pre dânse şi să-L vază-nfaţă, 
Domnul lui Iacov cercând cu dulceaţă. 

y 

(Ps. 23, 1-20) 

Numai cei cu „inemă curată şi fără păcate" 
pot „să-L vază-n faţă" pe Dumnezeu, ceea ce 
Luceafărul eminescian nu îndrăzneşte să facă, din 
cauza patimii sale „fără saţ" şi „himerice". 

însă Sfinţii sunt spiţa neamului lui Dumnezeu, 
ruda Lui (însemnând: neamul Lui), cum zice 
Dosoftei. 

Dacă fiica de-mpărat era „din rude mari 
împărăteşti" (expresie derivată tot din scriitura lui 
Dosoftei, după cum am arătat mai sus), 
Luceafărul- Hyperion este din ruda împăratului 
veşnic. 

y 

în virtutea acestei rudenii, credem, Eminescu 
a încercat (prin sintagme de genul lumină din 
lumină şi prin alte exprimări poetice asemănă- 

toare) să sugereze un grad de mare intimitate cu 
Creatorul a geniului poetic. 

însă această intimitate nu exclude eroarea, 
căderea sau nedesăvârşirea acestor rude ale 
Domnului. 

Ba dimpotrivă, mai toţi din această spiţă au 
cunoscut şi experienţa căderii din har, precum - 
spre exemplu - Solomon „poetul-rege" cu „psalmo- 
dică gândire", care „cânta pe împăratul în hlamidă 
de lumină", adică pe împăratul Hristos 148 , şi care, 
totuşi, „ieşind din templul sacru lasă gândul lui să 
cadă,/ Căci amorul îl aşteaptă cu-a lui umeri de 
zăpadă" (Memento mori). 

La fel Hyperion devine Luceafăr „rătăcitor" 
(sau „Luceafărul cel de dureri" 149 ) pentru acelaşi 
amor cu umeri de zăpadă. 

Sfântul Solomon este, între oameni, cel care a 
primit cea mai mare înţelepciune de la Dumnezeu, 
înţelepciune pe care Hristos i-o oferă şi lui 
Hyperion: „Cere-mi cuvântul meu dentâi/ Să-ţi dau 
înţelepciune?". 

Ceea ce îi oferă Dumnezeu lui Hyperion: fo rţa 
de creaţie („cuvântul meu dentâi", cuvântul creator) 
şi înţelepciunea „poetului-rege" Solomon. Ba chiar 
o variantă este foarte explicită, în acest sens: „Vrei 
din cuvântul meu de 'ntâiu [cu care am creat 
lumea]/ Să-ţi dau înţelepciune?" 150 . 

Aşadar, cuvântul („cuvântul meu dentâi") e un 
dar oferit de Dumnezeu. 



14 Pentru că Eminescu a combinat haina/ mantia din Ps. 103, 
2 (unde Dumnezeu este „Cel ce Te îmbraci cu lumina ca şi cu o 
haină") cu mantia purpurie sau hlamida (în greceşte, dar şi în 
traducerea românească a imnelor din Minei) în care a fost îmbrăcat 
Hristos, spre batjocură, mai înainte de Răstignirea Sa. 

149 M. Eminescu, Opere, II, ed. Perpessicius, p. 408. 

150 Idem, p. 438. 

Un dar care i se oferă la un moment dat şi pe 
care nu-l avea din eternitate, pentru că Hyperion 
nu-si avea fiinţa din veşnicie, nu era coetern sau 

y y y 7 

consubstanţial cu Dumnezeu, pentru că, dacă ar fi 
fost astfel, nu ar mai fi fost nevoie să i se dăruiască 
harul înţelepciunii şi harul creator. 

înţelegem, însă, din aceste versuri, şi faptul că 
înţelepciunea şi forţa creatoare sunt sinonime sau 
congruente pentru Eminescu! 

Adevărul dumnezeiesc şi creaţia nu sunt 
lucruri distincte pentru poet. Creaţia poetică, 
oricât de mult ar fi rodul imaginaţiei, nu contra- 
vine Adevărului, nu îl neagă şi nu e manifestarea 
iconoclasmului. 

Aşadar, Dumnezeu încearcă să-i schimbe 

y 7 

gândul Luceafarului-Hyperion şi, după ce-i 
aminteşte deşertăciunea lumii, îi aduce alte argu- 
mente pentru a-1 convinge să nu aleagă condiţia 
muritoare pentru „o oră de iubire". 

Prima dintre soluţii ar fi, după cum am arătat 
deja, să primească soarta împăratului Solomon, 
„poetul-rege" care a îmbinat înţelepciunea dumne- 
zeiască şi harul creator în fiinţa sa. Şi ni se pare 
firesc ca aceasta să fie prima propunere din partea 
lui Hristos-Dumnezeu, a Celui care este înţelepciu- 
nea care a creat tot universul: 

„Fericit omul carele au aflat înţelep- 
ciunea şi pământeanul carele ştie înţelepciu- 
nea. Pentru că mai bine e pre ea a neguţători 
decât visterii de aur şi argint. [...] 

Lemn de viaţă [pomul vieţii] iaste [ea] la 
toti ceia ce să tin de dânsa si celor ce să 

y y y 

razimă pre ea ca pre Domnul e întemeiată. 

Dumnezeu cu înţelepciunea întemeie 
pământul şi găti ceriurile cu mintea. Cu 

simţirea [puterea] Lui beznile să rupsără şi 
norii curseră roao [rouă]. [...] 

Luaţi învăţătură, şi nu argint; şi minte, 
mai multă decât aur lămurit [curăţit/ aur cât 
mai pur]; şi luaţi simţiri [dumnezeieşti], [mai 
bine] decât aur curat; pentru că mai bună e 
înţelepciunea decât pietrile ceale scumpe, şi 
tot cinstitul [demnitarul în lume] nu iaste 
vreadnic ei. 

Eu, înţelepciunea [Hristos], sălăş- 
luiiu [am întemeiat] sfatul; şi mintea, şi 
gândul - Eu am chemat. [...] 

De voiu spune voao ceale ce să fac în 
toate zilele, voiu pomeni ceale den veac să le 
număr 5 . 

Domnul zidi pre Mine, începătura căilor 
Lui la lucrurile Lui; mainte [mai înainte] de 
veac Mă întemeie, [mai înainte] de-nceput[ul 
lumii] 152 , mai nainte decât a face pământul, şi 
mai nainte decât a face beznele [abisurile/ 



151 Dumnezeu face în toate zilele ceea ce face din veac. Prin 
aceasta ne comunică faptul că înţelepciunea este un Ipostas veşnic al 
lui Dumnezeu, Care a cugetat din veşnicie pe cele pe care acum le 
proniază. 

152 Se referă fie la naşterea din veşnicie a Fiului din Tatăl. Prin 
cuvintele inspirate ale Sfântului Solomon, Hristos vorbeşte aici 
despre Sine însuşi, în mod tainic/ metaforic, ca despre Cel ce este 
Cuvântul Tatălui mai înainte de veci, înţelepciunea prin Care a fost 
zidită/ creată lumea. 

El pune în antiteză zidirea Sa, adică naşterea Sa din veşnicie, 
cu ceea ce înseamnă zidirea/ creatura Sa, cele pe care El le-a zidit. 
Prin aceasta arată că este Ziditorul celor zidite, pentru că începutul 
fiinţării Sale este din veşnicie, de la Tatăl. 

„Zidi pre Mine" şi „Mă întemeie" sunt sinonime cu naşterea Sa 
din veşnicie, sunt o exprimare metaforică utilizată tocmai pentru a 
exprima diferenţa inexprimabilă faţă de modul venirii întru fiinţă al 
tuturor celorlalte creaturi din univers. 

adâncurile apelor], mai nainte decât a ieşi 
izvoarăle apelor, mai nainte de a se întări 
munţii şi mai nainte de toate dealurile [Tatăl] 
Mă naşte. [...] 

Când gătiia [crea] ceriul, eram de faţă 
[împreună- Creator] cu El; când usebiia 
scaunul Său preste vânturi, când tari făcea pre 
cei de sus nori şi cum tare punea izvoarăle 
celui de supt ceriu, când punea mării 
cercetarea Lui, şi apele nu vor trece [de] gura 
Lui [de porunca gurii Lui], şi tari făcea 
temeaile pământului; [atunci, Eu] eram 
lângă El tocmind [creând lumea şi 
orânduind-o], Eu [înţelepciunea Hristos] 
eram cu carea să bucura si în toate zilele Mă 
veseliiam în faţa Lui preste toată vreamea" 
(Pild. lui Sol. 3. 13-13, 18-21; 8. 10-12, 21-31, 
Biblia 1688). 



O astfel de relatare poetică se regăseşte şi la 
Iov cap. 38, în Ps. 103, la înţ. lui Is. Sir. cap. 43 etc, 
cu privire la zidirea lumii şi la frumuseţea, măreţia 
şi armonia ei. Iar Eminescu putea primi sugestii şi 
din partea acestor pasaje biblice, nu numai din 
Rig-Veda, pentru a poetiza geneza lumii (motivul 
pentru care a apelat la Rig-Veda ţine de raţiuni pe 
care le-am discutat altădată). 

Hristos, înţelepciunea şi Cuvântul lui Dum- 
nezeu Tatăl, a creat lumea şi tot El, în poemul 
alegoric al lui Eminescu, îi oferă lui Hyperion 
înţelepciune creatoare (înţelepciunea Sa creatoare): 
„Cere-mi cuvântul meu dentâi -/ Să-ţi dau 
înţelepciune?". 

Dumnezeu dăruieşte înţelepciunea Sa fiilor 
Săi („Iară noi, gândul lui Hristos avem": I Cor. 2, 16, 
Biblia 1688) şi puterea de a fi creatori, chiar dacă 
forţa lor de creaţie, fiind făpturi ale Lui, nu se 
compară cu a Ziditorului lumii. 

Eminescu a considerat că, prin forţa lor de 
creaţie, dăruită de Dumnezeu, geniile sunt nişte 
copii ai Lui: 

„Dumnezeu în lume le ţine loc de tată/ Şi pune 
pe-a lor frunte gândirea lui bogată. /.../ Că-n lumea 
din afară tu nu ai moştenire,/ A pus în tine Domnul 
nemargini de gândire. /.../ Astă nemărginire de gând 
ce-i pusă-n tine/ O lume e în lume şi în vecie ţine" 
(în vremi demult trecute/ Povestea magului...). 

In ceea ce priveşte veşnicia creaţiei poetice 
geniale („în vecie ţine"), aceasta reprezintă o 
credinţă personală a lui Eminescu, care considera 
că, după moarte, Dumnezeu îi va da să vadă şi să 
trăiască în lumea pe care a creat-o cu forţa gândirii 
sale sau într-una asemănătoare, în raiul pe care 1-a 
văzut cu ochii minţii, cu păduri, izvoare şi luceferi 
- un univers întreg care va prinde viaţă, cumva: 

Când moartea va cuprinde viaţa ta lumească, 
Când corpul tău cădea-va de vreme risipit, 
Vei coborî tu singur în viaţa-ţi sufletească 
Şi vei dura în spaţiu-i stelos nemărginit; 

Cum Dumnezeu cuprinde cu viaţa lui cerească 
Lumi, stele, timp şi spaţiu ş-atomul nezărit, 
Cum toate-s el şi dânsul în toate e cuprins 
Astfel tu vei fi mare ca gândul tău întins. 

(în vremi de mult trecute...) 

în aceasta constă înrudirea geniului cu 
Dumnezeu, în optica poetului. 

în poemul în vremi de mult trecute..., aceste 
lucruri îi sunt şoptite feciorului de împărat de către 
un „seraf mare". Dar cert este că, din fragedă 
tinereţe, poetul a crezut că cel ce contemplă 
„steaua singurătăţii" (Odă (în metru antic)), acela 
„trece peste nemărginirea timpului/ în ramurile 
gândului/ în sfintele lunci,/ Unde păsări ca el/ Se- 
ntrec în cântări" (Numai poetul). 

Amănuntul păsărilor minunate care cântă în 
Rai provine din Vieţile Sfinţilor, dintr-o viziune 
extatică a Sfântului Andrei cel nebun pentru 
Hristos: 

„Pasări era în pomii aceia far de număr, 
unile aripi de aur având, iar altele albe ca 
zăpada, iar altele cu feluri de înpiestriciuni 
[culori]. Şi sădea pre rămurele pomilor Raiului 
şi prea frumos cânta, cât de dulceaţa glasului 
cântărilor nu mă simţiiam pre sine-m[i]" 153 . 

„Paseri în sadurile acelea era fără de 
număr, unele aripi de aur având şi altele albe 
ca zăpada, iar altele pestriţe în multe feliuri. 
Şi şedea pre ramurile pomilor raiului şi cânta 
prea frumos, cât din glasul cel dulce al 
cântării lor nu-mi aduceam aminte de sine- 

•"154 

mi y¥ . 

Eminescu vroia să se mute, după moarte, „în 
ramurile gândului", acolo unde îşi construise un 



153 Cf. Cătălina Velculescu, Nebuni pentru Hristos, Ed. Paideia, 
Bucureşti, 2007, p. 257. 
^ Idem, p. 284. 

univers după asemănarea celui pe care îl zidise 
Creatorul, în care poetul s-a simţit răpit: 

Şi tot ce codrul a gândit cu jale 
în umbra sa pătată de lumini, 
Ce spun: izvorul lunecând la vale, 
Ce spune culmea, lunca de arini, 
Ce spune noaptea cerurilor sale, 
Ce lunii spun luceferii senini 
Se adunau în râsul meu, în plânsu-mi, 
De mă uitam răpit pe mine însumi. 

(0,-nţelepciune ai aripi de ceară!) 

Hristos a zidit un univers pentru „cine are 
urechi s-audă ce murmur[ă] /.../ prorocitoare stele" 
(Memento mori). 

Căci „cine are urechi de auzit" (Mt. n, 15; 13, 9; 
Mc. 4, 9; 4, 23; Lc. 8, 8; 14, 35; Apoc. 2, 7; 2, 11; 2, 17; 
2, 29; 3, 13; 3, 22) cuvintele Scripturii, are şi urechi 
mistice ca să audă ce murmură tainic cuvintele 
scripturii cosmice. 

Eminescu a privit natura cosmică, creaţia lui 
Dumnezeu, ca pe un rai sau ca pe un pridvor al 
Raiului. 

Aşadar, înţelegem de ce Dumnezeu îi oferă 
lui Hyperion „cuvântul meu dentâi" şi „înţelep- 
ciune", înţelepciunea Sa creatoare, nu înţelepciune 
omenească, cu „aripi de ceară". 

însă, uneori, Eminescu recunoştea că puterea 
sa de creaţie este incomparabil mai mică decât cea 
dumneziească: 

Aceasta e menirea unui poet în lume? 
Pe valurile vremei, ca boabele de spume 
Să-nşire-ale lui vorbe, să spuie verzi ş-uscate 
Cum luna se iveşte, cum vântu-n codru bate? 

y ' 

Dar oricâte ar scrie şi oricâte ar spune... 
Câmpii, pădure, lanuri fac asta de minune, 
O fac cu mult mai bine de cum o spui în vers. 
Natura-alăturată cu-acel desemn prea şters 
Din lirica modernă e mult, mult mai presus. 

(Icoană şi privaz) 

în strofa următoare din Luceafărul, Părintele 
său si al lumii îi oferă forţa cântării orfice: 

Vrei să dau glas acelei guri, 
Ca dup-a ei cântare 
Să se ia munţii cu păduri 
Si insulele-n mare? 

y 

De data aceasta, darul lui Dumnezeu nu este 
în sensul creării de lumi, ci al stingerii lumilor, este 
o putere eshatonică. Dar şi în acest sens, după cum 
se vede, geniul poetic este caracterizat prin asemă- 
narea cu Dumnezeu, Cel ce a creat lumea dar a 
hotărât si ceasul sfârşitului ei. 

y y 

Ne amintim si versurile din Memento mori/ 

y ' 

Panorama deşertăciunilor: 

Iar pe piatra prăvălită, lângă marea-ntunecată 
Stă Orfeu - cotul în razim pe-a lui arfă sfărâmată... 
Ochiu-ntunecos si-ntoarce si-1 aruncă aiurind 

y y 

Când la stelele eterne, când la jocul blând al mării. 

Glasu-i, ce-nviase stânca, stins de-aripa disperărei, 
Asculta cum vântu-nşală şi cum undele îl mint. 

De-ar fi aruncat în caos arfa-i de cântări îmflată, 
Toată lumea după dânsa, de-al ei sunet atârnată, 
Ar fi curs în văi eterne, lin şi-ncet ar fi căzut... 
Caravane de sori regii, cârduri lungi de blonde lune 

Şi popoarele de stele, universu-n rugăciune, 
în migraţie eternă[,] de demult s-ar fi pierdut. /.../ 

Dar el o zvârli în mare... [etc]. 



în Luceafărul, după cântarea orfică s-ar lua 
„munţii cu păduri/ Şi insulele-n mare", ceea ce 
putem interpreta ca o exprimare metonimică, 
pentru a desemna întregul univers, cu atât mai 
mult cu cât pădurile/ codrii şi marea sunt, cu 
adevărat, pentru Eminescu, simboluri ale adân- 
cimii şi ale imensităţii cosmice. 

în Memento mori, Orfeu stă „lângă marea- 
ntunecată", cu cotul „pe-a lui arfă sfărâmată", într- 
o atitudine de disperare, pentru ca, apoi, să-şi 
arunce arfa în mare. 

în altă poezie, chiar marea „se-ndoaie ca o 
liră/ Cu valuri înstrunită" (în căutarea Şehereza- 
dei). 

în ultima noastră carte despre Eminescu 
remarcam tocmai faptul că puterea acestui Orfeu 
eminescian o depăşeşte cu mult pe cea a persona- 
jului mitic (care n-ar fi putut să învie stânca sau să 
provoace sfârşitul galaxiilor) şi luam în considerare 
faptul ca Eminescu să fi cunoscut asimilarea 
metaforică, în iconografia creştinismul primar, a 
lui Hristos cu Orfeu, Hristos fiind Cel care 

îmblânzeşte/ împacă oamenii şi toată creaţia prin 
cuvântul Său 155 . 

Ne frapează, în plus, faptul că Orfeu, în 
această secvenţă din Memento mori, stă „pe piatra 
prăvălită", fiind cel „ce-nviase stânca" - amănunte 
care ne indică scena învierii. 

înviase, adică, stânca inimii oamenilor prin 
jertfa şi moartea Sa... numai că oamenii au uitat 
toate acestea, ceea ce produce disperarea Dom- 
nului, întristarea Sa pentru lumea care s-a 
înstrăinat de El. Nu spunea şi Pascal că Hristos e în 
agonie până la sfârşitul lumii? 

După înţelepciune şi putere creatoare, Dum- 
nezeu adaugă, la darurile anterioare, „dreptate şi 
tărie" (alte atribute ale Sale): 

Vrei poate-n faptă să arăţi 

Dreptate şi tărie? 
Ţi-aş da pământul în bucăţi 
Sa-1 raci împărăţie. 

îţi dau catarg lângă catarg, 
Oştiri spre a străbate 
Pământu-n lung şi marea-n larg, 
Dar moartea nu se poate... 



Cu alte cuvinte, ceea ce Dumnezeu îi oferă lui 
Hyperion, în locul păcatului şi al morţii, este: 
asemănarea cu Sine. 

Dumnezeu se opune morţii pentru că nu e 
indiferent faţă de creatura Sa, pe care o iubeşte, 
faţă de cel ce este după chipul Său. 



155 A se vedea Gianina Maria-Cristina Picioruş, Eminescu şi 
literatura română veche, op. cit., p. 207-208. 

El i-ar face oricare din aceste daruri numai să 
nu aleagă moartea. 

în manuscrise găsim şi aceste variante, la care 
poetul s-a gândit, dar la care a renunţat ulterior: 

De vrei o patimă de sfânt 
în inima ta cruda 
îţi [dau] un petec de pământ 
Ca [să] te cheme Budda. 

Vrei să vezi lumea ca'n Olimp 
Cum eu ţi-am arătat-o 
îţi dau o făşie de timp 
Ca să te cheme Plato 156 . 



Si dacă vrei să fii un sfânt 

y 

Să stii ce-i chinul, truda 

y ' 

îţi dau un petec de pământ 
Ca să te cheme Buddha 

De vrei în număr să mă chemi 
în lumea ce-am creat-o 
îti dau o fâşie de vremi 

y y 

Să te numească Plato 157 . 



Eminescu a renunţat însă la aceste strofe, 
care erau înainte de secvenţa Orfeu - intercalate, 
deci, între darul înţelepciunii creatoare şi cel al 
puterii „orfice" de a destrăma lumile. 

Eminescu aşezase iniţial episoadele cu 
Buddha şi Platon după întrebarea: „Să-ţi dau 



M. Eminescu, Opere, II, ed. Perpessicius, p. 389-390. 
Idem, p. 406. 

înţelepciune"?, ca o ilustrare personalizată a acestei 
înţelepciuni, dar se pare că, într-un final, n-a mai 
considerat că filosofia acelora este cu adevărat 
înţelepciune. 

Poetul a renunţat pur şi simplu la aceste 
versuri, care ar fi vorbit despre ipostaza sa de 
filosof, de întemeietor de religii sau de sisteme 
religioase. 

Se pare că, până la urmă, Eminescu a vrut să 
se identifice alegoric numai cu un creator de lumi 
ale gândirii şi ale poeziei şi cu un împărţitor de 
dreptate, renunţând la Buddha şi la Platon, pentru 
că Prototipul/ Arhetipul său este Hristos, Dum- 
nezeu Cuvântul. 

Nu se recunoaşte în ipostaza filosofilor 
speculativi, adică a acelora care nu cunosc nimic 
revelat despre Dumnezeu şi veşnicie, ci doar 
bâjbâie după Adevăr, filosofând dubitativ - „Palid 
stă cugetătorul [Greciei antice], căci gândirea-i e în 
doliu:/ în zădar el grămădeşte lumea într-un singur 
semn;/ Acel semn ce îl propagă el în taină nu îl 
crede"... (Memento mori). 

Hyperion ascultă şi primeşte lecţia pe care i-a 
ţinut- o Părintele său: 



„Şi pentru cine vrei să mori? 

întoarce-te, te-ndreaptă 
Spre-acel pământ rătăcitor 
Şi vezi ce te aşteaptă". 

în locul lui menit din ceri 
Hyperion se-ntoarsă 158 



15 Am folosit „ceri" şi „se-ntoarsă", fără de care rima e 
imperfectă, în conformitate cu: Mihail Eminescu, Poesii, Editura 
Librăriei Socecu & Comp., Bucureşti, 1884. 

Şi, ca şi-n ziua cea de ieri, 
Lumina si-o revarsă. 

Nu mai e Luceafăr rătăcitor, ci Hyperion care 
se întoarce în cer, în locul menit lui de Dumnezeu. 

Numai pământul rămâne să rătăcească mai 
departe: „acel pământ rătăcitor". 

Hyperion înţelege că nu trebuie să facă parte 
dintre pământenii/ muritorii rătăcitori departe de 
Dumnezeu, care îşi ascultă patimile şi au idealuri 
mici sau scopuri meschine. 

însă, din nou, variantele rămase în manuscris 
ne prezintă situaţii interesante: 

Oricare mândru început 
Cu un sfârşit se 'nche[i]e 
Când îngerul au dispărut 
Rămâi cu o feme[i]e 

Dar totuşi nu sfârşeşti de spus 
Şi 'ncepi aceleaşi plângeri 
Căci când femeile s 'au dus 
Din nou s 'arată îngeri 159 . 

Aceste iconizări ni se par desprinse din 
hagiografii. 

în înger de pază, poetul ne spunea ceva 
asemănător, vorbindu-ne despre înlocuirea, în 
viaţa sa, a îngerului păzitor cu femeia: 

Când sufletu-mi noaptea veghea în estaze, 
Vedeam ca în vis pe-al meu înger de pază, 



M. Eminescu, Opere, II, ed. Perpessicius, p. 390. 

încins cu o haină de umbre şi raze, 
C-asupră-mi c-un zâmbet aripile-a-ntins; 
Dar cum te văzui într-o palidă haină, 
Copilă cuprinsă de dor şi de taină, 
Fugi acel înger de ochiu-ţi învins. 

Eşti demon, copilă, că numai c-o zare 
Din genele-ţi lunge, din ochiul tău mare 
Făcuşi pe-al meu înger cu spaimă să zboare, 
El, veghea mea sfântă, amicul fidel? 
Ori poate!. ..0,-nchide lungi genele tale, 
Să pot recunoaşte trăsurile-ţi pale, 
Căci tu - tu eşti el. 

Să fi notat poetul, în aceste versuri, experienţe 
proprii reale? 

Şi ce înseamnă: „când femeile s 'au dus/ Din 
nou s 'arată îngeri"? Pentru că înţelegem sensul 
duhovnicesc, dar nu ştim dacă este vorba despre 
vreo pildă patristică transformată în sentinţă sau 
despre o experienţă personală. 

Secvenţele următoare din Luceafărul pre- 
zintă, în esenţă, scenariul obişnuit al poemelor de 
dragoste eminesciene: 

Căci este sara-n asfinţit 

y 

Şi noaptea o să-nceapă; 
Răsare luna liniştit 

y 

Şi tremurând din apă 

Şi împle cu-ale ei scântei 
Cărările din crânguri. 
Sub şirul lung de mândri tei 
Şedeau doi tineri singuri: 

- „O, lasă-mi capul meu pe sân, 
Iubito, să se culce 
Sub raza ochiului senin 
Şi negrăit de dulce; 

Cu farmecul luminii reci 
Gândirile străbate-mi, 
Revarsă linişte de veci 
Pe noaptea mea de paterni. 

Şi de asupra mea rămâi 
Durerea mea de-o curmă, 
Căci eşti iubirea mea dentâi 
Si visul meu din urmă". 

y 

Hyperion vedea de sus 
Uimirea-n a lor fată; 

y 7 

Abia un braţ pe gât i-a pus 
Şi ea 1-a prins în braţe... 

Miroase florile-argintii 
Şi cad, o dulce ploaie, 

Pe creştetele-a doi copii 
Cu plete lungi, bălaie. 



Este ceasul asfinţitului de seară („ceas al 
tainei, asfinţit de sară" - Trecut-au anii...), când 
„Răsare luna liniştit/ Şi tremurând din apă". 

E ceasul începutului lumii, care răsare din 
ape primordiale, şi de care Eminescu îşi amintea 
atunci când vedea că „este sara-n asfinţit/ Şi 
noaptea o să-nceapă". 

Asfinţitul este vremea când Dumnezeu a 
sfinţit lumea pe care începea să o creeze. 

Liniştea e transcendentală, înalţă peisajul 
într-o dimensiune eternă. Pentru că geneza lumii 
este unită cu eshatologia, adică: cu timpul restau- 
rării ei în puritate şi sfinţenie. 

Scânteierile luminii de lună în crânguri şi 
miresmele ameţitoare ale şirului lung de tei, ploile 
de miresme („Miroase florile-argintii/ Şi cad, o 
dulce ploaie') au acelaşi rol de a transfigura 
peisajul terestru şi de a-1 transforma într-o grădină 
a Raiului. 

Perspectiva aceasta e o constantă a liricii 
eminesciene: 



Sara vine din arinisti, 

y 7 

Cu miroase o îmbată, 
Cerul stelele-si arată, 

y ' 

Solii dulci ai lungii linişti. 



(Povestea teiului) 



Aştrii cereşti sunt solii lungii linişti (infuzate 
şi aliterativ), adică ai „liniştei eterne care-mi sună 
în urechi" (Scrisoarea IV). 

Teii înalţi sunt mereu „cu flori pân-în pământ" 
(Povestea teiului), „cu umbra lată şi cu flori până-n 
pământ" (Scrisoarea IV), plouând mirosuri îmbătă- 
toare, ca şi când ar umple cu floarea şi mireasma 
lor spaţiul întreg dintre cer şi pământ. Ca şi când 
ar astupa golul, distanţa dintre cer şi pământ. 

Mireasma lor (ca si a salcâmilor si a celorlalte 

v y y 

multe flori din poezia eminesciană care fac 
„văzduhul tămâiet" (Călin...)) e o punte inefabilă 

către cer, un liant al oamenilor cu Raiul neveştejit 
şi neîmbătrânit. 

Eminescu nu a ignorat semnificaţiile mistice 
ale miresmelor, în versurile sale încărcate de 
simboluri teologice. 

Vorbind despre simbolul mirului, Sfântul 
Dionisie Areopagitul ne spune: 

„suntem încredinţaţi că Iisus cel 

77 y y 

atotdumnezeiesc, fiind bine mirositor în chip 
mai presus de fiinţă, este Cel ce umple înţe- 
legerea noastră de undele spirituale ale dum- 
nezeieştii dulceti. 

y y 

Căci dacă perceperea bunelor mirosuri 
sensibile umple de o bună simţire şi hrăneşte 
de multă plăcere puterea deosebitoare a orga- 
nelor noastre mirositoare si dacă ceea ce 

y 

percep e nevătămător şi are în sine ceva 
corespunzător cu buna mireasmă, în chip 
asemănător se poate spune şi de[spre] pute- 
rile noastre înţelegătoare [spirituale] rămase 
necorupte de vreo înclinare spre rău, în 
funcţia naturală a calităţii lor deosebitoare, că 
vor percepe, după măsura lucrării dumne- 
zeieşti şi a deschiderii corespunzătoare a 
minţii spre ceea ce e dumnezeiesc, buna 
mireasmă cu obârşia în Dumnezeu si se vor 

y y 

umple de sfânta dulceaţă a hranei atot- 
dumnezeiesti. 

y 

Deci compoziţia simbolică a mirului, ca 
o formă a celor fără formă (s. n.), ne prezintă 
pe Iisus ca pe Cel ce este izvorul îmbelşugat al 
bunelor miresme dumnezeieşti percepute de 
noi. [...] Şi aceste miresme îndulcesc minţile 



cu buna simţire, prin sfintele percepţii, 
folosindu-se de hrana lor spirituala' 160 . 

De aceea spuneam şi altădată că înmires- 
marea, în versurile poeţilor noştri, de la 
Bolintineanu până la mulţi simbolişti (iar la 
Eminescu în modul cel mai evident şi cu priso- 
sinţă), este un mod de spiritualizare a materiei 
urmărind evadarea în veşnicie 161 . 

y 

Revenind la Luceafărul, ceea ce e tulburător e 
faptul că Eminescu nu le refuză celor doi tineri 
posibilitatea de a se înălţa prin iubire. 

Ba chiar pajul „guraliv şi de nimic" apare ca 
depăşindu-şi condiţia, însetat şi el de linişte eternă: 
„Revarsă linişte de vecii Pe noaptea mea de paterni". 

Asemenea, şi tânăra este transfigurată, strălu- 
cind „cu farmecul luminii reci" - intelectuale, 
nepătimaşe - care poate inspira gândirea („gândi- 
rile străbate-mi"). 

Nu mai sunt numiţi Cătălin şi Cătălina, ci - 
aşa cum s-a spus şi se poate aprecia despre 
perechile din câteva poeme eminesciene (Făt- 
Frumos din tei, Crăiasa din poveşti, Dorinţa, 
Povestea codrului, Povestea teiului) -, devin o 
paradigmă, reiterează cuplul primordial, fericirea 
paradisiacă. 

Deşi poetul considera că în lume este „ici-colo 
câte-un geniu şi preste tot gunoi" (Icoană şi privaz), 



1 ° Sfântul Dionisie Areopagitul, Opere complete şi scoliile 
Sfântului Maxim Mărturisitorul, traducere, introducere şi note de Pr. 
Dumitru Stăniloae, Ed. Paideia, Bucureşti, 1996, p. 86-87. 

161 A se vedea cartea noastră: Trei poeţi şi-un început de secol, 
Teologie pentru azi, Bucureşti, 2014, p. 126-134, 174-176, cf. 

http://www.teologiepentruazi.ro/2014/06/13/trei-poeti-si-un- 
inceput-de-secol/. 

el credea totuşi că oamenii au posibilitatea, dacă 
vor, să se înalţe deasupra patimilor lor 162 . 

Eminescu revine însă la optica sa severă 
atunci când fata îl invocă din nou pe Luceafăr, în 



1 2 Altă dată am presupus, în comentariul nostru, o dedublare 
a Luceafărului: „Dar nu este Cătălin, dacă ne gândim mai bine, cea 
de-a treia întrupare a Luceafărului, în care acesta îşi ocultează toate 
atributele eternităţii, ca să nu o mai cutremure pe femeie nici cu 
angelitatea, nici cu demonismul geniului său? Cred că, deşi ni se 
spune că Hyperion s-a întors în locul lui menit din cer, el totuşi a 
coborât sub forma lui Cătălin, al treilea travesti fiind cel reuşit. Un 
travesti ontologic sugerat - dincolo de aserţiunea narativă a 
imuabilităţii Luceafărului - de onomastica transparentă, Cătălin 
nefiind decât un derivat al lui Călin, Zburătorul. 

în urma acestei descinderi a Luceafărului sub ipostaza umană 
a lui Cătălin, el îşi păstrează, incognito, ochiul nemuritor şi rece cu 
care contemplă privitor ca la teatru (Glossă) scena lumii, în care şi el 
însuşi joacă un rol, e o mască/ un obrăzar de ceară (ceea ce spunea 
într-un fragment timpuriu, intercalat şi într-o variantă din 
Scrisoarea IV: Totu-i mască pentru mine, însumi eu îmi par o mască). 
Este forţat să se dedubleze, fără a se dezintegra fiinţial, schizofrenic, 
este silit să fie şi să pară, în acelaşi timp, deşi departajează între 
umbră şi fiinţă. [...] Versurile [...] ilustrează destul de concludent 
faptul că şi Cătălin a devenit, din viclean copil de casă, o altă mască 
eminesciană (şi nu sesiza Călinescu că bărbatul eminescian e un 
copil?). [...] Revarsă linişte de veci/ Pe noaptea mea de paterni sunt 
versuri care îl înalţă pe Cătălin la ipostaza lui Hyperion, a aceluia 
care invoca: Mi-e sete de repaos. Sau, interpretând altfel, s-ar putea 
spune că acest Cătălin străbate drumul invers; mai bine zis, în 
Cătălin, prin şi după experienţa amoroasă, Hyperion se întoarce în 
locul lui menit din cer. Pentru că, dacă Hyperion implora: De greul 
negrei vecinicii,/ Părinte, mă dezleagă /.../ Mi-e sete de repaos - un 
repaos înţeles aici poate paradoxal, ca sete de patimi, cum ar zice 
Blaga (o sete /.../ de păcate, de doruri, de-avânturi, de patimi 
(Lumina)), o sete care-l soarbe a patimei mistuitoare -, în schimb 
Cătălin se reîntoarce la locul lui Hyperion, la dorul liniştei de veci 
care să se reverse peste noaptea mea de paterni. [...] 

Sătul de noaptea veciniciei (Scrisoarea I), Hyperion nu ştiuse 
şi nu înţelegea că îl aşteaptă noaptea de paterni, despre care însă 
Părintele ceresc îl avertizează: întoarce-te, te-ndreaptă/ Spre-acel 
pământ rătăcitor/ Şi vezi ce te aşteaptă ". 

Comentariul este cf. Gianina Maria-Cristina Picioruş, 
Eminescu şi literatura română veche, op. cit., p. 512-515. 

mod egoist, reducându-1 la ipostaza de stea 
norocoasă: 

- „Cobori în jos, luceafăr blând, 
Alunecând pe-o rază, 
Pătrunde-n codru şi în gând, 
Norocu-mi lumineazăl" '. 

El tremură ca alte dăti 

y 

în codri şi pe dealuri, 
Călăuzind singurătăţi 
De mişcătoare valuri; 

Dar nu mai cade ca-n trecut 

în mări din tot înaltul: 
- „Ce-ţi pasă ţie, chip de lut, 

Dac-oi fi eu sau altul? 

Trăind în cercul vostru strimt 

Norocul vă petrece, 
Ci eu în lumea mea mă simt 
Nemuritor şi rece". 

Hyperion nu mai cade din înalt. 

între a fi înger sau demon, alege prima 
variată, ascultând învăţătura Părintelui. 

Chipurile de lut au doar momente de fericire 
şi de transfigurare, în care intuiesc cumva scopul 
adevărat al vieţii, dar nu trăiesc toată viata iubind 
si dorind veşnicia. 

Cercul păcatelor şi al viciilor aduse de o viaţă 
trăită după voia hazardului, a norocului, limitează 
dramatic fiinţa umană, închizându-i orizontul 
veşniciei. 

y 



i4i 



De aceea Hyperion rămâne „rece" faţă de 
noua chemare, adică mort faţă de toate patimile şi 
tentaţiile telurice, faţă de ispitele omeneşti 163 : „Ce e 
val ca valul trece;/ De te-ndeamnă, de te cheamă,/ 
Tu râmai la toate rece" (Glossă). 

Poate tocmai de aceea fata îl vedea ca pe „ Un 
mort frumos cu ochii vii/ Ce scânteie-n afară". 
Scânteierile patimii erau în afara fiinţei lui 
ascetice, sfinte... 



1 3 A consonantiza nepătimirea şi nemurirea, aceasta o poate 
face numai o conştiinţă isihastă. A nu mai aştepta nimic de la lume şi 
de la oameni, a fi ca un mort în viaţa aceasta înseamnă, pentru 
isihaşti, a ajunge la nepătimire, la desăvârşire. 

Desăvârşire la care n-a ajuns dascălul din Scrisoarea I, pentru 
că el spera încă la gloria postumă. De aceea, în optica lui Eminescu, 
oamenii geniali pot fi şi ei robi „la acelaşi şir de patimi", în rând cu 
neghiobii (Scrisoarea I). 

Prin urmare, mai important chiar şi decât a putea contempla 
mental geneza şi eshatologia este a rămâne rece/ mort faţă de toate 
patimile. Pentru că a-ţi vedea păcatele şi a ajunge la nepătimire, prin 
pocăinţă, după Sfinţii Părinţi, este mai important decât a vedea 
îngeri sau decât a face minuni. 

Eminescu, spunând „nu spera şi nu ai teamă" şi „rămâi la 
toate rece" (Glossă), traduce în versuri pedagogia isihastă. 

îngrijită, note, bibliografie şi studiu introductiv de 
Al. Săndulescu, Ed. Minerva, Bucureşti, 1971. 

Dionisie Areopagitul, Sfântul, Despre ierarhia 
cerească, lectură şi comentariu de Pr. Dr. Dorin 
Octavian Picioruş, 

y 7 

https://archive.org/details/SfantulDionisieAre 
opagitulD espreIerarhiaCereasca2oio . 

Dionisie Areopagitul, Sfântul, Despre ierarhia 
bisericească, lectură şi comentariu de Pr. Dr. Dorin 
Octavian Picioruş, 

y 7 

https://archive.org/details/SfantulDionisieAre 
opagitulDespreIerarhiaBisericeasca2oio. 

Picioruş, Pr. Dr. Dorin Octavian, Facerea (cap. 

http://www.teologiepentruazi.r0/2011/08/18/f 
acerea-cap-i/. 

Picioruş, Gianina Măria- Cristina, Doar un vers 
din Eminescu, 

http://www.teologiepentruazi.ro/2007/03/15/ 
doar-un-vers-din-eminescu/. 

Idem, Omul cu stea şi omul cu noroc, 
http://www.teologiepentruazi.r0/2007/11/28/o 
mul-cu-stea-si-omul-cu-noroc/. 

Idem, Eminescu şi Ortodoxia. Influenţe 
creştine în „Luceafărul", 

http://www.teologiepentruazi.ro/2008/03/22/ 
eminescu-si-ortodoxia-influente-crestine-in- 
luceafarul-ix/. 

Idem, Nu cere semne şi minuni, 
http://www.teologiepentruazi.ro/2010/12/29/ 
nu-cere-semne-si-minuni/. 

Idem, Ce este omul, 

http://www.teologiepentruazi.r0/2011/05/16/c 
e-este-omul/. 

Idem, Cărările mării, 

http://www.teologiepentruazi.r0/2012/05/23/c 
ararile-marii/. 

Idem, Conotaţiile umplerii ca gest duhov- 
nicesc, 

http://www.teologiepentruazi.r0/2013/11/08/c 
onotatiile-umplerii-ca-gest-duhovnicesc/. 

Idem, Creatori de limbă şi de viziune poetică în 
literatura română II [18], 

http://www.teologiepentruazi.r0/2014/09/13/c 
reatori-de-limba-si-de-viziune-poetica-in- 
literatura-romana-dimitrie-cantemir-18/. 



http : / /cetateaneamtului . r o / 

http : / /ro . wikip edia . org/ wiki / C et atea_Neamţ 

https://www.youtube.com/watch?v=FBRitSY_ 

3AQ 

http://en.wikipedia.org/wiki/Hyperion_(poe 

m) 

http://WWW.pOetryfoUndatiOn.Org/pOem/i737 

http://en.wikipedia.org/wiki/Hyperion_(H61d 
erlin_novel) 



Cuprins 



Preliminarii /5-17/ 

Luceafărul (comentariu literar) /18-141/ 
Bibliografie /142-152/ 



Prima imagine de pe coperta întâi: Galaxia 
Andromeda, cf. 

http://apod.nasa.gov/apod/ap140730.html. 

A doua imagine este un decupaj dintr-o 
pictură murală a Răstignirii (1209, Măn. Studenica, 
Serbia) : 




Imaginea este preluată de aici: 
http://wonder.oca.org/2011/09/15/iconograph 
y-and-pornography-two-competing-worldviews/. 

